Ra'galhu Leadersihpehge Sifathah ރަނގަޅު ލީޑަރޝިޕެއްގެ ސިފަތައް – Huvadhoo News Ra'galhu Leadersihpehge Sifathah Huvadhoo News\nރަނގަޅު ލީޑަރޝިޕެއްގެ ސިފަތައް\nލީޑަރޝިޕެއްގައި އެކުލެވޭ ސިފަތަށް ނުވަތަ ލިޑަރެއްގެ ކިބައިގައި ހުންނަންޖެހޭ ސިފަތަކަކީ ކޮބައިތޯ ސުވާލުކޮށްފިނަމަ، ތަފާތު ޖަވާބުތައް ލިބިގެންދާނެއެވެ.\nލީޑަރުންނަކީ ވަރަށް ނުފޫޒު ގަދަ، ހުރިހާ މުވައްޒަފުން އެމީހަކު ދެކެ ޖެހިލުންވާ ބިރުގަންނަ، އަމުރުވެރި، ބުނަން ބޭނުން ކޮންމެ އެއްޗެއް ބުނަންކެރޭ ގަޓްހުންނަ މީހެއްގެ ގޮތުގައި އެއްބަޔަކު ލީޑަރުން ސިފަކުރެއެވެ. އަދި ބައެއް ލީޑަރުން ޤަބޫލުކުރާ ފަލްސަފާއަށް ބަލާއިރު، ލީޑަރަކު ލީޑަރަކަށް ވަނީ އެހެން މީހުންގެ މައްޗަށް އަމުރުވެރިކަން ދެއްކިގެންނެވެ. މިފަދަ ވެރިންގެ ސިޔާސަތަކީ ދަށުން މަސައްކަތް ކުރާ މުވައްޒަފުންގެ ކުށް ހޯދައި، އެމީހުންނަށް މަސައްކަތް ނުކުރެވޭކަން ދެއްކުމެވެ. މިފަދަ ވެރިންގެ ވިސްނުމާ ދެކޮޅަށް އަނގަ ހުޅުވާ މީހަކު ސައިޒު ކުރަންޖެހެއެވެ. އެހެން ނޫނީ އެމީހަކީ ހުރި ނުރައްކަލެއްގެ ގޮތުގައި ދެކެއެވެ.\nމިޒަމާނުގެ ލީޑަރުންގެ ކިބައިގައިވާ ފެންނަ އާންމު ސިފަތަކަށް ބަލާއިރު، މުވައްޒަފުން އޮބިއަޅުވައިގެން މަސައްކަތްކުރުވާ، އެހެން މީހުންގެ މަސައްކަތުގެ ކްރެޑިޓް އަމިއްލަޔަށް ނަގައި، ތިމާގެ މޮޅުކަން ދައްކަން މަސައްކަތްކުރުން ފާހަގަކުރެވެއެވެ. މިފަދަ ލީޑަރުންނަށް ހީވާގޮތުގައި ކޮންމެވެސްކަހަލަ މޮޅު ވާހަކައެއް ދައްކާލެވުމުން، ވެރިޔާގެ ޒިންމާ އަދާކުރެވުނީ އެވެ. މިފަދަ ވެރިންގެ މަޤާމުގެ މަސްއޫލިއްޔަތަށް ވެފައި އޮންނަނީ މީހުންނަށް ކަންދެއްކުމެވެ. ސޯޝަލް މީޑިޔާގައި ކޮންމެވެސް ސްޓޭޓަސްއެއް ނުވަތަ ފޮޓޯއެއް ލައިގެން، އެންމެ ގިނަ އިވެންޓް ބާއްވާ ނުވަތަ ސޯޝަލް މީޑިޔާގެ އެންމެގިނަ ސްޓޭޓަސް އަރުވާ އަދި ސޯޝަލް މީޑިއާގެ އެންމެ އެކްޓިވް މުއައްސަސާއަށް އެމުއައްސަސާ ހެދުމެވެ. ފޭސްބުކަށް ލާނެ ޚަބަރެއް ނެތްނަމަ، އެދުވަހެއްގައި އޮފީސް ހުޅިވި ވާހަކަވެސް، އަދި ސްޓާފް މީޓިންގ އެއް ބޭއްވިނަމަ އެވާހަކަވެސް ފޭސްބުކްގައި ފޮޓޯއާއި އެކު ޖަހައެވެ.\nގިނަ އާންމު ފަރުދުންގެވެސް ވިސްނުން ހުރީ މިފަދަ ގޮތަކަށެވެ. އާންމު ވިސްނުމަކުން ބަލާއިރު، ލީޑަރެކޭ ބުނުމުން އަހަރަމެންގެ ސިކުނޑިއަށް ޤަބޫލުކުރެވޭގޮތުގައި ލީޑަރުންނަކީ އިންތިޚާބެއްގައި ވާދަކޮށް އަހަރަމެންގެ ވޯޓުން އިންތިޚާބު ކާމިޔާބުކުރާ ފަރާތްތަކެވެ. އަދި ދަށުން މަސައްކަތް ކުރާ އެހެން ފަރާތްތަކަށް ތަފާތު ބައްދަލުވުންތައް ވިލަރެސްކޮށް، އަމުރުކޮށް ތަފާތު މަސައްކަތްތަށް ޙަވާލުކުރުމަކީ ލީޑަރޝިޕެވެ.\nއަހަރަމެންނަށް ޤަބޫލުކުރެވޭ ގޮތުންވެސް، ގިނަ ޚަބަރު ފޭސްބުކްގައި ޖެހުމުން އެ މުއައްސަސާއެއްގެ ހިންގުންތެރިކަން މޮޅުވީއެވެ. ލީޑަރޝިޕަކީ މިއީ ކަމުގައި ވާނަމަ، ކޮންމެ މުއައްސަސާއެއްގެ ވެރިޔަކަށް ސޯޝަލް މީޑިއާ އެކްޓިވިސްޓެއް ލުން މުހިންމުކަމުގައި ފެނެއެވެ. ލީޑަރުން ތަމްރީން ކުރުމުގައި ޔުނިވާސިޓީތަކުން ކިޔަވައިދޭ ލީޑަރޝިޕް ތިޔަރީތަކާއި، ކޯސް ކޮންޓެންޓް މިހާރުން މިހާރަށް ބަދަލުކުރަން ޖެހެއެވެ. ނަމަވެސް ލީޑަރޝިޕްގެ ހަޤީޤީ މާނަޔަށް ބަލާއިރު، އިސްވެދިޔަ ބުނެވުނު ކަންކަމަށްވުރެ، ލީޑަރޝިޕްގެ މާނަ ފުޅާވެފައި ލީޑަރުންގެ ޒިންމާ އެހާމެ ބޮޑެވެ. މިހިސާބުން ލީޑަރޝިޕް ފޮތްތަކުގައި ބުނެފައިވާ އެއްޗަކަށްވެސް ނަޒަރު ހިންގާލަމެވެ.\nލީޑަރޝިޕް އަކީ އެއްވެސްގޮތަކަށް މަޤާމެއް ނުވަތަ ރޭންކެއް ނޫނެވެ. ބައެއް ބޭފުޅުންނަށް ޤަބޫލުކުރެވޭ ގޮތުން، ވަކި މަޤާމެއް ނުވަތަ ވަކި ރޭންކެއްގައި އެމީހަކު ހުރުމުން، އެމީހަކަށް އެހެން މީހުން އެމީހަކަށް ބޯލަބައި، އިޙްތިރާމް ކުރުމަކީ ކުރަންޖެހޭ ކަމެކެވެ. އަދި މަޤާމުގެ ހައިސިއްޔަތުން ދަށުން މަސައްކަތްކުރާ މުވައްޒަފުން ލީޑަރު ކުރާ ކޮންމެ އަމުރަކަށް ބޯލައި ކިޔަމަން ވާން ޖެހޭނެ އެވެ. ލީޑަރޝިޕަކީ، އެއްވެސް މަޖުބޫރު ކުރުމެއްނެތި، އެއްކޮށް މަސައްކަތް ކުރާ ފަރާތްތަށް، އެމީހުންގެ ފުރިހަމަ އިޚްތިޔާރާއެކު، ލީޑަރަށް ބޯލަބައި، ލޯތްބާއި، އިޙްތިރާމް ލިބިގަތުމާއިއެކު ލީޑަރުގެ ނުފޫޒު އެ ފަރާތްތަކުގެ މައްޗަށް އޮތުމެވެ.\nރަނގަޅު ލީޑަރޝިޕެއްގައި، ލީޑަރެއްގެ ފަރާތުން އެންމެ ފާހަގަވެގެންދާ އެއްސިފައަކީ، ބޮޑާވެ، ކިބުރުވެރި ނުވުމެވެ. މާޒީ ހަނދާން ނައްތާނުލައި، ތިމަންނާއަކީ އެހެން މީހުންނާ އެއްފަދަ މީހެއްކަން ދަނެ، އޯގާތެރިކަމުގެ ސިފަ އިސްކުރުމަކީ ހަރުދަނާ ލީޑަރޝިޕެއްގެ އަދި ލީޑަރެއްގެ އަސާސީ ސިފައެކެވެ. އެކުގައި މަސައްކަތްކުރާ މީހުންނަށް، އެހީތެރިކަން ފޯރުކޮށްދީ އަޅާލުމުގެ ސިފަ އިސްކޮށް، ތަފާތު ފަރާތްތަކުން ކޮށްދޭ ޚިދުމަތުގެ އަގު ވަޒަންކުރުން މުހިންމެވެ.\nލީޑަރުންނަކީ ވަކި އަމާޒެއް ހާސިލްކުރުމަށް މަސައްކަތްކުރާ ބަޔަކަށް ވުން މުހިންމެވެ. ހާސިލް ކުރަން ބޭނުންވާ ލަނޑުދަނޑި ސާފުކޮށް އެނގުން ކޮންމެހެން މުހިންމެވެ. ތަފާތު އެކި ހާލަތްތަކުން އަރައިގަތުމަށް އެހީތެރިކަން ފޯރުކޮށްދޭ މީހެއްކަމުގައި ލީޑަރު ވުމާއެކު، ތަފާތު ހާލަތްތަކުގައި އެންމެ ރަނގަޅު ނިންމުންތައް ނިންމާ ނަފްސާނީގޮތުން ދުޅަހެޔޮ ބަޔަކަށް ވުން މުހިންމެވެ. ލީޑަރެއްގެ ކިބައިގައި ހުންނަ އަސާސީ އެއް ސިފަކަމުގައި ކެތްތެރިކަމުގެ ސިފަ ވެގެން ދެއެވެ. ކަންކަމުގައި ޒިންމާ ނަގަން ދަންނަ، އެހެން ފަރާތްތަކަށް ޖަވާބު ދާރީވާ މީހަކަށް ލީޑަރުވުން މުހިންމެވެ.\nމީހުންގެ ޝަކުވާތަކާއި އިޙްސާސްތައް އެންމެ ކުރިން ދެނެގަންނަ އަދި އަޑުއަހާ މީހަކަށް ލީޑަރު ވުން މުހިންމެވެ. އެންމެ ފުރަތަމަ އަޑުއަހާ، އެންމެ ފަހުން ވާހަކަދައްކާ ރަޢުޔު ނެރޭ މީހަކަށް ލީޑަރު ވާންޖެހެއެވެ. ކަންކަމުގެ ހަޤީޤަތް ފޮރުވުމުގެ ބަދަލުގައި ހަޤީޤަތް ހާމަކުރާ، އަދި މަކަރާއި އޮޅުވާލުންތަކުން އެއްކިބާވެފައިވާ މީހަކަށް ލީޑަރު ވުން މުހިންމެވެ. ދިމާވާ ކޮންމެ ކަމެއްގެ ޒިންމާ އެހެން މީހުންގެ ބޮލުގައި އަޅުވައި، އޭއީ އެހެން މީހުންގެ ސަބަބުން ދިމާވި މައްސަލައެއްކަން، ލޭބަލް އެޅުވުމުގެ ބަދަލުގައި އަމިއްލަ ޒިންމާ ނަގައި، އެއްކޮއް މަސައްކަތް ކުރާ ޓީމްގެ ފެއިލްވުމަކީ އަމިއްލަ ފެއިލްވުމެއް ކަމުގައި ދެކި ޒިންމާ ނެގުމަކީ ހަރުދަނާ ލީޑަރުންގެ ސިފައެކެވެ. ހަރުދަނާ ލީޑަރޝިޕެއް ލީޑަރުންގެ ގައިގައި އަށަގަތުމަށް ވަގުތު އަދި އަމަލީ ތަޖުރިބާ ބޭނުންވެއެވެ. ލީޑަރޝިޕަކީ، ވަގުތުން އަންނަ އަދި، ޝޯޓްކަޓް ގޮތްތަކެއް އެކުލެވޭ އެއްޗެއްކަމަށް ވިސްނޭނަމަ، ލީޑަރޝިޕަކީ އެމީހަކަށް ހާޞިލްކުރެވޭނެ ނުވަތަ އެމީހެއްގެ ކިބައިގައި އަށަގަންނާނެ އެއްޗެއް ނޫނެވެ.\nޑރ. މާޓިން ލޫތާ ކިންގ ޖޫނިއަރ ބުނެފައިވާ ބުނުމެއްގައި ވެއެވެ. “އަހަރަމެން ބޭނުންވަނީ ފައިސާދެކެ ލޯބިވާ ލީޑަރުންނެއް ނޫނެވެ. އަހަރަމެން ބޭނުންވަނީ އިންސާފަށް ލޯބިކުރާ ލީޑަރުންނެވެ. ހަމައެހެންމެ އަހަރަމެން ބޭނުންވަނީ ދެއްކުންތެރިކަމަށް ލޯބިކުރާ ވެރިންނެއްވެސް ނޫންމެއެވެ. އަހަރަމެން ބޭނުންވަނީ އިންސާނިއްޔަތަށް ލޯބިކުރާ ވެރިންނެވެ.”


Roadha veellan thfaathu Dream eh!\nރޯދަ ވީއްލަން ތަފާތު ޑްރީމެއް!\nމާލޭގައި ހުޅުވާފައިވާ ޑްރީމްސް ރެސްޓޯރެންޓް\nރޯދަ ވީއްލާ ގަޑި އަށް ޕިޒާ ބޭނުންވޭ ހެއްޔެވެ؟ ނޫނީ ބޭނުން ވަނީ އާންމު ރޯދަ ވީއްލާ މެނޫ ހިޔާރު ކުރަން ހެއްޔެވެ؟ ގުޅައިގެން ގެއަށް ޕިއްޒާ ގެންދަން ބޭނުންވާ މީހަކަށް ނޫނީ ރޯދަ ވީއްލަން ބޭރަށް ދާން މީހުންނަށް ވެސް މި ރޯދަމަހު އެންމެ ރަނގަޅު އެއް ޗޮއިސްއަކީ "ޑްރީމްސް" އެވެ. ޑްރީމްސް އިން މި އަހަރުގެ ރޯދަ މަހަށް ފުރިހަމަ އަށް ތައްޔާރުވެފައިވާއިރު، 175ރ. އަށް ރޯދަ ރޯދަ ވިއްލައި ލެވޭނެ އެވެ. އެހެންވެ މި ރޯދަ މަހު ރޯދަ ޑްރީމްސް ވެފައިވަނީ ވަރަށް ރަނގަޅު ތަނަކަށެވެ.\n"ފުރަތަމަ ރޯދަ ވީއްލަން މެނޫ ދޫކުރި އަގު ވެސް މިހާރު މިވަނީ ހެޔޮކޮށްލާފައި. މިހާރު 175ރ. އަށް ލިބޭނެ. މިއީ ކަސްޓަމަރުންނަށް ލިބޭނެ ހިތްހަމަ ޖެހުމެއް،" ޑްރީމްސް އިން ވާހަކަ ދެއްކި އިސް ބޭފުޅަކު ވިދާޅުވި އެވެ.\nމީހަކު ޑްރީމްސް ޕިއްޒާކަނީ: ޕިއްޒާ ޑެލިވަރީގެ ހިދުމަތްވެސް ލިބޭނެ -- ފޮޓޯ: ޑްރީމްސް\n"ޑްރީމްސް" އިން މާލޭގައި "ޑްރީމްސް ޑައިނާ" ގެ ނަމުގައި ރެސްޓޯރެންޓެއް ހިންގަ އެވެ. އަދި ހުޅުމާލޭގައި ވެސް ރެސްޓޯރެންޓެއް ހިންގަ އެވެ. މަޖީދީމަގާއި މާވެޔޮ މަގު ކަންމަތީގައި ހިންގާ "ޑްރީމްސް ޑައިނާ" އިން ހިތްގައިމު މާހައުލެއްގައި ރޯދަ ވީއްލަން ލިބޭނެ އެވެ.\nއެ ތަނުގައި އެއް ފަހަރާ 60 މީހުންނަށް ތިބެވޭނެ އެވެ. އެހެންވެ މިއީ ގްރޫޕް ރޯދަ ވީއްލަން އިންތިޒާމު ކުރަން ވެސް ރަނގަޅު މާހައުލެކެވެ.\n"އަޅުގަނޑުމެންގެ އެންމެ ބޮޑު ތަފާތަކީ ކެއުންތައް. މިތަނުގެ ކެއުންތައް ބަލަހައްޓާނީ ޓޫރިޒަމް ސިނާއަތުގައި މަސައްކަތް ކުރާތާ 25 އަހަރު ވެފައިހުރި ބޭފުޅެއް،" ކުރިން ވާހަކަ ދެއްކި އޮފިޝަލް ކަސްޓަމަރުންނަށް ޔަގީންކަން ދިނެވެ.\nޑްރީމްސް އަށް ގޮސް ރޯދަ ވީއްލަން ފުރުސަތު ދިން ނަމަވެސް ޕިއްޒާ ޓޭކްއަވޭގެ ހިދުމަތް ވެސް ލިބޭނެ އެވެ. އެހެންވެ މިއީ ގޭގޭގައި ތިބި ފަރާތްތަކަށް ހިތްހަމަ ޖެހުމެކެވެ. މި ހިދުމަތް މާލެ އާއި ހުޅުމާލެ އިން ވެސް ދަނީ ދެމުންނެވެ.\nކެފޭ ރެސްޓޯރެންޓް ހެދިކާ ރޯދަ މަހާ ރޯއްޖާ\nއޮކްސިޖަން ރޯދަ މެނޫގައި ކޮމްބޯ ސެޓެއް\nދަ މަންހަޓަން ފިޝް މާކެޓް މާލޭގައި ހުޅުވައިފި\nދަ އައިލެންޑް ކިޗަން ރެސްޓޯރެންޓް ހުޅުވައިފި\nމަންހަޓަން ފިޝް މާކެޓް މާލެއަށް


Kudahuvadhoo inn positive vi meehunge adhadhu 22 ah, direct contact inn ge gothugai 115 meehun - One Online\nދ. ކުޑަހުވަދޫ މަގެއްގެ މަތިން---- ފޮޓޯ: ކުޑަހުވަދޫ ކައުންސިލް\nކުޑަހުވަދޫން ޕޮޒިޓިވްވި މީހުންގެ އަދަދު 22 އަށް، ޑައިރެކްޓް ކޮންޓެކްޓުންގެ ގޮތުގައި 115 މީހުން\nދ. ކުޑަހުވަދޫން ކޮވިޑަށް ޕޮޒިޓިވްވި މީހުންގެ އަދަދު 22 އަށް އަރައިފިއެވެ.\nހެލްތު އިމަޖެންސީ އޮޕަރޭޝަންސް ސެންޓަރު (އެޗްއީއޯސީ)ގައި މިރޭ ބޭއްވި ނޫސްވެރިންގެ ބައްދަލުވުމުގައި އެޓޯލް ޕްރިޕެއާޑްނަސްގެ ފަރާތުން އަބްދުﷲ މައުރޫފް ވިދާޅުވީ އެ ރަށުން ޑައިރެކްޓް ކޮންޓެކްޓުންގެ ގޮތުގައި މިހާތަނަށް 155 މީހަކު ފާހަގަކުރެވިފައިވާ ކަމަށެވެ.\n"ދ. ކުޑަހުވަދޫގައި އަޅުގަނޑުމެންނަށް ފާހަގަވެގެން މިދިޔައީ 22 ފަރާތެއް މިވަގުތު އެކްޓިވް ކޭސްގެ ގޮތުގައި. އަދި ޑައިރެކްޓް ކޮންޓެކްޓުންގެ ގޮތުގައި 155 ފަރާތެއް އަޅުގަނޑުމެންނަށް ފާހަގަވޭ. އަދި އެ ރަށުން މިވަގުތު 427 ސާމްޕަލެއް ވާނީ ނެގިފައި،" އޭނާ ވިދާޅުވިއެވެ.\nކުޑަހުވަދޫން ބަޔަކު ފުރަތަމަ ޕޮޒިޓިވްވީ މިދިޔަ ބުދަ ދުވަހުއެވެ. އެ ރަށުގެ ދ. އެއާޕޯޓުގައި މަސައްކަތްކުރާ ހަ މުވައްޒަފަކު ޕޮޒިޓިވްވުމާ ގުޅިގެން އެ ދުވަހު އެ ރަށް ވަނީ މޮނީޓަރިންގެ ހާލަތަށް ގެނެސްފައެވެ.\nކުޑަހުވަދޫގައި ބަލިފެތުރުމާ ގުޅިގެން، މިދިޔަ މަހުގެ 26 ވަނަ ދުވަހުގެ ފަހުން އެ ރަށުން ފުރި މީހުން އަންގަން ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ވަނީ އެދިފައެވެ. އަދި އެ މުއްދަތުގައި ކުޑަހުވަދޫއަށް ދަތުރުކޮށް 14 ދުވަސް ހަމަ ނުވާ މީހުން، ޓެސްޓު ކުރުމަށްފަހު 14 ދުވަހުގެ ކަރަންޓީނު ފުރިހަމަ ކުރަން ޖެހޭނެ ކަމަށް ވެސް ބުންޏެވެ.\nއެ ކްލަސްޓާއާ ގުޅިގެން މިއަދު ދ. މީދޫން ވެސް ވަނީ މީހަކު ޕޮޒިޓިވްވެފައެވެ. އެ ކޭސްއާ ގުޅިގެން އެ ރަށް ވަނީ މޮނީޓަރިންގެ ހާލަތަށް ގެނެސްފައެވެ.\nގުޅޭ ޓެގު ހެލްތު ޕްރޮޓެކްޝަން އެޖެންސީ (އެޗްޕީއޭ) ހެލްތް ޕްރޮޓެކްޝަން އެޖެންސީ ދ. ކުޑަހުވަދޫ ކޮވިޑް 19 އެޗްއީއޯސީ


Producer Rajkumar Hirani ge 'Dunki' in Shah Rukh Khan fenumuge furusathu bodu - vNews.mv\nޕްރޮޑިއުސަރު ރާޖްކުމާރު ހިރާނީގެ "ޑަންކީ" އިން ޝާހްރުކް ޚާން ފެނުމުގެ ފުރުސަތު ބޮޑު\nމަރިޔަމް ޝާހިދާ 26 April 2022, 23:35\nއިންޑިއާގެ ހިންދީ ސިނަމާގެ ކިންގް ޚާން އެކްޓަރު ޝާހްރުކް ޚާންއަށް ޕްރޮޑިއުސަރު ރާޖްކުމާރް ހިރާނީގެ ކުރިޔަށްއޮތް ފިލްމުން ފުރުސަތު ލިބިއްޖެއެވެ.\n"ޑަންކީ" ނަމަކަށް ކިޔާ މިފިލްމްއިން އެކްޓަރު ޝާހްރުކް ޚާން ފެނިގެންދާނެ ސިގްނަލްއެއް ރާޖްކުމާރު ހިރާނީ ބެލުންތެރިންނަށް ދީފައިވަނީވެސް ވަރަށް ފިލްމީކޮށެވެ.\nއެކްޓަރު ޝާހްރުކް ޚާން އާއި ޕްރޮޑިއުސަރު ރާޖްކުމާރު ހިރާނީ ފެންނަގޮތަށް ކުޅެފައިވާ ކޮމެޑީ ވީޑިއޯއެއްގައި ދައްކުވައިދެނީ މިހާތަނަށް ޕްރޮޑިއުސަރު ރާޖްކުމާރް ހިރާނީ އުފައްދާފައިވާ ކާމިޔާބު ފިލްމުތަކެވެ. މިއިން އެއްވެސް ފިލްމަކުން ޝާހުއަށް ފުރުސަތު ލިބިފައިނުވާތީ އެކަމާ ޕްރޮޑިއުސަރު ގާތު ޝަކުވާކުރާ މަންޒަރު ވީޑިއޯއިން ފެނިގެންދެއެވެ.\nއެސުވާލަށް ރައްދު ދެމުން ރާޖްކުމާރު ހިރާނީ ބުނަނީ ޝާހްރުކްއަށް ޚާއްސަ ސްކްރިޕްޓެއް ތައްޔާރުކޮށްފައިވާ ކަމަށެވެ. އަދި ފިލްމުގެ ނަން އެހުމުން އެއީ ފިލްމު "ޑަންކީ" ކަމަށް ޕްރޮޑިއުސަރު ވީޑީއޯގައި ބުނެއެވެ.\nފިލްމު "ޕަތާން" ގެ ޝޫޓިންގްގައި އަވަދިނެތި އުޅެމުން އަންނަ އެކްޓަރު ޝާހުވަނީ އިތުރު ފިލްމެއްގައި މަސައްކަތް ކުރާކަމުގެ އިޝާރާތެއް އޭނާގެ ސޯޝަލް މީޑީއާގައިވެސް ހާމަކޮށްފައެވެ.\nޝާހްގެ ޕޯސްޓުގައި އޭނާ ބުނެފައިވަނީ ރާޖްކުމާރް ހިރާނީއާއެކު މަސައްކަތް ކޮށްލުމުގެ ފުރުސަތަކީ އޭނާ އަބަދުވެސް އުއްމީދުކުރި ފުރުސަތެކެވެ. މިފުރުސަތަކީ އޭނާއަށް ލިބޭ އުފަލެއްކަމުގައި ދެކޭކަމަށްވެސް އެކްޓަރުވަނީ ބުނެފައެވެ.\nމިޕޯސްޓު ނިންމާލަމުން ޝާހް ބުނެފައިވަނީ މިފިލްމު ރިލީޒްކުރެވޭނެކަމަށް ލަފާކުރެވެނީ އަންނަ އަހަރުގެ ޑިސެމްބަރު 22 ވަނަ ދުވަހުއެވެ.\nރިޕޯޓުތައް ބުނާގޮތުން ފިލްމުން ޝާހުއާއެކު ދެން ފެނިގެންދާނީ އަރަމުން އަންނަ ބަތަލާ ތާޕްސީ ޕަންނޫއެވެ.\nޕްރޮޑިއުސަރު ރާޖްކުމާރު ހިރާނީ ގެނެސްދީފައިވާ ކާމިޔާބު ފިލްމުތަކުގެ ތެރޭގައި، "މުއްނާ ބާއީ އެމް.ބީ.ބީ.އެސް"، "ލަގޭ ރަހޯ މުއްނާ ބާއީ"، "ތްރީ އިޑިއަޓްސް"، "ޕީ.ކޭ" އަދި ބޮޑު މަގުބޫލުކަމެއް ލިބިގެންދިޔަ ފިލްމު "ސަންޖޫ" ހިމެނެއެވެ.\nއެކްޓަރު ޝާހްރުކް ޚާންގެ އެންމެ އަވަހަށް ރިލީޒްވުމަށް ހަމަޖެހިފައިވަނީ ފިލްމު "ޕަތާން" އެވެ. ބަތަލާ ދިޕިކާ ޕަޑުކޯންއާއި އެކްޓަރު ޖޯން އަބްރަހަމް މުހިއްމު ރޯލްއިން ފެންނަ މިފިލްމު ސިނަމާތަކަށް ގެނައުމަށް ހަމަޖެހިފައިވަނީ އަންނަ އަހަރުއެވެ.


BREAKING | Pakistan In Record Adhadhakah Meehun Covid Ah Fassivejje - Vaguthu\nޕާކިސްތާނުން ރިކޯޑް އަދަދަކަށް މީހުން ކޮވިޑް-19 އަށް ފައްސިވެއްޖެއެވެ.\nޕާކިސްތާނުން އެންމެ ފުރަތަމަ ކޮވިޑް ފެނިފައިވަނީ 2020 ވަނަ އަހަރުގެ ފެބްރުއަރީ މަހުގެ 26 ވަނަ ދުވަހުއެވެ. އޭގެ ފަހުން އެގައުމަށް ކޮވިޑްގެ ތިން ރާޅެއް އަރާފައިވާއިރު، އަނެއްކާ ވެސް އެގައުމަށް ވަނީ އިތުރު ރާޅެއް އަރާފައެވެ. އެއާއި އެކީ ކޮވިޑަށް ފައްސިވާ މީހުންގެ އަދަދު ވަނީ ރިކޯޑް އަދަދަކަށް އިތުރުވެފައެވެ.\nކޮވިޑްގެ ތަފާސް ހިސާބުތައް އާންމު ކުރާ ބައިނަލްއަގުވާމީ އިދާރާއަކުން ނެރެފައިވާ ހިސާބުތަކުން ދައްކާ ގޮތުގައި އިއްޔެ އެކަނި އެގައުމުން ވަނީ 7،678 މީހަކު މި ބައްޔަށް ފައްސިވެފައެވެ. މިއީ އެގައުމުން ކޮވިޑް ފެނުނު ފަހުން މިހާތަނަށް އެންމެ ގިނަ މީހުން ފައްސިވި ދުވަހެވެ. މިއާއި އެކީ އެގައުމުން ކޮވިޑް ޖެހުނު މީހުންގެ އަދަދު ވަނީ 1,353,479 އަށް އަރާފައެވެ.\nމީގެ ކުރިން އެގައުމުން އެންމެ ގިނަ މީހުން ފައްސިވެފައިވަނީ 2020 ވަނަ އަހަރުގެ ޖުލައި މަހުގެ 14 ވަނަ ދުވަހުއެވެ. އެދުވަހު އެގައުމުން ފައްސިވެފައިވަނީ 6،825 މީހެކެވެ. އޭގެ ފަހުން ދެވަނަ އަށް އެންމެ ގިނަ މީހުން ފައްސިވެފައިވަނީ މިމަހުގެ 20 ވަނަ ދުވަހުއެވެ. އެއީ 6،808 މީހުންނެވެ.\nއެގައުމުން ކޮވިޑް ޖެހިގެން އިތުރު 23 މީހަކު މަރުވެ ޖުމްލަ މަރުވި މީހުންގެ އަދަދު ވަނީ 29,065 އަށް އަރާފައެވެ. އަދި މި ބަލި ޖެހުނު މީހުންގެ ތެރެއިން 1,266,479 މީހަކު ބަލިން ރަނގަޅުވެފައިވާއިރު، މިވަގުތު ބަލި ޖެހިފައި ތިބި 57,935 މީހުންގެ ތެރެއިން 961 މީހަކަށް ފަރުވާ ދެމުން އަންނަނީ ހޮސްޕިޓަލުގައި އެނދުމަތި ކޮށްގެންނެވެ.\nޕާކިސްތާނުގެ 70 މިލިއަން މީހަކު ވަނީ ވެކްސިން ފުރިހަމަ ކޮށްފައެވެ.


Real Madrid ah mihaaru othee balivumuge record\nއަމިއްލަ ދަނޑުގައި ސީއެސްކޭ މޮސްކޯ އަތުން 3-0 ން ބަލިވެ، މިދިޔަ ތިން އަހަރުގެ ޗެމްޕިއަން ރެއާލް މެޑްރިޑް ބަލިވުމުގެ ރެކޯޑެއް ލިބިއްޖެ އެވެ.\nޗެމްޕިއަންސް ލީގް 14 ފަހަރަށް ހޯދައިގެން، އެ މުބާރާތުގެ ޗެމްޕިއަންކަން އެންމެ ގިނަ ފަހަރު ހޯދި ޓީމުގެ ރެކޯޑާއެކު އޮތް ރެއާލް މެޑްރިޑް އެ ނަތީޖާއިން ރެއާލް ބަލިވުމުން، އެ މެޗު ވެފައި ވަނީ ޗެމްޕއަންސް ލީގްގައި، އަމިއްލަ ދަނޑުގައި އެ ޓީމު ބަލިވި އެންމެ ތަފާތު ބޮޑު ނަތީޖާ އަށެވެ. އަދި ނުވަ އަހަރު ފަހުން އެ ޓީމު ވަނީ އަމިއްލަ ދަނޑުގައި ފުރަތަމަ ފަހަރަށް ބަލިވެފަ އެވެ.\nރޭގެ މެޗަށް، ރެއާލްގެ ކޯޗް ސެންތިއާގޯ ސޮލާރީ ނެރުނީ މުޅިން ޒުވާން ޓީމެކެވެ. ވައިސް ކެޕްޓަން މާސެލޯ އާއި އިސްކޯ އަދި ގޯލްކީޕަރު ތިބޯޓް ކޯޓްއާ އާއި ކަރީމް ބެންޒެމާ ފިޔަވައި ދެން ތިބީ މުޅިން ޒުވާން ކުޅުންތެރިންނެވެ.\nމެޗު ފަށައިގެން ސީއެސްކޭއަށް ވުރެ ރަނގަޅަށް ކުޅެމުން ދިޔައީ ރެއާލް މެޑްރިޑުންނެވެ. އެ ޓީމުގެ މާކޯ އެސެންސިއޯއަށް ވަނީ ލަނޑު ޖަހާނެ ދެ ފުރުސަތު ލިބިފަ އެވެ. ނަމަވެސް ރަޝިއާގެ ކީޕަރު އީގޯ އެކިންފޭވް ބަލަހައްޓަމުން ދިޔަ ގޯލް ފޫއަޅުވާލުމުގައި ރެއާލްއަށް ކާމިޔާބެއް ނުހޯދުނެވެ.\nސީއެސްކޭގެ ތިން ލަނޑުވެސް ކާމިޔާބު ރެއާލްގެ ޑިފެންސަށް ހެދުނު މިސްޓޭކުތަކުންނެވެ. ސީއެސްކޭގެ ފުރަތަމަ ލަނޑު ކާމިޔާބު ކުރީ ޗާލޯވް އެވެ. ދެ ވަނަ ލަނޑު ކާމިޔާބު ކުރީ ޖޯޖީ ޝެނިކޯވް އެވެ. ތިން ވަނަ ލަނޑު ކާމިޔާބު ކުރީ އާނޯ ސިގްރޮސަން އެވެ.\nރެއާލް މެޑްރިޑް މެޗުން ބަލިވި ނަމަވެސް، ތާވަލުގައި އެ ޓީމު އޮތް މަގާމަކަށް ބަދަލެއް ނާދެ އެވެ. އެ ޓީމު އޮތީ ގުރޫޕް 'ޖީ' ގެ ތާވަލުގެ އެއް ވަނައިގަ އެވެ. ގުރޫޕްގެ ދެ ވަނައިގައި އޮތް ރޯމާ ވެސް ވަނީ ޗެކް ރިޕަބްލިކްގެ ވިކްޓޯރިއާ ޕިލެޒެން އަތުން ބަލިވެފަ އެވެ.\nގުރޫޕް އެޗްގެ ގަދަ ދެ ޓީމު ކަމަށްވާ، ޔުވެންޓަސް އާއި މެންޗެސްޓާ ޔުނައިޓަޑް ވަނީ ބަލިވެފަ އެވެ. ޔުވެންޓަސް ވަނީ ސްވިޒަލޭންޑްގެ ޔަންގު ބޯއީސް އަތުން 2-1 ބަލިވެފަ އެވެ. މެންޗެސްޓާ ޔުނައިޓަޑް ބަލިވީ ވެލެންސިއާ އަތުންނެވެ.\nގުރޫޕްގެ އީ ގެ ގަދަ ދެ ޓީމު ކަމަށްވާ ބަޔާން މިޔުނިކާއި އަޔެކްސް ކުޅުނު މެޗު ނިމުނީ 3-3 ން އެއްވަރު ވެގެންނެވެ.


Covid-19: Fassi Aai Maru Inthihaa Ah Ithuruve, Nurahkaa List In France Eh Dharaja Kuriyah - Vaguthu\nހަލުވިކަމާއެކު ފެތުރެމުންދާ ނުރައްކާތެރި ކޮވިޑް-19 އަށް ފްރާންސުން ފައްސިވި މީހުންނާއި މި ބަލީގައި މަރުވި މީހުންގެ އަދަދު އިންތިހާއަށް އިތުރުވެ، މި ބަލިމަޑުކަމުގައި ޤައުމުތަކުގެ ރެކޯޑުން އެއް ދަރަޖަ ކުރިޔަށް ޖެހިއްޖެ އެވެ.\nކޮވިޑް-19 އާއި ބެހޭ މަޢުލޫމާތުތައް ހާމަކުރާ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު އިއްޔެވެސް އިތުރު ގިނަ އަދަދެއްގެ ބަޔަކު ފައްސިވެ މަރުވުމުން ފްރާންސް މިހާރު ވަނީ ދުނިޔެއިން ފަސްވަނައަށް އެންމެ ގިނަ ބަޔަކު ފައްސިވި އަދި މި ބަލީގައި ހަތްވަނައަށް އެންމެ ގިނަ ބަޔަކު މަރުވި ޤައުމަކަށް ވެފައެވެ.\nފަހުގެ މަޢުލޫމާތުތަކަށް ބަލާއިރު ފްރާންސުން އިއްޔެ އެކަނިވެސް ބައިލައްކައަށްވުރެ ގިނަ މީހުން ކޮވިޑް-19 އަށް އަލަށް ފައްސިވެފައި ވެއެވެ. މިއީ މިހާތަނަށް އެޤައުމުން ކޮވިޑް-19 ފެނުނު ފަހުންވެސް އެއް ދުވަހެއްގައި އެންމެ ގިނަ ބަޔަކު ފައްސިވިކަމަށް ރެކޯޑް ކުރެވުނު ފަހަރެވެ. މިއާއެކު އެޤައުމުން ފައްސިވި މީހުންގެ ޖުމްލަ އަދަދު މިހާރު ވަނީ 1,138,507 އަށް އަރާފައެވެ.\nފްރާންސުން ފައްސިވި މީހުންގެ އަދަދު ރެކޯޑް މިންވަރަކަށް އަރާފައި ވާއިރު، އެޤައުމުން އިއްޔެ އިތުރު ސަތޭކައަށްވުރެ ގިނަ މީހުން މި ބަލީގައި މަރުވެފައި ވެއެވެ. މިއާއެކު އެޤައުމުން މިހާތަނަށް މަރުވި މީހުންގެ ޖުމްލަ އަދަދު މިހާރު އުޅެނީ 34,761 ގައެވެ.\nފްރާންސަކީ މިވަގުތު ދުނިޔެއިން ކޮވިޑް-19 ގެ ނުރައްކާ އެންމެ ބޮޑުވެފައި އެއް ޤައުމެވެ. މިގޮތުން ފާއިތުވެދިޔަ ދުވަސްތަކުގައި އެޤައުމުން އަންނަނީ ރެކޯޑް މިންވަރަކަށް ފައްސި ވޭދަނަ (ޕޮޒިޓިވް ކޭސް) އިތުރުވަމުންނެވެ.\nއިދާރާތަކުން ހާމަކޮށްފައިވާގޮތުން މިހާތަނަށް ފްރާންސުން ކޮވިޑް-19 ޖެހުނު މީހުންގެ ތެރެއިން ބަލިން ރަނގަޅުވީ 110,322 މީހެކެވެ. މިއީ އެޤައުމުން މިހާތަނަށް ބަލި ޖެހުނު މީހުންގެ ނިސްބަތާއި އަޅާބަލާއިރު ވަރަށް މަދު އަދަދެކެވެ. އެޤައުމުން ބަލިން ރަނގަޅުވާ ކަމަށް ކޮންމެ ދުވަހަކު ރެކޯޑް ކުރެވޭ އަދަދުވެސް ދުނިޔޭގެ އެހެން ޤައުމުތަކާއި އަޅާބަލާއިރު އެތައް ގުނައެއް މަދެވެ.\nފްރާންސްގެ ނޭޝަނަލް ހެލްތު އޭޖެންސީން ބުނެފައިވާ ގޮތުން އެޤައުމުގައި ފާއިތުވެދިޔަ ދުވަސްތަކުގައި ކޮވިޑް-19 ފެތުރޭ މިންވަރު އިތުރުވަމުން އަންނަ އައުމާއެކު، ބަލީގައި ހާލު ދެރަވެގެން އެޑްމިޓްކޮށްގެން ފަރުވާދޭ މީހުންގެ އަދަދުވެސް ވަނީ ވަރަށް ބޮޑަށް އިތުރުވާން ފަށާފައެވެ. މިގޮތުން މިވަގުތު އެޤައުމުގައި 2500 އަށްވުރެ ގިނަ މީހުންނަށް ފަރުވާދެނީ ސީރިއަސް ހާލުގައި ނުވަތަ އައިސީޔޫގައި ކަމަށް އިދާރާތަކުން ބުނެއެވެ.\nއޮކްޓޯބަރ 26, 2020 04:44\nއިހަކައް ދުވަހަކު ނޫންތޯ ފްރާންސްގެ ސަރުކާރުގެ އިމާރާތްތަކުގެ ބޭރުގައި ރަސޫލާއައް ކާޓޫނުކުރަހާ އާންމުކުރީ.އެހެންވެ ﷲ ކޯފާ އެމީހުންގެ މައްޗައް އައުމުން އަހަރަމެން ހައިރާނެއްނުވޭ.\nއަދިވެސް ކާޓޫނު ކުރެހޭތޯ ބަލާ


ބައިނަލްއަޤުވާމީ އަންހެނުންގެ ދުވަސް 2019 – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nބައިނަލްއަޤުވާމީ އަންހެނުންގެ ދުވަސް 2019\nﷲ ސުބްޙާނަހޫ ވަތަޢާލާއަށް ޙަމްދާއި ޝުކުރުކުރަން. މި އުއްމަތުގެ ނަބިއްޔާ މުޙައްމަދު ޞައްލަﷲ ޢަލައި ވަސައްލަމަ އަށް ޞަލަވާތް ލެއްވުން އެދި ދުޢާކުރަން. އަދި މި ދުޢާގައި އެ ކަލޭގެފާނުގެ އާލު އަސްޙާބުންނާއި މިތުރު ޞަޙާބީން ޝާމިލުކުރަން.\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް. ރައީސުލްޖުމްހޫރިއްޔާގެ އަނބިކަނބަލުން ފަޒްނާ އަޙްމަދު. ކެބިނެޓުގެ މެންބަރުން. ރާއްޖެއަށް ކަނޑައަޅުއްވާފައިވާ ބޭރުގެ ސަފީރުން. ކ.މާފުށީ ކައުންސިލްގެ މެންބަރުން. މި ޖަލްސާގެ އެންމެހާ އިއްޒަތްތެރިން. ދުރާއި ގާތުން މި ޖަލްސާ ބައްލަވާ، އަޑު އައްސަވަމުން ގެންދަވާ އެންމެހާ ބޭފުޅުން. އައްސަލާމު ޢަލައިކުމް.\nއާދެ! މި ރަސްމިއްޔާތަކީ ބައިނަލްއަޤުވާމީ އަންހެނުންގެ ދުވަހުގެ މުނާސަބަތުގައި ބޭއްވޭ ޚާއްޞަ ރަސްމިއްޔާތެއް. އެހެން ކަމުން، ދުވަހުގެ ތަހުނިޔާއާއި މުބާރިކުބާދީ އެންމެހައި އަންހެނުންނަށް އަރިސްކުރަން.\nޝައްކެއް ވެސް ނެތް! މި ދުވަސް ބައިނަލްއަޤުވާމީ ފެންވަރެއްގައި ފާހަގަކުރެވޭ ވަރަށް ގިނަ ސަބަބުތަކެއް އެބަހުރި. އޭގެ ތެރޭގައި މުޖުތަމަޢުއެއްގައި އަންހެނުންގެ ދައުރު އަގުވަޒަންކުރުމާއި، އަންހެނުންނަށް ކުރިމަތިވާ ގޮންޖެހުންތައް ސަމާލުކަމަށް ގެނެސް، އެ ކަން ކަމަށް ޙައްލު ހޯދުމަށް މަސައްކަތްކުރުމާއި، މިންތީގެ ހަމަހަމަ ކަމަށް ބާރު އެޅުން ހިމެނޭ.\nއަޅުގަނޑުމެން ޤަބޫލުކުރަން ޖެހޭ ހަޤީޤަތަކީ، މިންތީގެ ހަމަހަމަކަމާ ގުޅޭ މައްސަލަތަކާއި ފަރަގުތައް ނައްތާލެވޭނީ، އެ ކަމުގައި ދެ ޖިންސުގެ ބައިވެރިވުން އޭގެ އެންމެ ފުރިހަމައަށް ލިބިގެންކަން.\nއާދެ! ހަމަހަމަ ކަމާއި އަންހެނުންގެ ޙައްޤުތަކުގެ ވާހަކައަކީ އިއްޔެ އަދި މިއަދު ދެކެވެން ފެށި ވާހަކައެއް ނޫން. މި ވާހަކައަކީ އެކި ޒަމާންތަކުގައި ދެކެވި، އަދި ދުނިޔޭގެ ބައެއް ޙަޟާރަތްތަކުގައި ފުރިހަމައަށް ތަންފީޛުކުރެވިފައިވާ ކަމެއް. އެ ކަމުގެ އެންމެ ފުރިހަމަ މިސާލަކީ އިސްލާމީ ޙަޟާރަތް.\nއިސްލާމީ ޙަޟާރަތުގެ ރަންޒަމާނުގައި، އަންހެނުން ވެފައިވަނީ ތަރައްޤީއާއި ތަމައްދުނުގެ ބިންގާ ކަމުގައި. ދުނިޔޭގެ އެންމެ ފުރަތަމަ ޔުނިވަސިޓީ ބިނާކުރެވުނީ މޮރޮކޯގައި، އެ ލަޤަބު ލިބިގެންގޮސްފައި ވަނީ މޮރޮކޯގެ މުސްލިމް އަންހެނެއް ކަމުގައިވާ ފާޠިމާ އަލް ފިހްރީއަށް. މީގެ އިތުރުން، ދީނީ ޢިލްމާއި، ބޭސްވެރިކަމާއި، ސިޔާސީ މައިދާނުގެ އިތުރުން އަސްކަރިއްޔާގައި އަންހެނުން ވެފައިވަނީ ފާހަގަކުރެވޭ ބައެއް ކަމުގައި.\nއަޅުގަނޑަކީ ތަރީޚީ ޢިލްމުވެރިއެއް ނޫން. އެހެން ނަމަވެސް، އަންހެނެއްގެ ހައިސިއްޔަތުން، މި ހިނގާ 21 ޤަރުނުގައި އަންހެނުންގެ ޙައްޤުތައް ހޯދުމަށް ވަކާލާތުކުރާ އިރު، ތަރީޚުގެ ތެރެއިން ފާހަގަކުރެވޭ ބައެއް މިސާލުތައް ބަޔާންކުރުމަކީ މުހިންމު ކަމެއްކަމަށް އަޅުގަނޑު ދެކެން.\nއާދެ! ދިވެހިރާއްޖެއަކީ ވެސް ވަރަށް ފުރިހަމަ، އަދި މުއްސަނދި ޒަމާންވީ ތާރީޚެއް އޮތް ޤައުމެއް. ދިވެހި ތާރީޚް ހެކިދޭ ގޮތުގައި، ދިވެހި އަންހެނުންނަށް އިޖުތިމާޢީ އަދި ސިޔާސީ މައިދާނުގައި ހަމަހަމަ ކަމާއެކު ފުރުޞަތު ޒަމާންތަކެއް ކުރިން ލިބިދީފައިވޭ. އެހެނީ ސިޔާސީ އަދި އިޖުތިމާޢީ ދާއިރާގައި ދިވެހި އަންހެނުން މުހިންމު ދައުރެއް އަދާކޮށްފައިވާކަން ތާރީޚުގެ ފަތްފުށްތަކުން ފެންނަން އެބަހުރި. ނަމަވެސް، އަންހެނުންގެ ޙައްޤުތައް އަލުން ހޯދުމަށް މިއަދު އަލުން ނުކުންނަން ޖެހުމަކީ އެކަމާ މެދު އަޅުގަނޑުމެން ފުންކޮށް ވިސްނަންޖެހޭ ކަމެއް.\nރާއްޖޭގައި ވެރިކަންކުރި އެކި ރަސްރަސްކަލުންގެ ޒިކުރާ ތަފާތު އެކި ގޮތްގޮތަށް މިއަދު އަޅުގަނޑުމެން ހަނދާކުރަމުންދާ އިރު، ދިވެހި ދައުލަތަށް މުހިންމު ޚިދުމަތްތަކެއް ކުރެއްވި އަންހެނުންގެ ނަންތައް ހަނދާން ނައްތާލާފައި އޮތުމަކީ ވަރަށް ހިތާމަހުރި ކަމެއް. ތާރީޚަކީ އަމާނާތެއް ކަމުގައިވާ އިރު، ވަކި ޖިންސަކަށްވީތީ، އެ ޒިކުރާ އަދާ ނުކޮށް އޮތްއޮތުމަކީ ހިތާމަކުރަން ޖެހޭ ކަމެއް. ޤައުމުގައި މިއަދު މި ބިނާ ކުރެވޭ މާސިންގާ ބިނާތަކާއި، އުސް އިމާރާތްތަކަށް ނަން ކިޔުމުގައި މި ތަފާތު ވަނީ އަޅުގަނޑުމެންގެ ޢަމަލުން ދައްކުވައިދީފައި. އަޅުގަނޑު ޤަބޫލުކުރާގޮތުގައި މިއީ ޤައުމަށް އަގުހުރި ޚިދުމަތްތަކެއް ކޮށްދެއްވި އެ ފަދަ އަންހެނުންނަށް ވެވޭ ބޭއިންސާފަކަށް ނޫނީ ނުވާނެ.\nކުރިން ވެސް ފާހަގަކުރި ފަދައިން، އަޅުގަނޑަކީ ތާރީޚީ ޢިލްމުވެރިއެއް ނޫން. އެހެން ނަމަވެސް، އަޅުގަނޑު ޤަބޫލުކުރަނީ މި ފަދަ ތާރީޚީ ހާދިސާތަކުން އިބުރަތް ހާސިލުކޮށް، ފިލާވަޅު ލިބިގަތުމަކީ، މިއަދު އަޅުގަނޑުމެން ކުރަމުންމިގެންދާ މަސައްކަތްތަކަށް ލިބޭނެ ކުރިއެރުމެއް، އަދި މި ރޮނގުގައި ވަކާލާތުކުރަމުންދާ އަންހެނުންނަށް ލިބޭނެ އިތުރު ހިތްވަރެއް.\nއާދެ! ކުރިން ދަންނަވާލެނު މިސާލުތަކަށް ބަލާއިރު، ތާރީޚީ ހާދިސާތައް އަދުގެ ޖީލުތަކާ ހަމައަށް ގެނައުމުގައި ނުވަތަ ކިޔައި ދިނުމުގައި ވެސް އަންހެނަކަށްވީތީ ތަފާތުކުރުންތައް ގެންގުޅެފައިވާ ކަން އެނގި ހާމަވެގެންދޭ. ދިވެހިރާއްޖޭގައި ރަސްކަމާއި ރަނިކަމުގެ ކޮއިލުގައި ހިތާމަވެރި އަދި ޤަބޫލުކުރަން ފަސޭހަ ނޫން އެތައް ހާދިސާތަކެއް ހިނގާފައިވާކަން ތާރީޚު ހެކިދޭ. އޭގެ ތެރޭގައި ވެރިކަމާ ދެކޮޅަށް ތެދުވުމާއި، ހަނގުރާމައާއި މަރުގެ ހާދިސާތައް ވެސް ހިމެނޭ. މީގެ ތެރެއިން ކޮންމެ ހާދިސާއެއްގައި، ވަރަށް ގިނަ ސިއްރުތަކާއި އިބުރަތްތަކެއް ވާނެކަން ކަށަވަރު. އެ ގޮތުން، ތާރީޚުގެ ފަތްފުށްތަކުގައި ލިޔެފައިވާ މި ފަދަ އެކި ހާދިސާތަކުގައި ބައެއް ރަސްރަސްކަލުންނާއި ރަނިންގެ ދައުރު ގެނެސް ދިނުމުގައި މިންތީގެ ތަފާތުކުރުން ގެންގުޅެފައިވާކަން އެ ފަދަ ލިޔުންތަކުން ފެންނަންއޮތްކަމީ ޙަޤީޤަތެއް.\nއެ ގޮތުން، އެންމެ ބޮޑަށް ދޫދޫ މަތިން އިވޭ ތާރީޚީ އެއް ވާހަކައަކީ، ދިވެހި ވިރާޘީ ރަސްކަމެއްކުރެއްވި އައްސުލްޠާނާ ރެހެންދި ޚަދީޖާގެ ވާހަކަފުޅު. އެކި ޖަލްސާތަކުގައްޔާއި ސްކޫލްތަކުގައި އެކި ރަސްރަސްކަލުންގެ ހިތްވަރާއި، އަޒުމާއި، ޝަރަފުވެރިކަން ބަޔާންކުރާ އިރު، ރެހެންދި ޚަދިޖާގެ ހަޔާތްޕުޅު ސިފަކުރެވިފައި ވަނީ ދެ ފިރިކަލަކު އަވަހާރަކޮށްލެއްވި ނުފޫޒުގަދަ އަންހެނެއްގެ ގޮތުގައި. ތާރީޚީ ލިޔެކިޔުންތަކުގައި ކޮއްކޯފުޅަކާއި ދެ ފިރިކަލަކު އަވަހާރަކޮށްލެއްވިކަން ބަޔާންވެފައި އޮތް ނަމަވެސް، އެ ކަމުގައި އެ ކަމަނާ ޢަމަލުކުރެއްވި ގޮތާއި ސަބަބު ހާމަކޮށްފައި ނުވާކަން ފާހަގަކުރެވޭ. އަޅުގަނޑު ދެކޭ ގޮތުގައި ތާރީޚުގެ ފަތްފުށްތައް ދިރާސާކޮށް މިފަދަ ޙާދިސާތަކުގެ އެންމެ ފުރިހަމަ މަޢުލޫމާތު ހާމަކުރުމަކީ ކޮންމެހެން ކުރަންޖެހޭ ކަމެއް. އެގޮތުން، މިފަދަ ހާދިސާތައް ހިނގާފައިވާ ޒަމާންތަކުގައި، ރަސްކަން ވާރުތަވަމުން އައިސްފައިވާ ގޮތާއި، ރަސްކަމެއް ފޭރިގަތުމުން ނުވަތަ ބަޣާވާތެއްކުރުމުން ޤާނޫނުގެ ތެރެއިން ޢަމަލުކުރެވިގެންދާ ގޮތާއި، އަދި އެ ފަދަ ހާދިސާތައް ހިނގި އިރު، ކުށްވެރިވާ ފަރާތްތަކަށް ޝަރުޢީ ނިޒާމުގެ ތެރެއިން ކަނޑައެޅިފައިވާ އަދަބުތަކަށް ވެސް ރިޢާޔަތްކޮށް ކަމުގެ ފުރިހަމަ މަޢުލޫމާތު ހާމަކުރެވިފައި އޮތުމަކީ މުހިންމުކަމެއް.\nތާރީޚަށް ބަލާއިރު، ރެހެންދި ޚަދީޖާގެ ޒަޢާމަތުގައި ހިނގާފައިވާ ފަދަ ހާދިސާތައް ރަސްރަސްކަލުންގެ ވެރިކަންތަކުގައި ހިނގާފައިވާ އިރު، އެ ފަދަ ރަސްރަސްކަލުން ބަތަލުންގެ ގޮތުގައި ސިފަކުރެވިފައިވާކަން ފެންނަން އެބައޮތް. ނަމަވެސް، ދިވެހި ދައުލަތަށް ގިނަ ޒަމާންތަކެއް ވަންދެން ޚިދުމަތްކުރައްވައިފައިވާ ކަނބަލަކާ މެދު އޭގެ އެންމެ ނުބައި ތަޞައްވުރު އުފެދިގެންދާގޮތަށް އަދި އޭގެ އެންމެ ފުރިހަމަ މަޢުލޫމާތު ނުހިމެނޭ ގޮތަށް އެ ކަމަނާގެ ޝަޚްޞިއްޔަތު ސިފަކުރެވިފައި އޮތްއޮތުމަކީ އެންމެ އިންސާފުވެރި ގޮތްކަމަށް އަޅުގަނޑު ނުދެކެން.\nއެހެން ކަމުން، ރެހެންދި ޚަދީޖާގެ ރަނިކަމުގައި ހިނގާފައިވާކަމަށް ބަޔާންކޮށްފައިވާ ހާދިސާތައް ހިނގަން މެދުވެރިވި ސަބަބުތައް އަލުން ދިރާސާކޮށް، އެ ކަމުގެ ހަޤީޤަތް ކުރިއަށް އޮތް ޖީލުތަކަށް ސާފުކޮށްދެއްވުމަށް ތާރީޚީ ޢިލްމުވެރިންނަށް މި ފުރުޞަތުގައި އަޅުގަނޑު ގޮވައިލަން. ހަމަ އެހެންމެ، ދިވެހިރާއްޖޭގައި ރަސްކަންކުރެއްވި އެ ކަމަނާގެ އަންހެން ދެ ކޮއްކޯފުޅުންނާ މެދު ކަން ހިނގާ ދިޔަ ގޮތް ވެސް ސާފުކޮށްދެއްވުމަށް ގޮވާލަން.\nޝައްކެއްވެސް ނެތް. ތާރީޚާއި ބަހުގެ ތެރެއިން މިންތީގެ ތަފާތުކުރުންތައް ފެނިގެން ދާ އިރު، މި ފަދަ ވިސްނުންތައް މިއަދު މި ވަނީ ބަދަލުކުރަން ޖެހިފައި. އެ ގޮތުން، އަޅުގަނޑަށް އެންމެ ބޮޑަށް ފާހަގަކުރެވޭ އެއް ކަމަކީ ދިވެހި ބަހުގެ ރަދީފްގައި އަންހެނުންނާއި ފިރިހެނުން މާނަކުރެވިފައިވާ ގޮތް.\nއެ ގޮތުން އަންހެނުންގެ މާނައިގެ ގޮތުގައި ވަނީ “އިންސާނުންގެ ދަރިމައިވާ ބާވަތުގެ ގިނަމީހުންނަށް ކިޔާނަން.” މި ފަދައިން.\nފިރިހެނުންގެ މާނައިގެ ގޮތުގައި ވަނީ “އިންސާނުންގެ ތެރެއިން އަންހެން ޖިންސު ނޫން އަނެއް ޖިންސުގެ ތަޞައްރަފު ފުދިފައިވާ މީހުން. މަޖާޒު: ހިތްވަރުގަދަ މީހުން.”\nހިތްވަރުގަދަ ވުމަކީ ވަކި ޖިންސަކަށް ތަބީޢީ ގޮތުން ޚާއްޞަ ސިފައެއް ކަމުގައި ނުވާއިރު، އަދި އަންހެނުންނަކީ ވެސް ފިރިހެނުންނެކޭ އެއްގޮތަށް ހިތްވަރުގަދަ ބައެއް ކަމުގައިވާ އިރު، ޖިންސު ސިފަކޮށް ދިނުމުގައި މި ފަދަ ތަފާތުކުރުންތައް ގެންގުޅުމަކީ ރަނގަޅު ގޮތެއް ނޫންކަން ފާހަގަކުރަން. އަންހެނުންނަކީ ދަރިމައިވާ ބާވަތުގެ ގިނަމީހުންނަށް ކިޔާނަން ކަމުގައި މާނަކުރާ ނަމަ، ދަރިމައި ވުމަށް ފަހު ބަލިވެއިނުމާއި ވިހެއުމަކީ ނުހަނު ހިތްވަރު ހުރެގެން ނޫނީ ނުކުރެވޭނެ ކަމެއް ކަމާ މެދު އަޅުގަނޑުމެންގެ ތެރެއިން އެއްވެސް މީހަކު ކުޑަ ވެސް ޝައްކެއް ނުކުރާނެކަން ޔަޤީން.\nބައިނަލްއަޤުވާމީ އަންހެނުންގެ ދުވަސް މިއަދު ފާހަގަކުރެވޭ އިރު، ކުރިއަށް އޮތް ރައްޔިތުންގެ މަޖިލީހުގެ އިންތިޚާބު މި ވަނީ ވަރަށް ގާތްވެފައި. ހިތާމައަކީ މި އިންތިޚާބަށް ކުރިމަތިލާފައިވާ އަންހެނުންގެ ޢަދަދު މަދުކަން. އަޅުގަނޑު ދެކޭގޮތުގައި މިއީ މި ކަން ވެގެންވާނެ ގޮތެއް ނޫން. ޤާނޫނު ހެދުމުގެ ބާރަކީ ޤައުމުގެ ތިން ބާރުގެ ތެރެއިން އެއް ބާރު ކަމުގައިވާ އިރު، ޤައުމުގެ އަންހެނުންގެ ނިސްބަތުން ޤާނޫނު ހަދާ މަޖިލީހުގައި އަންހެނުން ތަމްސީލުކުރެވޭ ގޮތަށް އުސޫލުތައް ޤާއިމްކުރެވެން ޖެހޭ.\nއަޅުގަނޑުގެ ވާހަކަ ނިންމާލުމުގެކުރިން މިންތީގެ ހަމަހަމަކަމާ ގުޅޭ ޤާނޫނީ ނިޒާމަށް ކޮންމެވެސް ވަރަކަށް ބަލައިލުމަކީ މުހިންމު ކަމެއް ކަމަށް ދެކެން. އާދެ! 2016ވަނަ އަހަރުން ފެށިގެން ޖެންޑަރ އިކުއަލިޓީގެ ޤާނޫނަށް ޢަމަލުކުރެވެމުން ދާ އިރު، އެ ޤާނޫނުގައި ބަޔާންކުރާ ކަންކަން މުޖުތަމަޢުގައި ތަންފީޛުވެފައިނުވާ ކަމީ، ނިޒާމުގެ ތެރޭގައި މައްސަލަތަކެއް ހުރިކަން ހާމަވާ ކަމެއް. އެ ޤާނޫނު ތަންފީޛު ކުރުމުގެ މަރުޙަލާގައި ހުރި އިހުމާލުތައް ދެނެގަނެ، އެ ކަންކަން ތަރުތީބުކުރުމުގެ މަސައްކަތް މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްއިން މި ދަނީ ކުރަމުން. އަޅުގަނޑުމެން ކުރަމުން މިދާ މަސައްކަތްތަކުން އަންނަމުން ދާ ބަދަލުތައް މުޖުތަމަޢުއިން ފެންނަން އަދި ވަގުތު ބޭނުންވާނެ. ޤާނޫނު އެކުލަވައިލާފައިވާ ގޮތުން، ތަންފީޛީ މުހިންމު ބާރުތައް އެންމެ ފުރިހަމައަށް ތަންފީޛީ އިދާރާތަކަށް ލިބިދީފައިވޭތޯ ވިސްނާ ފިކުރު ހިންގާލުމަކީ މުހިންމުކަމެއް. އަދި އެ ކަންކަން ފުރިހަމަ ނުވާ ނަމަ، ސިޔާސީ ޕާޓީތަކާއި ރައްޔިތުންގެ މަޖިލީސް ގުޅިގެން ޤާނޫނު ތަންފީޛުކުރެވޭނެގޮތަށް އިތުރު ވިސްނުންތަކެއް އިސްކުރުމަކީ މިހާރުން މިހާރަށް ވެސް ކުރަން ޖެހިފައިވާ ކަމެއް.\nއާދެ! މި ފުރުޞަތުގައި ޝަރަފުވެރިކަމާއެކު، މިއަދު ރެހެންދި އެވޯޑު ލިބިވަޑައިގަންނަވާ އެންމެހައި ފަރާތްތަކަށް މަރުޙަބާ ދަންނަވަން. އަޅުގަނޑުގެ އުންމީދަކީ ތިޔަ ފަރާތްތަކުގެ ޚިދުމަތް މެދު ކެނޑުމެއްނެތި، ޤައުމަށް ލިބި، މިސާލުވެރި ބަޔަކު ކަމުގައި ވުން. އަދި އަޅުގަނޑުމެންގެ މުޖުތަމަޢަކީ މިންތީގެ ތަފާތުކުރުންތައް ނައްތާލައި، އަދި ހަމަހަމަ ކަމާއެކު ފަހި ފުރުޞަތުތަކެއް ދެ ޖިންސުގެ މީހުންނަށް ވެސް ލިބިގެންދާނޭހެން ނިޒާމު ބައްޓަންކުރެވިފައިވާ މުޖުތަމަޢަކަށް ވެގެން ދިއުން.\nއަންހެނުންގެ އަގު ވަޒަންކުރައްވައި، މި ދާއިރާއަށް ޚާއްޞަ ޝައުޤުވެރިކަމެއް ދެއްވައި މި ރަސްމިއްޔާތަށް ވަޑައިގެންދެއްވި ކަމަށްޓަކައި، ރައީސުލްޖުމްހޫރިއްޔާގެ ދެކަނބަލުންނަށް ވަރަށް ޚާއްޞަ ޝުކުރެއް ދަންނަވަން.\nއަޅުގަނޑުގެ ދުޢާއަކީ އުފާވެރި ހަޔާތެއް ވައަތުކުރުމުގެ ހެޔޮ ނަސީބު އެންމެހައި ފަރާތްތަކަށް ﷲ މިންވަރުކުރެއްވުން. ވައްސަލާމް ޢަލައިކުމް.\nކުޑަކުދިންގެ ހިޔާގެ ކުދިންނަށް އިންޓަރންޝިޕް ފުރުޞަތު ފަހިކޮށްދިނުމަށް އަނަންތާރާ ރިސޯޓާއެކު މިނިސްޓްރީން އެމް.އޯ.ޔޫއެއްގައި ސޮއިކޮށްފި →\n← ނުބައި ތަޞައްވުރެއް އުފެދިގެން ދާ ގޮތަށް، އަދި އޭގެ އެންމެ ފުރިހަމަ މަޢުލޫމާތު ނުހިމެނޭ ގޮތަށް އައްސުލްޠާނާ ޚަދީޖާގެ ޝަޚްޞިއްޔަތު ސިފަކުރެވިފައި އޮތްއޮތުމަކީ އެންމެ އިންސާފުވެރި ގޮތް ނޫން ކަމަށް މިނިސްޓަރ ޝިދާތާ ވިދާޅުވެއްޖެ


Magaam Ge Masuooliyyath: MDP Membarakah Vun - Vaguthu\nސިޔާސީ ޕާޓީތައް އެކުލެވޭ ވެރިކަމުގެ ނިޒާމެއް ކުރިއަށް ގެންދެވޭނީ ޕާޓީގެ މެންބަރުންނަށް މަގާމުތައް ބަހާލައިގެންކަމާއި، ގާބިލްކަމާއި، ނެރެވޭ ނަތީޖާއަށްވުރެ ބޮޑަށް މަގާމު ކަށަވަރުވުމަށް އޮތް ޝަރުތަކީ ވެރިކަން ކުރާ ޕާޓީގެ މެންބަރަކަށް ވުންކަން ފާއިތުވި 15 ވަރަކަށް އަހަރު ދިވެހިން ވެސް ތަޖުރިބާ ކޮށްފިއެވެ.\nމިއަދު ދުނިޔެ ވެސް، އަދި ދިވެހިން ވެސް ތަޖުރިބާ ކުރަމުން މިގެންދަނީ ފާއިތުވި ގަރުނެއްހާ ދުވަސް ތެރޭގައި ވެސް އިންސާނިއްޔަތާއި ކުރިމަތިވެފައި އޮތް އެންމެ ބޮޑު ކާރިސާއެވެ. އެހެންކަމުން ކޮންމެހެން ދިގު ވާހަކަތަކެއް ނުދައްކާ، މިލިޔުމުގެ މަޤުޞަދަށް ދަމާ ހިންގަވާށެވެ.\nކޮވިޑް-19 ގައި ކޮންމެ ދުވަހަކު ރާއްޖެ އިން އެތައް ބަޔަކު ދުނިޔެ ދޫކުރަމުން އެބަދެއެވެ. ކޮވިޑަށް ފައްސިވާ މީހުންގެ އަދަދު މިއޮތީ ކޮންޓްރޯލުން ނައްޓާލާފައެވެ. ކޮވިޑްގެ ހާލަތު އެންމެ ބޮޑަށް ގޯސްވި ނަމަވެސް ހާލަތު ކޮންޓްރޯލްކޮށް ބަލި މީހުންނަށް ފަރުވާ ދިނުމުގެ ގާބިލްކަން އެބަހުރިކަމަށް ބުނެ ސަރުކާރުން ދެއްކި ވާހަކަތަކާއި ފެންނަ މަންޒަރާއި ތަފާތެވެ. މިހުރިހާ ކަމެއް ވެގެން ދާއިރު ހެލްތު މިނިސްޓަރު އަހްމަދު ނަސީމް ކޮބައި ހެއްޔެވެ؟\nނަސީމް ހެލްތު މިނިސްޓަރުކަމާއި ހަވާލުވީ ކުރިން އެމަގާމުގައި ހުންނެވި އަބްދުﷲ އަމީން ހުރިހާ ގޮތަކުން ވެސް ފެއިލްވެއްޖެ ކަމަށް އެމްޑީޕީގެ ގިނަ މެންބަރުން ގަބޫލު ކުރެއްވުމުންނެވެ. އަމީން މަސައްކަތައް ކިޔެން އޮތިއްޔާ އޮތް ފާޑެއް ކިޔާ، ކުރެވެން އޮތިއްޔާ އޮތް ޖެއްސުމެއް އެމްޑީޕީން ކުރިއެވެ. ކޮންމެއަކަސް މިއަދު އެވާހަކަ މުހިއްމެއް ނޫނެވެ.\nނަސީމް ހެލްތު މިނިސްޓަރުގެ މަގާމާއި ހަވާލުވެ ވަޑައިގެންނެވީ 22 އޮކްޓޯބަރ 2020 ގައެވެ. އިއްޔެ ނޫން އިހަށް ދުވަހަކީ އޭނާ މިނިސްޓަރު ކަމުގައި ހުންނަވާތާ ބަރާބަރު 07 މަސް ދުވަސް ފުރިހަމަވީ ދުވަހެވެ. ސިޔާސީ ގޮތުން އެއްވެސް ޕްރެޝަރެއް ނެތި، "ދޫނިފަތު ގޮދަޑިއެއް އަވަހާރަފުޅު ލައްޕަވައިގެން އޮންނަވާ" ވަޒީރު ކަމުގައި ހޭދަކުރެއްވި ހަތް މަސް ދުވަހުން ހާސިލް ކުރެއްވުނީ ކޮންކަމެއްތޯ ރައްޔިތުން މިއަދު ސުވާލު ކުރެއެވެ.\nރައްޔިތުންނަށް ސަލާމަތް ޞިއްޙަތެއް ލިބިދިނުމަށް ބޭނުންވާ ސިޔާސަތު ކަނޑައަޅައި، އެކަމާބެހޭ އެންމެހައި ކަންތައްތައް ރާވައި، ކުރިއަރުވައި، ބޭސްފަރުވާގެ އެންމެހާ ކަންތައްތަކާއި، އާންމު ޞިއްޙަތު ރައްކާތެރިކުރުމުގެ ކަންތައްތައް ރާއްޖޭގައި ހިނގާނުހިނގާގޮތް ބެލެހެއްޓުމުގެ ޒިންމާ މީގެ ހަތް މަސްދުވަސް ކުރިން ފެށިގެން އަދާކުރަން ޖެހޭ އެންމެ މުހިއްމު ފަރާތަކީ ނަސީމެވެ.\nއިމަރޖެންސީ ޞިއްޙީ ފަރުވާދިނުމުގެ ޤައުމީ ނިޒާމު ޤާއިމުކޮށް ހިންގައި ބެލެހެއްޓުމާއި، ކުއްލި ނުރައްކާތަކާއި ކާރިސާތަކަށް ތައްޔާރުވެތިބުމާއި، އެފަދަ ހާލަތްތަކުގައި ޞިއްޙީ ޚިދުމަތްތައް ފޯރުވައިދޭނެ ގޮތްތައް ރޭވުން އެއީ ރައީސުލްޖުމްހޫރިއްޔާ ނަސީމާއި ހަވާލުކުރައްވާ، އަދި ރައްޔިތުންގެ މަޖިލީހުން ވެސް އެކަމަށް އެއްބަސްވެ، އިގުރާރުވެފައިވާ ހެލްތު މިނިސްޓަރުގެ ޒިންމާއެކެވެ.\nނަސީމް ހެލްތު މިނިސްޓަރުކަމާއި ހަވާލުވިއިރު ރާއްޖެއިން ދުވާލަކު ކޮވިޑަށް ކުރެވޭ ޓެސްޓްގެ އެވްރެޖް އަދަދު ހުރީ ހައެއްކަ ހާހުގައެވެ. ނަމަވެސް އަދަދުތައް ދައްވަމުން، ދައްވަމުން ގޮސް، އެންމެ ފަހުން 24 ގަޑިއިރުގެ ތެރޭގައި ކޮވިޑަށް ޓެސްޓް ކުރަން ނަގާ ސުންކުތައް ޓެސްޓް ނުކުރެވޭ ހާލަތައް ހިނގައްޖެއެވެ. ކޮވިޑަށް ކުރާ ޓެސްޓްގެ ނަތީޖާ ބައެއް މީހުން ނިޔާވާ ފަހުން، ނުވަތަ ބަލިން ރަނގަޅުވާތާ ދެހަފްތާ ފަހުން ވެސް ލިބިފައި އެބަހުއްޓެވެ.\nރާއްޖޭގެ އެންމެ ބޮޑެތި އާބާދީތައް އޮތް އަތޮޅުތެރޭގެ ރަށްތައް ކަމަށްވާ އައްޑޫ ސިޓީ، ފުވައްމުލަށް ސިޓީ، ކުޅުދުއްފުށީ ސިޓީ، ލ.ގަން، ގދ.ތިނަދޫ ފަދަ ތަންތަނުގައި ދުވާލެއްގެ މައްޗަށް ކުރެވޭ ކޮވިޑް ޓެސްޓްގެ އަދަދު 50 އަށް ނާރައެވެ. އެރަށްތަކުން މިއަދު ނަގާ ކޮވިޑް ސުންކު ވެސް ޓެސްޓް ކުރަން ފޮނުވަން ޖެހެނީ މާލެ އަށެވެ. އެއީ ހަރަދުގެ ގޮތުންނާއި، މަސައްކަތުގެ ގޮތުން ވެސް ބޮޑު ކަމެކެވެ. ނަމަވެސް ވަޒީރު ކަމުގައި ހަތް މަސް ދުވަސް ވެގެން ދިޔައިރު ކޮވިޑް ޓެސްޓިން ކެޕޭސިޓީ އިތުރުކުރަން ނަސީމަށް ކުރެވުނު ހަމައެންމެ ކަމެއް ވެސް ނެތެވެ.\nކޮވިޑް ޓެސްޓް ކުރެވޭ އަދަދު އިތުރު ކުރުމުގެ މަސައްކަތް ފަށަން ތައްޔާރުވެއްޖެ ވާހަކަ މިއަދު އަނެއްކާވެސް ބުނުމަކީ ލަދުވެތި ކަމެކެވެ. މިއަދު މިހާލަތު އައިއިރު ފާއިތުވި ދޮޅު އަހަރު ދުވަހުން ނުކުރެވުނު ކަމެއް ދެން އަވަސް މުސްތަގުބަލެއްގައި ކުރެވިދާނެތޯ ވެސް ސުވާލު ކުރަން އެބަޖެހެއެވެ.\nކޮވިޑް ރާއްޖެ އިން ފެނުމުން ކޮވިޑް ބަލި މީހުންނަށް ފަރުވާ ދިނުމަށް ކޮވިޑް ފެސިލިޓީއެއް ގާއިމުކޮށް، "ރައްޔިތުން ސަޕްރައިޒް ވާވަރަށް ސަރުކާރުން ތައްޔާރުވި" ކަމަށް ސަރުކާރާއި، ސަރުކާރަށް ތާއިދުކުރާ ފަރާތްތަކުން ބުންޏެވެ. ނަމަވެސް ތަޖުރިބާކާރުން މާކުރިން ލަފާކޮށްފައި އޮތް އަދަދަށް ރާއްޖެ އިން ކޮވިޑަށް ދުވާލަކު ފައްސިވާ މީހުންގެ އަދަދު ނާރަނީސް، ހުރިހާ ކަމެއް ބޮއްސުންލައިގެން ހިނގައްޖެއެވެ.\nހުޅުމާލޭ ކޮވިޑް ފެސިލިޓީގައި މިއަދު ބަލި މީހުންނަށް އެންމެ އެކަށީގެންވާ ފަރުވާއެއް ލިބެމުން ދޭތޯ ރައްޔިތުން ސުވާލު އުފައްދަނީ ސަބަބުތަކެއް ހުރުމުންނެވެ. އެންމެ ފަހުން ކޮވިޑްގައި ނިޔާވި 60 ވަރަކަށް މީހުންގެ ތެރެއިން %95 އަށްވުރެ މަތީ އަދަދެއްގެ މީހުން ހުޅުމާލޭ ފެސިލިޓީގައި ނިޔާވުމުން، އެތަނުގެ ހިދުމަތް ދެވެމުންދާ ގޮތާއިމެދު ސުވާލު އުފެދޭނެއެވެ. ސުވާލު އުފައްދަން ޖެހޭނެއެވެ. ނަމަވެސް މިސުވާލުތަކަށް ޖަވާބުދޭން މިއަދު މިނިސްޓަރު ނެތެވެ.\nކޮވިޑްއާއި ގުޅިގެން މެނޭޖް ނުކުރެވި، އަތުން ދޫވެގެން ގޮސްފައި އޮތީ އެއްކަމެއް ދެކަމެއް ނޫނެވެ. ބަލި މީހަކަށް އެހީތެރިކަން ހޯދަން ކޮވިޑް ހޮޓްލައިނަށް ގުޅާލުމުން ފޯނަށް ޖަވާބު ދެވޭވަރަށް ވެސް އިންތިޒާމްތައް ހަމަޖެހިފައި ނެތެވެ. ދުވާލަކު 50 އަށްވުރެ ގިނަ ފަހަރު ފޯނު ކުރި އެތައް ބަޔަކަށް ވެސް އެއްވެސް ޖަވާބެއް ނުލިބި ދުވަސްތައް ނިމިގެން ހިނގައްޖެއެވެ. ހާލު ބޮޑުވެގެން ހޮސްޕިޓަލްގައި އެޑްމިޓް ކުރާ ބަލި މީހުންނަށް ދެން ވާގޮތެއް ވެސް އާއިލާއަށް އަންގާލައި ދެނީއެއް ނޫނެވެ. އެފަދަ ހާލަތަކަށް ވެސް ތައްޔާރު ވެވިފައެއް ނެތެވެ.\nބަލި މީހުން ފެސިލިޓީތަކަށް ގެންދިއުން އިންތިހާއަށް ލަސްވެ، އެންމެ ފަހުން އާއިލާ މީހުން ދަރުބާރުގެއަށް، ނުވަތަ ފްލޫ ކްލިނިކަށް ގޮސް ހިތްހަމަނުޖެހުން ފާޅުކުރާ ހާލަތައް ކިތައްމެ ކަމެއް ހިނގައްޖެއެވެ. ހައި ރިސްކް އެތައް ބަޔަކަށް ފަރުވާ ނުލިބިގެން ނުވަތަ ފެސިލިޓީއަށް ނުގެންދެވިގެން ކޮންމެ މީހަކު ވެސް ޖެހެނީ ޓްވިޓާގައި އެވާހަކަ ދައްކާށެވެ. ނުވަތަ މީޑިއާގެ ސަމާލުކަމަށް އެކަން ގެންނާށެވެ. އެހެން ނޫންނަމަ މިއިން ކަމެއް ވާތަނެއް ނާދެއެވެ. މިހުރިހާ ކަމެއް ވެގެން ދާއިރު މިކަންކަން މެނޭޖްކުރަން ހުރި މިނިސްޓަރު ކޮބައި ހެއްޔެވެ؟\nރަށްރަށުގެ ހާލަތު ގޯސްވެގެން ދާއިރު އެރަށްރަށުގެ ކަންކަން ރާވައި އިންތިޒާމްކުރަން ތިބީ ހޮސްޕިޓަލްތަކަށް އެމްޑީޕީގެ ސަރުކާރުން އައްޔަން ކުރި އެކްޓިވިސްޓުންނެވެ. ގިނަ ރަށްތަކުގެ ހާލަތު ގޯސްވަމުން ދާއިރު ހެލްތު މިނިސްޓްރީން ހޮސްޕިޓަލްތަކުގެ ވެރިންނަށް ކަންކަން ކުރުމުގެ އިރުޝާދު އެންމެ ފުރިހަމަ ގޮތުގައި ދެވޭ މަންޒަރެއް ނުފެނެއެވެ.\nރައްޔިތުންގެ މަޖިލީހުގެ މަސައްކަތްތައް ނިކަން ބާރަށް ކުރިއަށް ގެންގޮސް، ދެއިރު ދެދަޅައަށް އަމީން މަޖިލީހަށް ހާޒިރު ކުރި މަންޒަރު ވެސް ފެނުނެވެ. ރަށެއްގެ ހެލްތު ސެންޓަރުގެ ކުޑަދޮރެއް ހަރުނުކޮށް ގެން ވެސް އަމީން މަޖިލީހަށް ހާޒިރުކޮށް ސުވާލު ކޮށްފައި އެބަހުއްޓެވެ. ނަމަވެސް މިއަދު ދުވާލަކު ކޮވިޑަށް ފައްސިވާ މީހުންގެ އަދަދު ދެހާހަށް އަރައިގެން ގޮސް ނިޔަވާ މީހުންގެ އަދަދު ގިނަވެ، ސަހަރާ ފުރޭ ހިސާބަށް ދިޔައިރު ނަސީމް އާއި ސުވާލެއް ކޮށްލަން ވެސް ހާޒިރުކޮށް ނުލިއެވެ.\nކޮވިޑްގެ ހާލަތު ކޮންޓްރޯލުން ނައްޓާލިއިރު ނަސީމްގެ ވާހަކަ އެމްޑީޕީ އިން ނުދައްކާ ސަބަބު ވަރަށް ސާފެވެ. ސަބަބަކީ ނަސީމަކީ އެމްޑީޕީ މެންބަރަކަށް ވުމެވެ. ނަސީމަކީ ރައީސް ނަޝީދުގެ ބޭބެއަކަށް ވުމެވެ. ނަސީމަކީ ރައީސް ނަޝީދާއި ހުރިހާ ގޮތަކުން ވިސްނުމާއި ފިކުރު އެއްގޮތްވާ ބޭފުޅަކަށް ވުމެވެ. އެހެންކަމުން އެމްޑީޕީގެ ކުރިމަތީގައި ނަސީމް ގޯހެއް ނުވާނެއެވެ. ނަސީމް ގޯހެއް ނުހަދާނެއެވެ. ނަސީމް ޒިންމާއެއް އަދާނުކޮށެއް ނުހުންނާނެއެވެ.\nރައްޔިތުންނަށް އޮތީ "އިންސާފުވެރި" ނިޒާމްގައި ކަން ހިނގާގޮތް ބަލަން ތިބުމެވެ. ނަސީމަކީ އޭނާގެ ވަޒީފާގެ މަސްއޫލިއްޔަތާއި، ވާޖިބާއި، ގާބިލްކަމުގެ ޝަރުތު ވެސް ހަމަވާ ބޭފުޅެކެވެ. އެޝަރުތަކީ އެމްޑީޕީގެ މެންބަރަކަށްވުމެވެ.\nކޮވިޑް-19 ކޮންޓްރޯލް ވުމުގައި ނަސީމް ފެއިލްވި ނަމަވެސް، ހެލްތު މިނިސްޓަރުގެ ޒިންމާތައް އަދާނުކުރި ނަމަވެސް އޭނާ އަށް މަގާމު ޔަގީނެވެ.\nމެއި 24, 2021 08:57\nނަސީމްބެ ވަގުތުން ބޭރުކުރޭ!!! ކެރަފާ ބޭވަފާއެއް ނޯންނާނެ،\nމެއި 24, 2021 10:31\nނިމިދިޔަ ވެރިކަމުގައި، މިގައުމުގައި ހެދި ތަނެއް ނޫނީ ހެދިފަނެތް. ސިއްހީ ހިދްމަތެއް ދެވެނީ ހަމައެކނި، ދަރުމަވަންތައިން. އެއީ މިހިރަ ބުރާންތި ސޯލިހު އެތަން ތަޅާ ބިމާ ހަމަކޮށްލަން އުޅުންތަން. ތިމާގެ އަމާވެސް އެތާ 23 ވަނަ ބުރީގަ ބާއްވައިގެން ފަރުވާދިނީ.. ދަލުހަޔާތް ކުޑަވެސް އިންސާނެއް މިސޯލިހަކީ.\nމި އެމްޑީޕީ މީހުން ނޫން އެންމެންގެންގޮސް ހުޅުމާލޭގަ ހުންނަ ތަނަށް މިއަޅަނީ. އެއްވެސް ވަސީލަތެއްނެތްތަނެއް. 1 އަހރުވެގެން ދިޔައިރު އެތަން ހުރީ ސިފައިންނާއި ދައުލަތުގެ ކުންފުނިތަކުގެ ބަޖެޓުން ހަރަދުކޮށް ހެދިގޮތަށް. އެތަނަށް ވައްދާމީހާ ނޭވާ ހާސްވެގެން މަރުވިޔަސް އައިސީޔޫގަ ދޭ ފަރުވާ ދެވޭކަށް ނެތް.. ރއްޔިތުންނުކުމެ މި ވެރިކަން ބަދަލުކުރަން އުޅޭނީ ކޮންމެ އާއިލާއެއްގެ މަންމައާ ބައްޕަ މަރުވެ ދިޔާމަބާއޭ މަހިތަށް އަރާ.\nމުސްކުޅިވެ އަޖޫޒްވެ އަމިއްލަ ނަފުސައިގެންވެސް ނޫޅެވޭ ވަރުގެ މީހަކަށް ސިއްހީ ނިޒާމު ހަވާލުކުރީ!! ރައްޔިތުންގެ ފައިސާ ގެއަށް ވެއްދޭވަރު އަދިވެސް މަދުވެގެން. ސިއްހީ ނިޒާމު ބޮއްސުންލައިގެން ދާއިރުވެސް، މަޖްލިހެކޭ ކިޔާ އައްޑާއަށް ވާކަމެއްނެތް. މަޖްލިހުގަ ތިބި މޑޕ މެންބަރުންގެ ކޮންމެ އާއިލާއަކުން4މީހުން މަރުވީމަ ދެން އެނގޭނެ އެހެން ރައްޔިތުންނަށްކުރާ އަސަރުވެސް. މިތާ މިއޮތީ ފިރުއަނުގެ ވެރިކަންފަދަ ޖައްބާރު ޖާހިލު ނުބައި ވެރިކަމެއް.\nމެއި 24, 2021 10:40\nރައްޔިތުން ނުކުމެ މިގައުމު ހަމައަކަށް އަޅުވަން މާލަސްވެއްޖެ. ވެރިކަމުން ސޯލިހު އިސްތިއުފާ ދެންދެން ހުއްޓާނުލާ އިހުތިޖާޖުކޮށްގެންނޫނީ ލާހިކެއްނޫން ރައްޔިތުންގެ ފުރާނަ ސަލާމަތް ކުރާކަށް. ސޯލިހޭ ކިޔާ ކަލޭގެ އެއޮންނަނީ ގެއަށްވަދެ ރަޖާލައިގެން. އެހެން ގައުމުތަކުގެވެރިން ދުވާލަކު 1 ފަހަރު މީޑިޔާއާ ބައްދަލުކޮށް މީޑިޔާގެ ސުވާލުތަކަށް ޖަވާބުދޭ.. މިގައުމުގައި ދުވަހަކު ސަރުކާރުގެ ވަޒީފާއެއް އަދާވެސް ނުކުރާ ސޮރަކު އެތަނަށް ފައްތައިގެން މިއުޅެނީ.. ވީނު މަބުރޫކާ މިގައުމުގެ ވެރިކަންވެސް ހަވާލުކުރަން.\nމެއި 24, 2021 09:05\nމިރިޕޯރޓް ވަރަށް ހަބޭހެވެ. އެކަމަކު ނަސީމު ތަފާތު ދައްކާނެ ކަމަށް ރ. ނަޝީދު ދިން ޔަޤީން ކަމާއި، ތިޔަ ނަސީމަށް ކޮންފިޑެންސް އޮތްކަމަށް ރ. ޞާލިހު ދެއްކި ވާހަކަތަކުގެ މަތިންވެސް މިފުރުޞަތުގައި ނަކަލުކޮށްލަން ބޭނުމެވެ. ޥަރަށް ބޭނުމެވެ.\nމެއި 24, 2021 09:07\nމިހާރު މިތލރާއްޖޭގަ ހިންގަމުންމިދާކަންކަން އަލްޖަޒީރާ އަދި ސީއެންއެންއެންއާ ހިއްސާކޮއް ވަރައްރަންގަޅައް ދުނިޔޭގެ ކަންކޮޅުތަކައް އެބައަންގަންޖެހޭ\nކޮބާ ބޭނުމަކީ... ޓޫރިސްޓުން އައުން ހުއްޓުވުންތަ... މިހާރުވެސް ކިރިޔާ މުސާރަ ކޮޅު މި ލިބެނީ..\nމެއި 24, 2021 09:10\nމީވަރަށްރަނގަޅުލިއުމެއް ރާއްޖޭގެ އެންމެން ދަންނަ މަސްއޮޑި ވިޔަފާރި ބަނގުރޫޓް ވެގެންދިޔައީ މިމީހުން ވެރިންނައް ތިބެގެން ދެންކިހިނެއް މިމީހުންލައިގެން މިގައުމު ހިންގާނީ މިވަރުނޭންގޭ އެމް ޑީ ޕީ ގަމާރުންނައް\nއެމްޑީޕީނޫން އެހެންޕާޓީއެއްގެ ބަޔަކު ވެރިކަމަށް ގެންނަން ވެއްޖެއެވެ. އެމްޑީޕީ އަބަދުވެސް ބާއްވަންވީ އިދިކޮޅުގައި މުޒާހަރާކުރާށެވެ. ގަރަހިތައެއްކަހަލަ ޕާޓީއެއް އެމްޑީޕީނޫނީ ނުދެކެމެވެ.\nމެއި 24, 2021 09:20\nތިކަން ވަރައް ރަނގަޅަށް މިހާރު މިދަނީފެންނަމުން، ޤައުމު ހަފުސްވެ ނިމިއްޖެ ބޮޑުންތިބީ އަދިވެސް ކެވުނުވަރު މަދުވެ ކާލާނެ އެއްޗެއްގެ އިންތިޒާރުގަ،\nމެއި 24, 2021 09:32\nވަރަށް ފުރިހަމަ ލިޔުމެއް. އެކަމު މޑޕ ގައި ތިބި އަންނި އަށް ތަބާވާ އަންނިގެ ލާދީނީ އަޅުންނަށް ތިލިޔުން ވަރަށް ކަޑަ ވާނެ.\nމެއި 24, 2021 09:36\nއިންސާފުވެރިކަން ދައްކަން ގުރުބާން ކުރާނީ "ކޯލިޝަންގެ އެހެން ޕާޓީ"ގެ މިނިސްޓަރުން\nވެންޓިލޭޓަރ މައްސަލައިގަވެސް ފިނޭންސްއިން އެހާ ބައިވަރު ލާރި ރިލީސްކުރި އިރު ފިނޭންސް މިނިސްޓަރ ނަގަން ޖެހޭ ޒިންމާއެއްނެތް "އެމްޑީޕީ" މިނިސްޓަރ އަކަށް ވުމުން\nމެއި 24, 2021 09:40\nމެއި 24, 2021 09:45\nކޮންމެއަކަ ސްފެއިލްވެއްޖެ!! ފަހަރެއްގަ ފެއިލްވީ ރައްޔިތުންކަމަށްވެ ސްވެދާނޭ!! ވަޅެއްނުތެޅޭނެއޭ ދާންޏޭތެޅޭނީބުނާގޮތަށް މިނި ސްޓަރު އަދި ސަރުކާރުވެ ސް ފެއިލްކަމަކަށް އެމީހުންގަބޫލެއްނުކުރާނެ !! އެހެންވީމާ ފެއިލްވީރައްޔިތުންނޭބުނަމާހިނގާ\nމެއި 24, 2021 09:52\nރާއްޖެއަށް ކުރިމަތި ވެފައިވާ ކޮރޯނާ ބަލިމަޑުކސަމަކީ\nދުރާލާ ރައްކާތެރިކަމުގެ ފިޔަަވަޅުތައް އަޅަންޖެހިފައި އޮތް\nކަމެކެވެ އެހެންނަމަވެ ސް ސަރުކާރުން މިކަމަށް ދޭންވާ\nސަމާލުކަން ދެމުންދާ ތަނެއް ނުފެނެއެވެ.\nމެއި 24, 2021 10:03\nއަމީން މުސްކުޅި ފުޅުވީމަ އެކްޓިވް ނުވީމަ ނޫކަށިމަތި ފުރައިގެ 25އ ގެ ޒުވާނެއް އެހުރީ ރައީސް މީހާ އެ މަޤާމަށް އައްޔަން ކޮށްފަ، މައްސޫލިއްޔަތަކަށް ރައީސް މީހާ ދެއްވީ ރާއްޖެ އަށް ރީތި ނަން ހޯދަ ދިނުން. ޒުވާން ފިޓް ހ.މ މިހާރުވެސް ވަނީ މިސްވޯލްޑް 2021 ސޮރީ ދުނިޔޭގެ އެންމެ ރީތި ފިޓް ފިރިހެނާ ހޮވުމަށް ބާއްވާ މުބާރާތެއްގަ ވާދަކުރުމަށް ދުލިޔޭން ބޭރަށް ކޯހަކަށް ފޮނުވާފަ ރައީސް މީހާގެ ދުނިޔޭން ބޭރުން ކިޔަވާ ދިނުމުގެ ވަޢުދުގެ ފުރަތަމަ ޒުވާނެއްގެ ގޮތުން، ވަގުތު ނޫހުންވެސް މިކަން ކަން ބަލާލާފަ ހަބަރު ހަދާނަމަ ދެއްތޯ؟\nމެއި 24, 2021 10:07\nނަސީމް އިސްތިއުފާ ދޭން ވީ އެވެ. ފެއިލް ވެއްޖެ އެވެ.\nމެއި 24, 2021 10:09\nނަސީމު ތަފާތުދައްކާނެ ކޮވިޑު އޮބިނޯވޭ ދުވާލަކު6މީހުން މަރުވޭ ކިހާ ތަފާތު...\nމެއި 24, 2021 10:22\n" ނަސީމަކީ ރައީސް ނަޝީދާއި ހުރިހާ ގޮތަކުން ވިސްނުމާއި ފިކުރު އެއްގޮތްވާ ބޭފުޅަކަށް ވުމެވެ. އެހެންކަމުން އެމްޑީޕީގެ ކުރިމަތީގައި ނަސީމް ގޯހެއް ނުވާނެއެވެ. ނަސީމް ގޯހެއް ނުހަދާނެއެވެ. ނަސީމް ޒިންމާއެއް އަދާނުކޮށެއް ނުހުންނާނެއެވެ"..އެމް ޑީ ޕީ މެމްބަރަކަށްވީމަ ސާފު ހުދު ފޮތިކޮޅަށްވީ، ރައްޔިތުންނަށް ވާގޮތެއް ބަލާކަށްނުޖެހޭނެ\nގައުމުތައް ތަރައްގީވެ ތަހުޒީބުވެ ކުރިއަރާފައިވަނީ، އެގައުމެއްގައި ތިބި ކަމުވޮށިގެންވާ ޢިލްމީ ދަރިން ގައުމުގެ އެހެން ރައްޔިތުންގެ މައްޗަށް ބަސްކިޔައިގެން!\nމެއި 24, 2021 10:34\nއެކަމަކު ދިވެހިން މިކުރިކަމަކީ، ދިވެހި ގައުމުގެ ދުޝްމަނު ބާޣީންތަކަކަށް މިގައުމު ދިނީ.. ގައުމުގެ ހަޒާނާ އެކީ ހުސްކޮށް ފައިސާ ޗާޕްކޮށްކޮށްގެން އެވެސް ކައި ހުސްކޮށް ބަނޑު ދަމާލައިގެން އެތިބެނީ.. ރައްޔިތުންނަކީ ކުނިގަނޑެއް ކަމަށް ދެކެނީ. މިގައުމުގެ ރައްޔިތުންގެ ފައިސާ ކައިގެން އޮތް ސޯލިހު ދަމާނެރެ މީޑިޔާ ކުރިމައްޗަށް ގެނެސްބަލަ. ނައިބުރައީސްއެކޭ ކިޔައިގެން އާއިލާ އެންމެންނަށް ޑެޕިއުޓީ މިނިސްޓަރުކަންދިގެން މަހަކު 85 ހާސް ރުފިޔާ ކޮންމެ ބުރާންޗަކުން މަހަކު ދިރުވާލާ.. ރައްޔިތުންނަށް ޚިދްމަތް ކުރަން އިނގިއްޔެއް ތަޅުވާނުލާ ސެލޫންތަކުން ބޯފަންކޮށް ބައިއިންޗިއަށް ފައުންޑޭޝަން އަޅައިގެން ތިއްތި ދެއްކުން ނޫން ކަމެއްކުރާ އެއް އިބިލީސްވެސް މިސަރުކާރުގައި ނެތް.\nމެއި 24, 2021 10:30\nއާޚިރުގައި މިކަން ނިމޭނީ މައިމޫނާ ބޮލަށް ކަނޑާލައިގެން. މައިމޫނާ ކުއްވެރިވާނީ. ޓެގް ޓީމްގަ ތިބި ޑޮކްޓަރުން ގޯސްވާނީ. އެންމެފަހުން ކުރީގެ ސަރުކާރު ގޯސްވާނި.\nފުރަތަމަވެސް ބުނެލަން އޮތީ، ނަސީމުއޭ "ރައްކާވާޝޭ މިހާރުން މިހާރަށް އިސްތިއުފާދީފަ ތިޔަކަން ވާވަރުމީހުނާއި ހާވާލު ކުރާށޭ" ވަގުތު ނޫހުން ތިޔަގެނެސް ތިޔަދިން ވާހަކަކޮޅަކީ މިހާރުގެ ހާލަތު ވަރައްވެސް ރަނގަޅު ވާހަކަ، އެއްވެސް އުނި އިތުރެއްނެށް. ތިޔަ ކެރަފާނަސީމުއަކީ ތިޔަކަހަލަ މާޤާމަކަށް ޤާބިލު މީހެއްވެސްނޫން، މިހެން މިކަންތަށް ހިގާނެ ކަން އެނގޭތީ އެދުވަހުވެސް ކަރުބުޑުން ގޮވަމުން އަހަރުމެން ދިޔައީ ތިޔައާލާތުންނަށް މިވެރިކަން ނުދޭށޭ.....އެކަމަކު......މިހާރު ދިވެހިން އެތަން މިތަނުން މި ރޮއިހޭރެނީ ތިމީހުންގެ ދޯދިޔާކަމުން ވަމުން ދާކަންތައްތަށް ފެނި އިހުސާސްކުރުމުގައި ދެމިތިބި މީހުން، ރައީސް ޔާމީނު ގެ އަތުން މިވެރިކަން ފޭރުނު އިރު، ސިއްހީ ދާއިރާ އައީ ވަރަށް ފރިހަމަ އަށް ކުރިއަރަމުން، ރާއްޖޭގެ އެކި ހޮސްޕިޓަލު ތަކުގާ ތިބީ ވަރަށް މޮޅެތި ޑޮކުޓަރުން، އެހާމެ މޮޅުބޭސްތަށް ލިބެންހުރުމާއި އެކު ބަލިވާމީހުންގެ އުފަލެށްއޮތް، މާގިނައިން ލިޔާނެ ބޭނުމެއްނެށް، ތިޔައީ މިހާރުގެ ހާލަތު.............ކެރަފާއާއިލާ ތިޔަވެރިކަމާއި ތިޔަ ތޮޅެނީ ވައްކަންކުރަން.....ރައްޔަތުމީހާގެ ފައިސާކޮޅު ކާލަންވެގެން، ކޮބާތިއާލާތުން ކުރާމަސއްކަތަކީ އަހަރުމެން ފެލާއިގެން ކެއުންނޫން ކަމެއްނުކުރޭ،......ރައްޔަތުން ވެރިކަން ދިންގޮތަށް ދޫކޮށްދާން ގޮވާ!\nމެއި 24, 2021 10:51\nރައްޖެ ދެކެ ލޯބި ނުވާ ބަޔަކައް ވެރިކަން ލިބުނީމަ ޤައުމަކައް ކުރާނެ ފައިދާއެއް ނެއް. މުޅިންވެސް އިންޑިޔާގެ ބާރު ރައްޖޭގެ މައްޗަ ފޯރަމުންދާތަން މި ފެންނަންނީ.\nމާލެގަ ތިބިދިވެހި ރައްޔިތުންނުކުމެ މިނާގަބިލްމީހުން ބޭރުކުރަންވެއްޖެ މިއަދުމިވީ5 ގަޑިއިރުތެރޭ5 މަރުކޮވިޑް މިހާރުވެސް މާލަސްވެއްޖެ ތިމީހުން އަންބޮޑި ބޮނޑުކުރަން މަގާމުގަ ބޭތިއްބުމައްވުރެ ދިވެހިރައްޔިތުންގެ ފުރާނަސަމާތް ކުރެވޭތޯބެލުން ކާފަ މާމައިންގެ\nމެއި 24, 2021 11:16\nޝައްކެއް ނެތް ގޮތުގަ ނަސީމް ގައިގަ ހާރިޖީ ދާއިރާ އަދި ޓުރިޒަމް ދާއިރާގެ ތަޖްރިބާ ހުންނާނެ.މިކަން މިހެން ހުރުން އެއީ ނަސީމަށް އެޑިޔުކޭޝަން ނުވަތަ ހެލްތު މިނިސްޓަރުކަން ކުރެވިދާނެ ހުއްޖަތެއް ނޫން.ތިމާމެންގެ ކިބައިގަ އެކަމުގެ ބެކްގްރައުންޑުން އަލިފްބާ ނެތި މާގާމް ގަބޫލު ކުރުން އެއީ ނަސީމް ގައުމަށް ދިން ވަރަށް ބޮޑު ގެއްލުމެއް. ވ.ވެދުން\nމެއި 24, 2021 11:20\nއާދަމް ނަވާޒް ގެ އާޓިކަލްތައް މިހާރު ވަރަށް މޮޅު، ވަރަށް ހިތްގައިމު. ހަމަ ހުސް ތެދު ވާހަކަ. ސެލިއުޓް ޔޫ މޭން.\nމެއި 24, 2021 11:23\nމި ކަލޭގެ ލަދުވެސް ނުގަންނަނީއޭ\nމެއި 24, 2021 11:38\nއަމީނު ކުރިމަސައްކަތާ ގާތަށްވެސް މި ނަސީމަކަށް މަސައްކަތެއް ނުކުރެވުނު އިސްތިއުފާ\nހެލްތު މިނިސްޓަރު ފޭލިވެއްޖެ\nމެއި 24, 2021 11:41\nމިލިޔުން ވަރަށް. ފުރިހަމަ ބިތުފަންގި ނަގައި ޙާލަތު ދައްކައިލައިފި، ހެލްތު ދާއިރާ ފެއިލްވެއްޖެ\nމެއި 24, 2021 11:49\nވެންޓިލޭޓަރުގަ އޮންނަންޖެހިފަ ހުރި މީހަކު ތަންތަނަށް ލީމަ ވާނީ މިހެން. ދެން ކަލޭމެން ވޯޓުދީގެން ހޮވި މަޖިލިސް. މީގެ އެއްވެސް ކަމެއްގަ އެއްޗެއް ނުކިޔާތާނގަ އިދިކޮޅު މީހުނަށް އެއްޗެކޭ ކިޔުނަވެސް ނުދޭ. ގުރުއާން ނުކިޔެވޭ ތަނެއްގަ ދެއްކޭނީ ކޮންވާހަކައެއް؟\nވެންޓިލޭޓަރުގަ އޮންނަން ވަކި އުމުރެއް އޮވޭތަ؟\nމެއި 24, 2021 14:19\nއުމުރެއްގެ ވާހަކައެއް ނުކިޔާ. ބަލިކަށިކަން އިންތިހާއަށްގޮސްހުރި މުސްކުޅިއެއްވީމަ އެހެން އެބުނީ.\nމެއި 24, 2021 12:41\nމިގައުމު ހުރިހާގޮތަކުންވެސް ހަލާކުކުރަނީ އެމްޑީޕީ މީހުން ވެރިަކމުގައިވެސް ހުރީ އުރައްޕަތެއްނެތްމީހަކު ނަސީދުވެސް ކުރަނީޖެއްސުން ތިމާނޫންމިހަކަށް ކަމެއް ނުވާކަންދަންއްކަން !\nމެއި 24, 2021 12:50\nކީންތޯ ކުރާނީ އަޅުގަޑު މި މޭ 16 ވަނަދުވަހު ބަލިވެގެން ކޮވިޑު ޓެސްޓު ހެދިމީހެއް އަދިވެސް ނަތީޖާއެއް ނުލިބޭޭ މީ ކިހާ ދެރަ ކަމެއްތޯ ޒިއްމާވާނެ ފަރާ ތެއްނެއި\nމެއި 24, 2021 14:25\nކަމެއް ރަގަޅު ކުރެވޭނީ ޒިންމާ އެގިގެން. އެހެންމީހަކު ހުރެ އެމީހާއަށް ކަމެއް ނުކުރެވިގެން އެމީހާ އެތަނުން ދުރަށްލާ ތިމާ އެތަނާ ހަވާލުވީ މަޤްޞަދު ހަދާން ހުރެގެން. ތިމާއަށް ކަންކަން ނުވެވޭކަމަށް ހިތުގެ އަޑިން ޤަބޫލުކޮށް އިސްތިޢުފާ ދޭނީ ލަދުގަންނާން ދަންނަނަމަ. ދޮރެއް ހަރުނުކުރި ހުރެގެން އެކަމާ ސުވާލު ކުރަން މިނިސްޓަރަކު މަޖްލިސަށް ހާޒިރުކުރަން ހޯބޯލަވާގަތް ބަޔަކު ޤަވްމެއްގެ ޞިއްޙީ ނިޒާމް ބޮއްސުންލާގެން ގޮސް ކޮވިޑް ޓެސްޓްކުރުން ބުރޫއަރާ މުޅިރާއްޖެ ކޮވިޑް ގެ ޠޫފާނުގައިޖެހި ޕޮޒިޓިވްވާ ޢަދަދު ބިރުގަންނަ ވަރަކަށް މައްޗަށް ދާތާ ހަފްތާއަކަށްވުރެ ގިނަދުވަސްވީއިރު ކަމާބެހޭ މިނިސްޓަރާ ސުވާލެއްކޮށްލާނީވެސް ސުވާލުކުރަން ތިބި މީހުން ޤަވްމާ ރަޢިއްޔަތުންގެ ތެދުވެރިހިތެއް އޮވެގެންކަމަށް ޤަބޫލު ކުރެވޭ.. ތިމާމެންގެ ޕާޓީ މީހެއް ވީމާ ތަށަށްކިޔަނީ މަރިޔަބުހޭ އަހާލާނެ ކުއްޖަކުވެސް ޢިއްޒަތްތެރިންގެ ތެރެއަކުނެތް.\nމެއި 24, 2021 19:20\nޙުރިހާމަގާމެއް ބާރެއް އަންނިއަށްދިނީ ދިވެހިން . ކީއްވެ އިސްލާމްދީނށް ލޯބިނުކުރާތީ. މީހުންދިރިއުޅޭ ރަށްރަށަށް ގެސްޓުން ގެންނަމަތިން.\nމެއި 24, 2021 20:38\nޢާއިލީ ވެރިކަމާ ދެކޮޅަށް ނިކުތް މީހުން މި ތިބީ ޢާއިލީ ވެރިކަމުގައި ބަގުޑި ބައްދައިގެން. ބޭނުމީ ހެޔޮ ވެރިކަމެއްނޫުން. ބޭނުމީ ވެރިކަން ވަރިކަން ތާއަބަދަށް ވެރިކަން\nމެއި 24, 2021 22:41\nތަންކޮޅެއް މުސްކުޅިފުޅު ދެއްތޯ؟ ކޮންމެވެސް ނިޝާނެއް ދެއްވާފަ ސްޓޭ ހޯމް ޕްލީސް\nމެއި 25, 2021 02:07\nނަސީމައް ވަރައް ސަލާމް ތިޔަވެސް މިނިސްޓަރެއް ދެއްތޯ....ކޮބާ އެްާރ ޕޯޓް ވިއްކާލަން ސޮއިކުރިގލާ ..ބަންދޭ....ފިލާތަ އޮތީ..\nމެއި 25, 2021 09:33\nއެމް.ޑީ.ޕީއެ "އިއްޒަތްތެރި" މެމްބްރުންނަށް ދަންނަވަމެވެ. ކެރަފާ ނަސީމުއާއި މާރިޔާދީދީގެ އިތުބާރު ނެއްކަމުގެ ވޯޓް ނަގަން ނުކެރިގެން ތިއުޅެނީ އެއީ އެމް.ޑީ.ޕީގެ މެންބަރުންނަށް ވީމަތަ؟ އީވާގެ ފިރިޔާއި ޖިހާންގެ ފިރިޔާއި ރިޒާއާއި އީސައާއި ހަސަނާއި މަވޯޓާއާއި މުޣުނީއާއި ޕެޑާއި މިބޭފުޅުންނަށްވެސް ފިޔަވަޅެއް ނޭޅުނީ ރޯޔަލްވެފައި އެމް.ޑީ.ޕީ މެންބަރުންނަށް ވީމައެވެ.


"Nobody" Kiyaa Meehaku Mayor Kamah Kurimathi Laifi - Vaguthu\nކޮވިޑްގެ "ޗުއްޓީ" ނިމިއްޖެ ކަމުގެ އަލާމާތްތައް ފެންނަން ފަށައިފި - 18 މިނެޓް ކުރިން\n"ނޯބޮޑީ" ކިޔާ މީހަކު މޭޔަރު ކަމަށް ކުރިމަތިލައިފި\nނޯބޮޑީ އަށް ތާއިދު ކުރާ ފަރާތެއް\nއެމެރިކާގެ ނިއު ހެމްޝީޔާގައި "ނޯބޮޑީ" ނުވަތަ އެއްވަސް މީހަކު ނޫން ނަމަކަށް ކިޔާ މީހަކު މޭޔަރު ކަމަށް ކުރިމަތިލައިފިއެވެ.\nކޮމްޕިއުޓާ ޕްރޮގްރާމަރެއްގެ ގޮތުގައި މަސައްކަތް ކުރަމުން އައި އެ މީހާ އަށް އުފަންވި އިރު ދީފައި ވަނީ އެހެން ނަމެކެވެ. ނަމަވެސް މޭޔަރު ކަމަށް ކުރިމަތިލުމުގެ ކުރިން އޭނާ ވަނީ ނޯބޮޑީ އަށް އޭނާގެ ނަން ބަދަލު ކޮށްފައެވެ.\nދާދި ފަހުން ސިޔާސީ އެކްޓިވިސްޓެއްގެ ގޮތުގައި މަސައްކަތް ކުރަން ފެށި ނޯބޮޑީ އަކީ މީގެ ކުރިން މުޒާހަރާތަކުގައި އެތައް ފަހަރެއްގެ މަތިން ހައްޔަރުވެސް ކޮށްފައިވާ މީހެކެވެ. އަދި އާއްމުންގެ ތަރުހީބުވެސް އޭނާ އަށް އަންނަނީ ލިބެމުންކަން ފާހަގަކޮށްލެވެއެވެ.\nނޯބޮޑީ މީގެ ކުރިން ނަގާފައިވާ ފޮޓޯ އެއް\nމޭޔަރު ކަމަށް އޭނާ ކުރިމަތިލާފައި ވަނީ އަމިއްލަ ގޮތުން ކަމުން އޭނާ ހޮވުމުގެ ފުރުސަތު އެހާ ބޮޑެއް ނޫނެވެ. އެއީ އެ ސިޓީގެ މޭޔަރު ކަމަށް ދެން ވާދަ ކުރަނީ ރިޕަބްލިކަން ޕާޓީގެ ކެނޑިޑޭޓެއް ކަމުގައި ވާތީއެވެ.\nނަމަވެސް، ނޯބޮޑީ ބުނާގޮތުން އޭނާ މޭޔަރު ކަމަށް ނުހޮވިއްޖެނަމަ ގަވަރުނަރު ކަމަށް ކުރިމަތިލުމުގެ ވިސްނުމެއް އެބަ ހުއްޓެވެ.\n"މިހާރުވެސް އާއްމުންގެ ވަރަށް ބޮޑު ތަރުހީބެއް ލިބެމުން އަންނަނީ. މަގުމަތިން ދިމާވާ މީހުންވެސް ގޮވާ ހަދައި ވޯޓު ދޭނެ ކަމަށްވެސް ބުނަމުން އަންނަނީ" ނޯބޮޑީ ބުނެފައި ވެއެވެ.\nއޭނާ ކެމްޕޭނުގައި ބޭނުން ކުރާ ބެނާ ތަކުގައިވެސް "ނޯބޮޑީ" އެހެން ޖަހައިގެން ކެމްޕޭން ކުރާތީ ގިނަ ބައެއްގެ ސަމާލުކަން އެކަމަށް ވަނީ ލިބިފައިކަންވެސް ފާހަގަކޮށްލެވެއެވެ.


10 Minute Therey Ga 76 Hot Dog Kai Meehaku Record Eh Hadhaifi - Vaguthu\n10 މިނެޓު ތެރޭގައި 76 ހޮޓް ޑޯގް ކައިގެން މީހަކު ރިކޯޑެއް ހަދައިފި\nރިކޯޑް ފޮތުން ޖާގަ ހޯދުމަށް އެކި މީހުން އެކި ކަންކަން ކުރެއެވެ. މިއިން ކޮންމެ ކަމަކީވެސް އާދައިގެ މީހަކަށް ކުރަން އުނދަގޫ ކަންކަމެވެ. އެމެރިކާ މީހަކު މިވަނީ އެންމެ ދިހަ މިނެޓް ތެރޭގައި 76 ހޮޓް ޑޯގް ކައިގެން ރިކޯޑެއް ހަދައިފައެވެ.\nއެމެރިކާގެ މިނިވަން ދުވަހާ ދިމާކޮށް ކޮންމެ އަހަރެއްގައިވެސް ބާއްވާ މަޝްހޫރު ހޮޓް ޑޯގް އީޓިން ކޮންޓެސްޓުގައި ބައިވެރިވެ ރިކޯޑެއް ހަދާފައި މިވަނީ ޖޯއި ޗެސްޓްނަޓް ކިޔާ މީހެކެވެ. ފާއިތުވި އަހަރުވެސް އޭނާ ވަނީ މި ރިކޯޑު ހަދައިފައެވެ. އެގޮތުން އެ އަހަރު އޭނާ ވަނީ 10 މިނެޓްތެރޭގައި 75 ހޮޓް ޑޯގް ކައިފައެވެ.\nއެތައް ބައެއްގެ ކުރިމަތީ ހުރެ ޗެސްޓްނަޓް 76 ހޮޓް ޑޯގް ކެއި އިރު، އޭނާ އާއި ދެން ވާދަކުރި ޖެފްރީ އެސްޕާ އަށް ދިހަ މިނެޓު ތެރޭގައި ކެވުނީ އެންމެ 50 ހޮޓް ޑޯގްއެވެ.\nހޮޓް ޑޯގް ކެއުމުގެ މުބާރާތުގައި އެންމެ ގިނަ ހޮޓް ޑޯގް ކެއި އަންހެން ބައިވެރިއަކީ މިޝޭލް ލެސްކޯއެވެ. އޭނާ ވަނީ ދިހަ މިނެޓު ތެރޭގައި 30 ހޮޓް ޑޯގް ކައިފައެވެ. މިއީ އޭނާއާ އެންމެ ކައިރިން ވާދަކުރި ބައިވެރިޔާ އަށްވުރެ ހަތް ހޮޓް ޑޯގް ކައިގެން ލިބުނު ކުރިއެރުމެކެވެ.\nމި މުބާރާތް މި އަހަރު ބާއްވާފައި ވަނީ ބްރޫކްލީންގައި ހުންނަ ކުޑަކުދިންގެ ބާސްކެޓްބޯލް ސްޓޭޑިއަމްއެއް ކަމަށްވާ މައިމޮނިޑެސް ޕާކްގައެވެ. އަދި ކޮވިޑް އިން ރައްކާތެރިވުމަށް ގައިދުރުކަން އިސްކޮށްފައިވާކަމަށް އިވެންޓް އޮގަނައިޒް ކުރި ފަރާތުން ހާމަކުރެއެވެ.\nޖުލައި 5, 2021 12:06\nމިއީ އިންސާނެއްތަ ނޫނީ ކަނޑު ފުރޭތައެއްތަ؟\nރިއަލް މާކުންބެ ދޯ..\nޖުލައި 5, 2021 19:34\nމެޓް ސްޓޯނީ ބައިވެރި ނުވޭތާ.


SunOnline: Column: Sahaabeenge mathiverikan -15\n1 ސެޕްޓެމްބަރު 2017: ހުޅުމާލޭ ސެންޓްރަލް ޕާކު ސަރަހައްދުގައި ކުރެވުނު 1438ވަނަ އަހަރުގެ އަޟްޙާ ޢީދު ނަމާދުގެ ތެރެއިން -- ސަން ފޮޓޯ/ މުހައްމަދު އަފްރާހް\nޞަޙާބީންގެ މަތިވެރިކަން -15\n9 މަސް3ހަފްތާ ކުރިން - 02 އޮކްޓޯބަރ 2017 0\nސިޔާސީ އަމިއްލަ އެދުންފުޅެއް ނެތުން\nކައުސާހިބާ ޞައްލަﷲ ޢަލައިހި ވަސައްލަމަ ސުވަރުގެވަޑައިގެންނެވީ 12 ރަބީޢުލް އައްވަލް 11ހ. ގައެވެ. މަދީނަތުލް މުނައްވަރާގައެވެ. އެހައިތަނުން އުފެދުނު ސުވާލަކީ އިތުރު ސާހިބާއަށްފަހު މުސްލިމުންގެ އަމީރަކަށް ހަދާނީ ކޮންބޭކަލެއްތޯ މިސުވާލެވެ. އޭރު މަދީނާގައި މުސްލިމުންގެ ބޮޑު ދެ ޖަމާޢަތެއް އޮތެވެ. މުހާޖިރިއްޔަ ބޭކަލުންގެ ޖަމާޢަތާއި، އަންޞާރިއްޔަ ބޭކަލުންގެ ޖަމާޢަތެވެ. އަންޞާރިއްޔަ ބޭކަލުން ދެކެވަޑައިގެންނެވި ގޮތުގައި ވެރިކަމަކީ އެބޭކަލުންގެ ޙައްޤެކެވެ. އެހެނީ ކައުސާހިބާ ޞައްލަﷲ ޢަލައިހި ވަސައްލަމަ އަށާއި މުހާޖިރިއްޔަ ބޭކަލުންނަށް މައްކާ ދޫކުރައްވަން ޖެހިވަޑައިގެންނެވި ވަގުތު މުޅި އެޖަމާޢަތަށް އެބޭކަލުންގެ ރަށް މަދީނާއިން ޖާގަދެއްވިއެވެ. ހުރިހާ ގޮތަކުންވެސް އެހީތެރި މަދަދުގާރުން ކަމުގައި ވެވަޑައިގެންނެވިއެވެ. އޭރު މުހާޖިރުންގެ ޙާލުކޮޅަކީ ލޫޓުވައިލެވިފައިވާ ގާފިލާއެއްގެ ޙާލެވެ. ނަމަވެސް އަންޞާރިއްޔަ ބޭކަލުން މުހާޖިރިއްޔަ ބޭކަލުންނަށް ޢިއްޒަތްދެއްވައި އިޙްތިރާމްކުރެއްވުމުގައި އެއްވެސް ކަމެއް ހައިވިޔަކަ ނުދެއްވައެވެ. އިސްލާމްދީން ވަރުގަދަވެ، އެދީނުގެ ޝަރަފުވެރި ތާރީޚެއް އުފެދުނީ އަންޞާރިއްޔަ ބޭކަލުންގެ މެދުކެނޑުމެއްނެތް ޙިމާޔަތާއި ޤުރްބާނީގެ ސަބަބުންނެވެ. މިސަބަބުތަކާހުރެ އަންޞާރިއްޔަ ބޭކަލުންނަށް ޚިޔާލުކުރެއްވުނީ ވެރިކަމަކީ އެބޭކަލުންގެ ޙައްޤެއްކަމުގައެވެ. އެހެންކަމުން ކައުސާހިބާ ސުވަރުގެ ވަޑައިގަތުމާއެކު ޚިލާފަތުގެ މަސްއަލަ ހަމަޖެއްސެވުމަށްޓަކައި އަންޞާރިއްޔަ ބޭކަލުން އެބޭކަލުންގެ ޤަބީލާގެ ރައްޔިތުންގެ ޢާންމު އެއްވުންތަކުގެ މަރުކަޒު (ސަޤީފާ ބަނީ ސާޢިދާ) އަށް ޖަމާވެ ވަޑައިގެންނެވިއެވެ.\nއަބޫބަކުރުއްޞިއްދީޤު ރަޟިޔަﷲ ޢަންހު އަށާއި އެހެނިހެން މުހާޖިރިއްޔަ ބޭކަލުންނަށް އެޚަބަރު ލިބިވަޑައިގެންނެވިއިރު މައްސަލަ އޮތީ އެހިސާބަށް ގޮސްފައެވެ. އެބޭކަލުންވެސް ވަގުތުން ސަޤީފާ ބަނީ ސާޢިދާއަށް ވަޑައިގެންނެވިއެވެ. އެހެނީ އެމައްސަލައަކީ ކުޑަކޮށްވެސް އަޅުއްވައިނުލައްވައި ދޫކޮށްލެއްވިއްޖެނަމަ ވަރަށް ދުރަށް އޭގެ އަސަރު ފޯރާނެ ނަތީޖާއެއް ނިކުމެދާފަދަ މައްސަލައެކެވެ. ޝައްކެއްނެތެވެ. އަންޞާރިއްޔަ ބޭކަލުން އެބޭކަލުންނަށް ޚާއްޞަ މާތްކަމެއް ލިބިވަޑައިގެންފައިވާ ކަމަށް ދެކެވަޑައިގަތުމަކީ ރަނގަޅު ޚިޔާލުފުޅެކެވެ. ނަމަވެސް ދީނީ މާތްކަމާއި، ސިޔާސީ ލީޑަރޝިޕަކީ މުޅީން ތަފާތު ދެކަމެކެވެ. ދީނީ މާތްކަމަކީ ކޮންމެ މީހެއްގެ ކިބައިގައިވެސް ހުރެދާނެ ކަމެކެވެ. ނަމަވެސް ސިޔާސީ ވެރިކަން ކުރެވޭނީ ވެރިކަމުގެ ތާރީޚީ ސަބަބުތައް އެމީހަކަށް ލިބިފައިވާ މީހަކަށެވެ.\nއަބޫބަކުރު ރަޟިޔަﷲ ޢަންހު ސަޤީފާ ބަނީ ސާޢިދާއަށް ވަޑައިގެންނެވިއިރު އަންޞާރިއްޔަ ބޭކަލުންގެ ޢިއްޒަތްތެރި ރައީސް ސަޢުދުބިން ޢުބާދާ ރަޟިޔަﷲ ޢަންހު ވެސް އެތާނގައި އިންނެވިއެވެ. ހާޟިރުވެ ތިއްބެވި ބޭކަލުންގެ ޚިޔާލުފުޅު ހުރީ ސަޢުދުބިން ޢުބާދާ ރަޟިޔަﷲ ޢަންހު އަމީރުލް މުއުމިނީން ކަމަށް ޢައްޔަންކުރެއްވުމުގެ މައްޗަށެވެ. އަބޫބަކުރު ރަޟިޔަﷲ ޢަންހު، ސަޢުދުގެފާނާ މުޚާޠަބުކުރައްވައި ވިދާޅުވިއެވެ. " ޢަރަބީންގެ ތެރޭގައި ސިޔާސީ ވެރިކަން ކުރެވޭނީ ހަމައެކަނި ޤުރައިޝުންނަށެވެ. ޤުރައިޝުން ފިޔަވައި އެހެން ބައެއްގެ ވެރިކަމުގެ ދަށުގައި ތިބޭކަށެއް ޢަރަބީން ނުރުހޭނެއެވެ." ކައުސާހިބާ ޞައްލަﷲ ޢަލައިހި ވަސައްލަމަ، ކަލޭގެފާނުވެސް އިންނެވި މަޖްލީހެއްގައި މިހެން ވިދާޅުވި ހަނދުމަފުޅު އެބަހުރިތޯއެވެ؟\nއަބޫބަކުރު ރަޟިޔަﷲ ޢަންހު އަންޞާރިއްޔަ ބޭކަލުންނާ މުޚާޠަބުކުރައްވައި އިތުރަށް ވާކަހަދެއްކެވިއެވެ. ވިދާޅުވިއެވެ. "ތިޔަބޭކަލުންގެ ދީނީ ޚިދްމަތްތަކާއި، އިސްލާމްދީނުގައި ތިޔަބޭކަލުންގެ މަޤާމަކީ ދެބަސްނުވެވޭފަދަ މަތިވެރި މަޤާމެކެވެ. ނަމަވެސް ޤުރައިޝުން ފިޔަވައި އެހެން ބައެއްގެ ވެރިކަމަކީ ޢަރަބީންނަށް ތަޢާރުފްވެފައި އޮތްކަމެއްނޫނެވެ."\nއަބޫބަކުރުއްޞިއްދީޤު ރަޟިޔަﷲ ޢަންހު ގެ ތަޤްރީރާ ވިދިގެން، މުހާޖިރިއްޔަ ބޭކަލުންގެ (ޤުރައިޝުން) ތެރެއިން ކޮންމެވެސް ބޭކަލަކު އަމީރަކަށް ހައްދަވަން އަންޞާރިއްޔަ ބޭކަލުން އެއްބަސްވެވަޑައިގެންނެވިއެވެ. މިއީ އިންތިހާ ދަރަޖައިގެ އިންޤިލާބީ ނިންމެވުމެކެވެ. އިންސާނުންގެ އެނގިފައިވާ ތާރީޚުގެ މީގެ ދެވަނަ މިސާލެއް ފެނިފައެއްނެތެވެ.\nޚިލާފަތުގެ މައްސަލައާމެދު އަންޞާރިއްޔަ ބޭކަލުން ކުރީން ބައްލަވަމުން ގެންދެވީ ހަމައެކަނި މަދީނާގެ ޙާލަތާ ގުޅުއްވައިގެންނެވެ. އެހައިތަނުން ފެށިގެން އެބޭކަލުން އެމައްސަލައާމެދު މުޅި ޢަރަބިކަރައިގެ ޙާލަތާ ގުޅުއްވައިގެން ވިސްނައިވަޑައިގަންނަވަން ފެއްޓެވިއެވެ. އެބޭކަލުންގެ ކިލަނބުކަމެއްނެތް ވިސްނުންފުޅާއި ޙަޤީޤަތް ޤަބޫލުކުރެއްވުމުގެ މިޒާޖުފުޅު އެބޭކަލުންނަށް ދެންނެވިއެވެ. މަދީނާގައި އެބޭކަލުންނަށް ވެރިކަމާއި ނުފޫޒު ލިބިވަޑައިގެންފައި އޮތް ކަމުގައިވިޔަސް ފުޅާދާއިރާއެއްގައި މުޅި ޢަރަބިކަރަ ޤަބޫލުކުރާނީ ކޮންމެވެސް ޤުރައިޝީ އަމީރެއްގެ ވެރިކަމެވެ. އަންޞާރިއްޔަ ބޭކަލުން މިމައްސަލައަކީ އެބޭކަލުންގެ އަނާނިއްޔަތުގެ މައްސަލައެއް ކަމަކަށް ނަހައްދަވާށެވެ. ސިޔާސީގޮތުން އެބޭކަލުންގެ ޙައްޤަށް އުނިކަން ލިބޭ މައްސަލައެއް ކަމަކަށްވެސް ނުބެއްލެވިއެވެ. އެބޭކަލުން އަބޫބަކުރު ރަޟިޔަﷲ ޢަންހުގެ ހުށަހެއްޅުވުން ވަގުތުން ޤަބޫލުކުރެއްވިއެވެ.\nޢަރަބިކަރައިގައި އިސްލާމްދީނަށް ލިބުނު ނަޞްރުގައި އަންޞާރިއްޔަ ބޭކަލުންގެ ޙިއްޞާގެ މަތިވެރި ކަމަކީ ޝައްކެތްހުރިކަމެއް ނޫނެވެ. އެކާމިޔާބީގައި އެބޭކަލުންގެ ވަރަށް މަތިވެރި ޤުރްބާނީތަކެއް އެކުލެވިފައިވެއެވެ. އެހެންކަމުން އިސްލާމްދީނަށް ފަތަޙަ ލިބުމަށްފަހު އަމީރުލްމުއުމިނީންކަމުގެ މަޤާމު އެބޭކަލުންނަށް އޮތުމަށް ނުވަތަ ވެރިކަމުގައި އެކަށީގެންވާ މިންވަރަކަށް އެބޭކަލުން ބައިވެރިކުރުވުމަށް އެދިވަޑައިގެންނެވުމަކީ ފިޠުރީކަމެކެވެ. އެހެންކަމުން އަމީރުކަމުގެ މަޤާމު އެބޭކަލުންނަށް އެރުއްވުމާމެދު ޚިޔާލު ތަފާތުވާތަން ފެނިވަޑައިގަތުމުން އަންޞާރިއްޔަ ބޭކަލުންކުރެ ބޭކަލަކު ވިދާޅުވިއެވެ. ތިޔަ ބޭކަލުންގެ ތެރެއިން އަމީރަކާއި އަޅުގަނޑުމެން ތެރެއިން އަމީރަކު އިސްކުރާނީއެވެ. ނަމަވެސް ފުޅާދާއިރާއަކަށް ނަޒަރު ހިންގާއިރު މަޞްލަޙަތު އޮތީ ކޮން ގޮތެއްގައިކަން އެނގިވަޑައިގަތުމާއެކު އަންޞާރިއްޔަ ބޭކަލުން މުހާޖިރިއްޔަ ބޭކަލުން (ޤުރައިޝުން) ގެ ވެރިކަމާ ރުހިވަޑައިގެންނެވިއެވެ. އަންޞާރިއްޔަ ބޭކަލުންނަށް އެއްވެސް ޙިއްޞާއެއް ނެތި ސިޔާސީ ވެރިކަމުގެ މަޤާމު މުހާޖިރުންނަށް މުޅީން ދޫކޮށްލައްވަން އެއްބަސްވެވަޑައިގެންނެވިއެވެ.\nކޮންމެ ނިޒާމެއްގެ ހިންގުމަށްޓަކައިވެސް މިފަދަ ޤުރްބާނީއަކީ އިންތިހާދަރަޖައަށް ބޭނުންތެރި އެއްޗެކެވެ. ނަމަވެސް މިފަދަ ޤުރްބާނީއެއް ވެވޭނީ އެބައެއްގެ ކިބައިގައި ސިޔާސީ އަމިއްލަ އެދުމެއް ނެތް ބަޔަކަށެވެ. އަންޞާރިއްޔަ ބޭކަލުން މި ނާދިރު ސިފަ އެބޭކަލުންގެ ކިބައިގައި ހުރިކަން ސާބިތުކޮށްދެއްވިއެވެ. އެބޭކަލުންގެ ކިބައިގައި ސިޔާސީ އަމިއްލަ އެދުންފުޅެއް ނެތުމުގެ ނާދިރު ސިފަފުޅުނެތްނަމަ އިސްލާމްދީނުގެ ނަބިއްޔާ ޞައްލަﷲ ޢަލައިހި ވަސައްލަމަ ސުވަރުގެވަޑައިގެންނެވުމާއެކު އަންޞާރިއްޔަ ބޭކަލުންނާއި މުހާޖިރިއްޔަ ބޭކަލުންނާ ދެމެދު ދެކޮޅުވެރިކަން ފެށިއްޖައީހެވެ. އިސްލާމީ އުންމަތުގެ ތާރީޚެއް އުފެދުމުގެ ކުރީން މަދީނާގެ ފަސްގަނޑުދަށުގައި އިސްލާމްދީން ވަޅުލެވިއްޖައީހެވެ. ނަމަވެސް އަންޞާރިއްޔަ ބޭކަލުން އެބޭކަލުންގެ ސިޔާސީ ޙައްޤު އަމިއްލަފުޅަށް ދޫކޮށްލައްވައި އިސްލާމްދީނާއި އިސްލާމީ އުންމަތުގެ ތާރީޚު ކުރިޔަށް ދިއުމުގެ މަގުފަހިކޮށްދެއްވިއެވެ.\nތަޙްރީކެއް އޭގެ ފެށުމުގެ މަރްޙަލާގައި އޮންނައިރު އެކަމުގެ ތެރޭގައި މަޤާމުތަކަށް ހިތްކިއުމެއް ނޯވެއެވެ. ނަމަވެސް އެ ޙަރަކާތެއް ކާމިޔާބީގެ މަރުޙަލާއަށް ފޯރުމާއެކު އޭގެތެރޭގައި މަޤާމާއި ވެރިކަމުގެ ޖާޒުބިއްޔަތު އުފެދިދެއެވެ. އެހެންކަމުން ކޮންމެ ތަޙްރީކެއްވެސް ކާމިޔާބުވުމާއެކު މަޤާމުތަކުގެ ކޯޅުން ފެށިދެއެވެ. ކައުސާހިބާ ޞައްލަﷲ ޢަލައިހި ވަސައްލަމަގެ ޞަޙާބީންނަކީ އެބޭކަލުންގެ ތަޙްރީކު ކާމިޔާބީގެ ބޮންތިއާ ހަމައަށް ވާޞިލުވުމުންވެސް މަޤާމެއްނެތި ތިއްބަވާން ރުހިވަޑައިގެންނެވި އެންމެ ފުރަތަމަ ޖަމާޢަތެވެ. އެބޭކަލުންގެ ކުރީގެ ތާރީޚުން އެފަދަ ނަމޫނާއެއް ފެނިފައެއް ނުވެއެވެ.


(16 ޖުލައި 2019 އާ ގުޅޭ)\n"އެމީހުންގެ އަދަދު.... އަށާރަ...، ދަރޮވާނުންނާއި އެތަނުގައި ތިބި ފާރަވެރިން ޚަބަރު ހުސްވެގެން ވެއްޓިއްޖެ، ވީގޮތެއް ނޭނގޭ... އެމީހުން ކުރިކަމެއް ވެސް ނޭނގޭ... އެއްވެސް އެހީއަކާނުލާ ގަނޑުވަރުގެ މައިދޮރު އެމީހުން ހުޅުވައި ގަނޑުވަރަށް ވަދެއްޖެ... މިވަރުކަމެއް ދުވަހަކުވެސް ނުދެކެން... ދުވަހަކުވެސް ނުދެކެން..." ހާސްވެފައި ހުރެ ވަޒީރު ބުންޏެވެ.\n"ކަލޭ ހަމަޖެހިބަލަ..." ޚަބަރު ހިފައިގެން އައި ވަޒީރަށް ލާވީ ބުންޏެވެ. އުސް ތަޚުތުގެ ކައިރިން ލާވީ ތިރިއަށް ފޭބިއެވެ. ވަޒީރުގެ ކުރިމައްޗަށް އޭނާ އައެވެ.\n"އެއީ ކިހާ ހިސާބަކުން އައި ބައެއްކަން އެނގޭތަ؟... އެމީހުންގެ ލަޝްކަރު ފެންނަން އެބައޮތްތަ؟... އެންމެ އަށާރަ ޖިންނިއެއްނޫންކަން އެނގޭ އައީ" ވަޒީރުގެ ގާތުން އިތުރަށް އޮޅުން ފިލާތޯ ލާވީ ބެލިއެވެ.\n"އެއީ މީގެ ކުރީން ދުވަހަކުވެސް ނުދެކޭ ފަދަ ދަހަނާގެ ހެދުންކޮޅުތަކެއް، ހުދު ހެދުންތަކެއް... މޫނުތައް އަލި އިސްކޮޅުން ދިގު ވަރުގަދަ ބޮޑެތި ބިޔަ ބައެއް... މަޢާފުކުރައްވާ... އަޅުގަނޑަށް އެތާ ހުންނަން ނުކެރިގެން މިއައީ، ރަސްގެފާނަށް ދަންނަވަން، އެބައިމީހުންނާ ކުރިމަތިލައިފިނަމަ ވާނޭ ގޮތެއް ވެސް ނޭނގޭ، ލާވީ!... ދަންނަވާބަލަ... ރަސްގެފާނަށް ނިކަން ދަންނަވާބަލަ އެބައިމީހުން ހުއްޓުވަން، އަޅުގަނޑުމެންގެ ނިމުން އަތުވެއްޖެ... އަޅުގަނޑު މިތަނުން ދިއުމުގެ ހުއްދަދެއްވާ" ވަޒީރު ބިރުގެންފައި ހުރިވަރު އޭނާ ދައްކާވާހަކައިން ލާވީ ދެނެގަތެވެ.\n"ކަލޭ ފިލާ ރައްކާވާން ގަސްދުކުރަނީތަ؟" ލާވީ އެއްސެވެ. އެއާއެކު ވަޒީރު އިސްޖަހާލިއެވެ.\n"މިތާ މަޑުކުރޭ" އެއްފަރާތަކަށް އިޝާރާތްކޮށްލަމުން ލާވީ ބުންޏެވެ. އަދި އޭނާ ދަރުބާރުގެ ތެރެއަށް ޖަމާވެފައި އޮތް ސިފައިންނަށް ގޮވާލިއެވެ. ބޭރީތު ރައްކާތެރިކުރުމަށް ތަޚުތުގެ ވަށައިގެން ސަފުތަކަށް އެތުރި ތިބުމަށް ލާވީ އިރުޝާދުދިނެވެ. އެވަގުތު ހަލުވިކަމާއެކު ދަރުބާރަށް އައިސް ވަންތަން ފެނުނީ ކަސްދިޔާއެވެ. އެންމެންގެ ސަމާލުކަން އެދިމާއަށް ހުއްޓުނެވެ.\n"މަންމާ..." ޒަގަން ހާސްކަމާއެކު ގޮވާލިއެވެ. ބޭރީތަށް ވެސް އިންތަނުން ތެދުވެވުނެވެ.\n"ދަރިފުޅާއި ފިރިމީހާ ދޫކޮށްލާފައި އަމިއްލަ ޖާނު ސަލާމަތްކުރާކަށް ބޭނުމެއްނޫން" ބޭރީތުގެ ގާތަށް އައި ކަސްދިޔާ ބުންޏެވެ. އޭނާ ދިއްކޮށްލައިގެން ހުރި އަތުގައި ކުރިއަށް ޖެހިލައި ބޭރީތު ހިފިއެވެ. އަދި އަނބިމީހާގެ ގެނެސް ގަޔާ ކައިރިކޮށްލިއެވެ.\n"އެމީހުން ގަނޑުވަރަށް ވަދެއްޖެ" ކަސްދިޔާއާ ނަޒަރު ސީދާކޮށްލަމުން ބޭރީތު ބުންޏެވެ. ކަސްދިޔާ ބޯޖަހާލީ އޭނާއަށް ވެސް އެކަން އެނގޭ ބުނާ ފަދައިންނެވެ.\nއިށީނދެ އިނުން ފަސޭހަނުވެގެން ބޭރީތު ހުރީ ތަޚުތުގެ ކައިރީ ކޮޅަށެވެ. އޭނާގެ ގާތުގައި ވައަތްފަރާތުން ޒަގަން ހުރިއިރު އަނެއްފަރާތުގައި ހުރީ ކަސްދިޔާއެވެ. ލާވީ ހުރީ އެމީހުންނަށްވުރެ ކުރިއަށް ނުކުމެއެވެ. އިސް ކޮމާންޑަރު ހުރީ ތަޚުތުން ފައިބަން ހުރި ހަރުފަތްތަކުގެ އެންމެ މަތީގައި ހުއްޓިލައިގެންނެވެ. އެމީހުންގެ ވަށައިގެން ދެންތިބީ ޙަކީމުންނާއި ސިހުރުވެރީންނެވެ. އެ އެންމެންގެ ބޭރަށް ވަށައިގެން ހަނގުރާމަވެރީންގެ ހަތް ސަފު ވިއެވެ.\n"ހަންސާ" ކަސްދިޔާ ގޮވާލީ ސިހުރުވެރީންގެ އިސް މީހާއަށެވެ. އެއީ އަންހެނެކެވެ. އެމީހުންގެ ތެރޭގައި ބާރަ ސިހުރުވެރީން ވިއެވެ. ތޭރަވަނަ މީހަކީ އެމީހުންގެ ވެރިމީހާ ހަންސާއެވެ. އެންދެރިފަދަ ކަޅު ހަންގަނޑެއް ލިބިފައިވާ ކުރު އަންހެނެކެވެ. ހަތަރު ލޯ އޭނާގެ ވެއެވެ. ދެއަތްތިލައިން ކޮންމެ އަތެއްގައި ހައިނގިލި ހުރެއެވެ. ހިނގައިއުޅެނީ އެންމެ ފަޔަކުންނެވެ. ގިނައިން ފެންނާނީ އޭނާގެ އަޅުންގެ ބުރަކަށީމަތީ އުފުލައި އުޅޭތަނެވެ. އޭނާގެ އަޅުންގެ އަދަދު އެނގޭ އެކަކު ވެސް ނެތެވެ. ހަންސާއަކީ ރަސްރަސްކަލުންނަށް ސިހުރުގެ މަސައްކަތްކޮށްދޭ މަޝްހޫރު ޖިންނިއެކެވެ. އޭނާގެ މަސައްކަތަކީ މުޖައްރިބު ކަމެކެވެ. އޭނާގެ މަޤުބޫލުކުރަން އިތުރުވެފައިވަނީ އެހެންވެއެވެ. މިހާތަނަށް އޭނާއަށް ނުވެފައޮތް ކަމެއް ނެތެވެ. ކޮންމެ ގޮތަކުން ވިޔަސް އޭނާއާ ހަވާލުކުރެވޭ ކަމެއްކޮށް ނިންމާނެއެވެ. ނަމަވެސް ބޭރީތުގެ ގަނޑުވަރު ރައްކާތެރިއެއް އޭނާއަކަށް ނުކުރެވުނެވެ. ދާދި ކުޑަ ހިނދުކޮޅެއްގެ ތެރޭ އޭނާގެ ތިންސަތޭކަ އަޅުންގެ ފުރާނަ ވަކިވެގެން ހިނގައްޖެއެވެ.\n"އެ ވަންނަނީ... އެމީހުންގެ ވަށައިގެން ރައްކާތެރިކަމުގެ ފަށަލައެއްވާފަދަ، އަހަރެންނަށް އެ ފޫއަޅުވައެއްނުލެވުނު، ނެތިގެން ގޮސްފައިވާ ޤަދީމީ ޢިލްމެއްގެ ވާހަކަ އަހަރެންގެ އަޅަކު ބުނި، އެކަމަކު އިތުރު އެއްޗެއް ނުބުނެވިގެން އުޅެނިކޮށް އޭނާގެ ފުރާނަ ވަކިވއްޖެ... ކަސްދިޔާ... އެއީ ބާރުގަދަ ބައެއް، އަހަރެން މިނުނީ ނުބުނަން މިހެން... ތައްޔާރުވޭ... އެ އަންނަނީ އެމީހުން" ހަންސާ ބުންޏެވެ. އޭނާ ވެސް ވަނީ ދުވަހަކަ ހާސްނުވާ ވަރަށް ހާސްވެފައެވެ.\nއެންމެންގެ ސަމާލުކަން ދަރުބާރުގެ ދޮރުން ވަދެގެން އަންނަ މީހުންނަށް ހުއްޓުނެވެ. އެމީހުން ފެނި އެންމެން ވެސް ބަސްހުއްޓުނެވެ. އެމީހުންގެ މޫނުތައްވަނީ ދަރުބާރުގައި ތިބި އެންމެންނަށް ވަންހަނާވެފައެވެ. ސިފަ ނޭނގޭތީ އެއީ ކޮންބައެއްކަން ދެނެގަންނަން އުނދަގޫވިއެވެ. އެވަގުތު ޒާތެއްގެ ހަޅޭއެއް ހަންސާ ލަވައިގަތެވެ. އޭނާ އަރިއަޅާލައިގެން ވެއްޓެން ދިޔަ ހިނދު ހިފެހެއްޓީ އޭނާގެ ގާތުގައި ތިބި ސިހުރުވެރީންނެވެ.\n"ތިން... އެއީ... ތިން... ތާޖުގެ.... އަހަރެން މިތާ ހުރިއްޔާ އަހަރެންގެ ފުރާނަ ސަލާމަތެއްނުވާނެ... ކަސްދިޔާ، ކަލޭމެންގެ މަރު އެހުރީ އައިސް" ބިރުން ހަލާކުވެފައި ހުރި މީހަކު ފަދައިން ހަންސާ ވާހަކަދެއްކިއެވެ. ހަންސާއަކީ ބާރުގަދަ ސިހުރުވެރިއެކެވެ. ތިން ތާޖުގެ ޖިންނިއާ ބެހޭ ވާހަކަތައް ހަންސާ ވަނީ އަޑު އަހާފައެވެ. އެކި ނަސްލުގެ ތެރޭ އެ ވާހަކަ ދައްކަމުން އަންނަނީ އެކި ގޮތަށެވެ. އެންމެން ވެސް އެއްބަސްވާކަމަކީ އޭނާއަކީ ސިއްރުތަކުގެ ތެރެއިން ހުޅުވޭ ދޮރެއްކަމެވެ. އަދި ބާރު ބޭނުންވާ މީހަކު ހޯދަންވީ ތިން ތާޖުގެ ވެރި ޖިންނިކަމެވެ. ހަންސާވަނީ މީގެ އެތައް އަހަރެއްކުރީން އެ މަސައްކަތް ފަށާފައެވެ. އެންމެ ބާރުގަދަ ސިހުރުވެރިޔާއަށް ވުމަށް އޭނާ ތިންތާޖުގެ ވެރި ޖިންނި އުޅޭތަނެއްގެ މަޢުލޫމާތު ހޯދުމަށް ޚާއްޞަ އަޅުންތަކެއްވަނީ ފޮނުވާފައެވެ. ތުންތުންމަތިން ދެކެވޭ ވާހަކައެއް ފިޔަވައި އިތުރު އެއްވެސް އެއްޗެއް އޭނާގެ އަޅުންނަށް ވެސް މިހާތަނަށް އެނގިފައެއްނެތެވެ. ނަމަވެސް މިވަގުތު އޭނާއަށް ފެންނަން އެ ހުރީ އެބުނާ ތިން ތާޖުގެ ވެރި ޖިންނިކަން ޔަގީންވެއެވެ. ނަސީބު އަތުގައި ހިފީކަމުގައި ހަންސާއަށް ޤަބޫލުކުރެވުނެވެ. އޭނާއާ ދުޝްމަންކަމެއް އޮންނާކަށް ނޭދެއެވެ. އެ ބާރަށް ހަންސާވަނީ ބޭނުންވެފައެވެ. އޭނާ އުޅޭ ގޮތް ފެނި ކަސްދިޔާއަށް ބުނާނޭ އެއްޗެއް ނޭނގުނެވެ. ބޭރީތު ވެސް ހުރީ އަޖައިބުވެފައި ހުރި މީހަކު ފަދައިންނެވެ.\n"ހަ..ން..ސާ..." ކަސްދިޔާއަށް ލިބުނު ހައިރާންކަމާއެކު ގޮވާލެވުނެވެ. އެމީހުން ބަލަބަލާ ހުއްޓާ ހަންސާ ނުކުމެގެން ގޮސް ތިން ތާޖުގެ ވެރިޔާގެ ކުރިމަތީ ސަޖިދަ ޖަހައިފިއެވެ. އޭނާގެ ފަހަތުން ދެން ތިބި ބާރަ ސިހުރުވެރީން ވެސް އެފަދައިން ކަންތައްކޮށްފިއެވެ. މި ޢަމަލުގެ ސަބަބުން ބޭރީތު ކަންބޮޑުވިއެވެ. ހަންސާ އޭނާ ހުރި ކޮޅު ބަދަލުކޮށްލީއެވެ. ބޭރީތަށް އެއްވެސް އެއްބާރުލުމެއް ނުދޭނެކަން އޭނާގެ ޢަމަލުތަކުން ފާޅުކުރީއެވެ.\n"ތި ސިހުރުވެރީން ގެނައުމުގެ ނަތީޖާ ފެނިއްޖެއެއްނު... ދުޝްމަނުންނާ އެއްބައިވެ މިގަނޑުވަރަށް ވަނުމަށް އެމީހުންނަށް އެހީތެރިވި ބަޔަކީ އެއީ" ސިހުރުވެރީންނާމެދު ފުރަތަމަ ވެސް ހިތްހަމަނުޖެހިފައި ހުރި ޒަގަން ބުންޏެވެ. ބޭރީތު ބަލާލީ ކަސްދިޔާއަށެވެ. އޭނާ ހުރީ އަޖައިބުވެ ބަސްހުއްޓިފައެވެ. ހަންސާގެ ނިންމުން ބަލައިގަންނަން ބޭރީތަށް އުނދަގޫވިއެވެ. އޭނާގެ މޫނުގެ ކުލަވަރު އެތަނުގައި ހުރި އިސް ކޮމާންޑަރަށް ފެނި ހަންސާއާއި އޭނާގެ ބައިވެރީންނަން ނިމުން ގެނައުމަށް ގޮވާލިއެވެ. ބޭރީތަށް ހަރާންކޯރުވީ ބައެއްގެ ގޮތުގައި ހަންސާއާއި އޭނާގެ ބައިވެރީންވާކަން އިޢުލާން ކުރިއެވެ.\nހަންސާއަށް އެއްބާރުލުން ދިނުމަށް އޭނާ ވައިސިންނީގެ ގާތުން އެދެމުންދިޔައެވެ. ވައިސިންނީއާ ދިމާއަށް ހަންސާ އަތްދިކުކުރި ނަމަވެސް އޭނާއަށް ވައިސިންނީގެ ގަޔަކު އަތެއްނުލެވުނެވެ. އޭނާގެ އަތް ނުފޯރަނީއެވެ. ކިތަންމެ ވަރަކަށް އެއަތް އޭނާ ދިއްކުރި ނަމަވެސް ވައިސިންނީއާ ގާތެއް ނުވެވުނެވެ. ބޭރީތުގެ ސިފައިންގެ ތެރެއިން ބަޔަކު ނުކުމެ ހަންސާއާއި އޭނާގެ ބައިވެރީން ހައްޔަރުކުރަން އުޅެން ފެށުމުން ދަރުބާރުގެ ތެރޭ އަޑުފަށްގަނޑު ގަދަވިއެވެ. ހަންސާ ސަޖިދަޖެހުމުން ވެސް އޭނާ ސަލާމަތްކުރަން ނޫޅެ ވައިސިންނީ ހުންނާތީ ހައިރާންވިއެވެ. ބޭރީތުގެ ސިފައިން ހަންސާއާއި އޭނާގެ ބައިވެރިން ގޮވައިގެން ދަރުބާރުގެ އެއްފަރާތަށް އަނިޔާވެރިކަމާއެކު ގެންދަމުން ދިޔަ ހިނދު ވައިސިންނީއަށް ހަންސާ ގޮވަންފެށިއެވެ.\n"ކަލޭތީ ކާކު؟ އަހަރެން ކަލެއާ އެއްބައިވެދާނޭ ހީކުރުންތީ ކަލޭގެ މޮޔަކަން، އަހަރެންގެ ސާހިބާއާ އަޅާބަލާއިރު ކަލޭތީ އެއްވެސް މީހެއްނޫން" ވައިސިންނީ ބުންޏެވެ. އީޝަލް ބޯއަރިކޮށްލުމާއެކު ވަގުތުން ވައިސިންނީ ހިމޭންވެއްޖެއެވެ. އެހިނދު ހަންސާގެ ލޯތަށް ތަންމިނަށް ހުޅުވި ބިރުވެރިކަން އޭނާގެ ނަފްސަށް އަތްގަދަކުރިއެވެ. ބޭރީތަށްވުރެ ކުރީން އޭނާގެ ނިމުން އަތުވެއްޖެކަމުގެ އިޙްސާސް ކުރެވި ބަސްހުއްޓުނީއެވެ. ނަމަވެސް ހަންސާގެ ބައިވެރީން ހަނގުރާމަވެރީންނަށް ސިހުރުން ހަމަލާދީ އެތަނުން ފިލައި ރައްކާވާން ގަސްދުކުރިއެވެ. އެކަން އެހެން ނުވެގެންއުޅެނިކޮށް ދެން ފެނުނީ ބުރައިގެން ދިޔަ އަލިފާން ކަނިތަކާއެކު ހަންސާއާއި އޭނާގެ ބައިވެރީންނަށް ބޭރީތުގެ ހަނގުރާމަވެރީންގެ ތެރެއިން ނުކުމެ ތިބި ބައެއް ނިމުން ގެނައި ތަނެވެ.\n"ކަލޭމެންނާ އެއްބައިވުމުގެ ނަތީޖާ ފެނިޖެއެއްނު... ކަލޭމެންގެ ނިމުން ވެސް ވަނީ އެފަދައިން" ޒަގަން ހަޅޭލައިގަތެވެ. އޭނާ ކުރިއަށް ޖެހިލި ހިނދު އޭނާގެ މުލައްދަނޑީގައި ބޭރީތު ހިފައި ހުއްޓުވިއެވެ. އެވަގުތު ވައިސިންނީގެ މަލާމާތުގެ ހިނިގަނޑުން ދަރުބާރުގެ ތެރެ ގުގުމާލައިފިއެވެ. އަދި އެމީހުންގެ މޫނުތައް ކަޝްފްވެއްޖެއެވެ. ހީވީ ބޭރީތާއި އެތަނުގައި ތިބި އޭނާގެ އަހުލުވެރީންގެ ލޯތަކުން ފުސްކަމެއް ނެތި މަންޒަރު ސާފުވެގެން ދިޔަހެނެވެ. އެހިނދު އެމީހުންނަށް ކުރިން ނުފެނުނު ހައިވާނެއް އެތަނުގައި ހުރީތީ ފެނުނެވެ.\n"ޒިޔަޒެލް... ރާވިން..." ހާސްވެފައި ހުރި ލާވީއަށް ބުނެލެވުނެވެ. އަދި ފަސްއެނބުރި ބޭރީތަށް ބަލާލެވުނެވެ.\n"ހަތޯރު... ދަރިފުޅު..." ހައިރާންކަމާއެކު ކަސްދިޔާއަށް ބުނެވުނެވެ. ޒަގަންއަށް ހީވީ އޭނާގެ މޫނުގައި ބާރު އެތިފަހަރެއް މީހަކު ވީލައިލީހެނެވެ. ރުޅިވެރިކަމުގެ މޫނުން ހިނދުކޮޅަކަށް ވިޔަސް ކަންބޮޑުވުމުގެ އަސަރު ފާޅުވެލިއެވެ. ބޭރީތު ހުރީ ބުނާނޭ އެއްޗެއް ނޭނގިފައެވެ. އައިސް އެ ތިބީ އީޝަލްގެ އަހުލުންކަން ބޭރީތަށް ޔަގީންވެއްޖެއެވެ. އެމީހުންގެ ތެރޭގައި ރާވިން ހުރުމުން އޭނާ ގެންދިޔައީ ވެސް އީޝަލްގެ އަހުލުންކަމުގައި ބޭރީތަށް ޤަބޫލުކުރެވުނެވެ. އެއާއެކު އޭނާ އިންތިހާއަށް ކަންބޮޑުވެ ހާސްވެއްޖެއެވެ. ހީކުރިވަރަށްވުރެ އީޝަލްގެ އަހުލުންނަކީ ބާރުގަދަ ކުޅަދާނަ ބައެއްކަމުގައި ބޭރީތުގެ ޟަމީރު އޭނާގެ ބުއްދިއަށް ވިސްނައިދޭން ފެށިއެވެ.\n"އީޝަލް..." އަޅާފައިހުރި ދިގު "ކްލޯކް"ގެ ސަބަބުން މުޅި މީހާ ނިވާވެފައި ހުއްޓެއްކަމަކު ކުރިއަށް ނުކުމެ އެ ހުރީ އީޝަލްއޭ ބޭރީތުގެ ހިތް ބުންޏެވެ. ހާސްވެފައި ހުރެ ވެސް ބޭރީތު ގޮވާލީ އެހެންވެއެވެ. އަދި އީޝަލްއާ ވާހަކަދައްކަން ގަސްދުކޮށެވެ. ނަމަވެސް އޭނާއަށް އެއްވެސް ޖަވާބެއް ނައެވެ. ދެވަނަ ފަހަރަށް ގޮވާލިތަނާ ވައިސިންނީ ވާހަކަދައްކަން ފެށިއެވެ.\n"ކަލެއަކަށް ޖަވާބެއްނުދޭނެ، އަހަރެންގެ ސާހިބާ އޭނާގެ ފިރިމީހާއާ ވާހަކަދައްކަނީ، ދެން ގިނައިރެއްނުވާނެ... އޭނާ ވެސް މިތަނަށް އެބައާދޭ" ވައިސިންނީ ބުންޏެވެ. އޭނާގެ ވާހަކައިން އިތުރު ސުވާލުތަކެއް ބޭރީތުގެ އުފެދުނެވެ.\n"އީޝަލް... ރައުލްއާ!... ރައުލް!... ކިހިނެއް؟... އޭނާ މިތަނަށް އަންނާނީ ކިހިނެއް؟" ބޭރީތަށް ބުނެވުނެވެ.\n"އަހަރެން ބަލާނުދަނީސް އަމިއްލައަށް އަހަރެންގެ ގާތަށް ތިއައީ ދޯ... ކަލޭގެ ފިރިއަކު މިހާރު ނުހުންނާނެ، ދެންވާން ހުރި ފިރިއަކީ އަހަރެން... ކަލޭގެ މިލްކުވެރިއަކީ އަހަރެން... މިތަނުން އެނބުރިއެއް ދެން ނުދެވޭނެ" ހާސްކަން ހިނިތުންވުމަކުން ފޮރުވާލަމުން ޒަގަން ވާހަކަދެއްކިއެވެ. އޭނާއަށް އެމީހުންގެ ތެރެއިން ލުގަލްބަންދާ ފެނުމުން ހުރީ ހިސާބަކަށް ޖެހިލުން ވެސް ވެފައެވެ. އަދި އެންމެ ބޮޑު ސަމާލުކަމެއް އޭނާ ދީގެން ހުރީ ލުގަލްބަންދާއަށެވެ.\n"ޒަގަން... އެހުރީ ކަލޭގެ ކޮއްކޮއެއްނޫންތަ؟ މަރުވެއްޖެކަމަށް ބުނި ކޮއްކޮއެއްނޫންތަ؟ މި ފެންނަނީ ސިހުރުގެ އާލާމާތެއްތަ؟ އެމީހުން އަހަރެމެންގެ ލޯތަކަށް އޮޅުވާލަނީތަ؟" ޖަޒުބާތުގައި ޖެހިފައި ހުރި ކަސްދިޔާ ވާހަކަދެއްކިއެވެ. ޒަގަން ވަކި އެއްޗެއް ނުބުންޏެވެ.\n"އެމީހުން ބަލިކަށިވީ ކޮންގޮތަކުން؟ ލާވީ... މިފެންނަނީ ކޮންކަންތައްގަނޑެއްތަ؟ ކަލޭގެ ރާވިން އެ ހުރީ އެމީހުންނާއެކު" ބޭރީތަށް ވެސް އޭނާގެ ލޯ ކުރިމަތިން ފެންނަމުންދާ ކަންކަން ދެނެގަތުން ފަސޭހަކަމަކަށްނުވިއެވެ. ލާވީއަށް މަޑުމަޑުން ދެފަރާތައް ބޯހޫރުވާލެވުނެވެ.\n"ބޭރީތު... އެއީ ހަމަ އެ ބޭރީތު... އަހަރެންގެ ޢާއިލާ ޤަތުލުކުރި ނުބައި އަނިޔާވެރިޔާ" އައިޒަންއާއެކު ހުރި ބިންޏާމީން ބުނެލިއެވެ. އޭނާގެ މޫނުން ހީވަނީ ކެތްކުރަން ދަތިވެފައި ހުރި ހެނެވެ. އެވަގުތު އޭނާގެ ކޮނޑުގައި އައިޒަން އަތްތިލަ ޖައްސާލިއެވެ.\n"ކަލޭގެ ހިތްދަތިކަމުގެ މައްޗަށް ރުޅި އިސްވިޔަ ނުދީ، އީޝަލްގެ ނިންމުންތަކަށް އަހަރެމެންގެ ފުށުން ހުރަސްއެޅޭފަދަ ކަމެއްކޮށްގެންނުވާނެ، ކެތްތެރިވޭ ބިންޏާމީން" އައިޒަން ސިއްރުން ބުންޏެވެ. އެވަގުތު އޭނާގެ ފަހަތުން ޖޫދާ ވެސް ބިންޏާމީނަށް ގޮވާލައި ކެތްތެރިވުމަށް އެދެފިއެވެ. އެ އެންމެންނަށް ވެސް ފެނުނު ކަންތައްތަކުގެ ސަބަބުން އީޝަލްއަށް އެމީހުންގެ އެހީތެރިކަމެއް ބޭނުންނުވާކަން ޔަގީންކުރެވިއްޖެއެވެ. އެމީހުން ވެސް އެވަނީ އީޝަލްގެ ރައްކާތެރިކަމުގައެވެ. ކޮންމެ ގޮތަކަށް ކަންތައް ހިނގި ނަމަވެސް އެކަންތައްތައް ދުށުމަށާއި އެކަމަށް ހެކިވާނޭ ބަޔަކުކަމުގައި އެމީހުންވާނޭކަން އެނގެއެވެ.\nދަރުބާރުގެ ކަނާއަތްފަރާތުން ގަނޑުވަރުގެ ތެރެއާ ގުޅިފައި ހުރި ދޮރުހުޅުވުނެވެ. އެންމެންނަށް ބަލާލެވުނީ އެ ދިމާއަށެވެ. މަދުރާއާއިއެކު ރައުލް ދަރުބާރުގެ ތެރެއަށް ވަންތަން ފެނުނެވެ. އޭނާގެ ފަހަތުން އިކަރޯސް އެވެ. އޭނާގެ ދެއަތުގެ ތެރޭ ފޮތިގަނޑަކަށްލައި ނިވާކޮށްލެވިފައި ޒޮރައިދާ އޮތެވެ.\n"ރަ...އު...ލް..." އަޖައިބުވެ އަންތަރީސްވެފައިވާ މީހަކު ފަދައިން ބޭރީތަށް ރައުލްގެ ނަން މަޑުމަޑުން ކިޔާލެވުނީ ބޭއިޚްތިޔާރުގައެވެ. ޒަގަންއަށް ވެސް ލިބުނީ ސިހުމެކެވެ.\nއީޝަލްއާއެކު ތިބި އެންމެންގެ މޫނުމަތިން އުފާވެރިކަން ފާޅުވިއެވެ. ޚާއްޞަކޮށް ރާވިންއާއި އޭނާއާއެކު ތިބި ބައިވެރީންގެ ފަރާތުންނެވެ. ބިންޏާމީންއާއި ޖޫދާއަށް ބަލަން ތިބެވުނީއެވެ. ޒިޔަޒެލް އުފާވެރިކަމުގެ ޝުޢޫރެއް ފާޅުކޮށްލިއެވެ. ރައުލްގެ ހިތްވަރަށް އޭނާ ސާބަސްދިނެވެ. އެ އެންމެންނަށް ރައުލްގެ ގާތުން ނުކުތް ސިއްތާއާއި ޠަލަބް ފެނުނީ އެމީހުން ގޮވާލުމުންނެވެ. އީޝަލްގެ ހެދުމުގެ ބޭރުން އަޅާފައި ހުރި "ކްލޯކް"ގެ ބޯ ފަހަތަށް ދޫކޮށްލުމާއެކު އޭނާގެ ނަޒަރު ރައުލްއަށް ހުއްޓުނެވެ. އީޝަލްގެ މޫނު ބޭރީތުގެ މީހުންނަށް ފެނުނީ ދެނެވެ.\n"އޭނާ މަރެއްނުވޭތަ؟" ކަސްދިޔާގެ އަޑު ގަދަވިއެވެ. ބޭރީތުގެ އަތްފޮޅުވާލައި ޒަގަން ކުރިއަށް ޖެހިލިއެވެ.\n"އީޝަލް..." ރައުލްގެ ހިތުގެ އަޑިން ނުހަނު ލޯތްބާއެކު ގޮވާލި ފަދައެވެ. އީޝަލްއާ ހަތަރުކަޅި ހަމަވެފައި ރައުލް ހުރިއިރު އޭނާގެ ތުންފަތަށްވަނީ ލުއި ހިނިތުންވުމެއް ވެރިވެފައެވެ. އޭނާ ލަސްލަހުން ބޯޖަހާލާ ގޮތުން އޭނާއާ އަދިވެސް އީޝަލް ވާހަކަދައްކަނީކަން ގައިމެވެ. ރޯންނުރޯން އުޅޭކަހަލަ އަސަރުތަކެއް އީޝަލްގެ ދެ ލޮލުން ފާޅުވޭވޭ ހުއްޓެވެ. ރައުލް އެނބުރިލައި ބޯތިރިކޮށް ސަލާމްކުރީ އީޝަލްގެ ގާތުގައި ހުރި ލުގަލްބަންދާއަށެވެ. އިސްއުފުލާލިއިރު އޭނާގެ ތުންފަތުގައިވި ހިނިތުންވުން ފުޅާވެލައިފިއެވެ.\nމިވަނީ ކިހިނެއްކަން ނޭނގޭތީ ޒަގަން ކަންބޮޑުވިއެވެ. ބޭރީތާއި ލާވީ ތިބީ އަޖައިބުވެފައެވެ. މަރުވެއްޖެކަމުގައި ބުނި އެތައްބައެއް އެމީހުންގެ ކުރިމަތިން ފާޅުވެއްޖެއެވެ. ގަދަވެ ސަލާމަތުން ތިއްބައެވެ. ރައުލް ފެނުމުން ތަފާތު އިޙްސާސެއް ބޭރީތަށް ކުރެވުނެވެ. ވިސްނާލެވުނީ އޭނާގެ ހިތް ޒަގަންއާ އެއްބަސްނުވި ސަބަބާމެދުއެވެ. ރައުލް މަރުވިކަމަށް އޭނާގެ ހިތް އެއްބަސްނުވީއެވެ. އެހެންއެވީ ކީއްވެކަން މިއެނގުނީ އަދިކިރިޔާއެވެ.\n"އޭނާ މަރާލާ... ކަލޭމެން ތި ތިބެނީ ކިހިނެއްވެފަތަ؟" ކަސްދިޔާ ހަޅޭލަވައިގަތެވެ. ބޭރީތާއި ދެންތިބި މީހުންގެ ސަމާލުކަން އެ އަޑަށް ދެވުނެވެ.\n"ކަސްދިޔާ" ބޭރީތު ގޮވާލިއެވެ. އެހެންނަމަވެސް އޭނާ ހީވަނީ މޮޔަވެފައި ހުރި މީހަކު ހެންނެވެ. ރައުލް ފެނުމުން އޭނާ ހަމައިން ނެއްޓީއެވެ.\n"ކަލޭގެ ދަރިއަކަށް ވިޔަސް ހެޔޮ، މީ ކަލޭ ވެސް ބޭނުންވިގޮތެއްނު... އޭނާ މަރާލާ... އެހެންނޫނީ އަހަރެން މިދަނީ އޭނާ މަރާލަން، މިތަނުން އޭނާގެ ފުރާނަ ސަލާމަތްވިޔަކަނުދޭނަން... ޒަގަން!... އޭނާ މަރާލާ" ކަސްދިޔާ ބުނަމުންދިޔައެވެ. އޭނާގެ ގައިގާ ވަގުތުން ބޭރީތު ހިފެހެއްޓިއެވެ. ވިސްނުމެއްނެތި ދޭ ކުއްލި ހަމަލާއެއްގައި އެމީހުންނަށް ލިބޭ ގެއްލުން ބޮޑުވެދާނޭކަން ވިސްނައިދޭން ބޭރީތު މަސައްކަތް ކުރިއެވެ. ނަމަވެސް އެ އަޑު ކަސްދިޔާ އަހާކަށް ބޭނުމެއްނުވިއެވެ. އޭނާވަނީ ރައުލްގެ ފުރާނައަށް ދަހިވެތިވެފައެވެ. އެވަގުތު ޒަގަންގެ ގޮވާލުމަށް ދަރުބާރުގެ ތެރެއަށް ބޭރުން އައި ހަނގުރާމަވެރީން ޖަމާވާން ފަށައިފިއެވެ.\n"އޭނާއާ އެއްބައިވީތީ އެ ހުރި މަދުރާ ވެސް މަރާލާ" ރުޅިއައިސް ރަތްވެފައި ހުރި ކަސްދިޔާ ގޮވިއެވެ.\nއީޝަލްގެ ވައިސިންނީއާއި ޔޫރާއަށް ގޮވާލިއެވެ. އެހިނދު އީޝަލްގެ ކަނާއަތުގެ ޝަހާދަތް އިނގިލިން ފެށިގެން ޤަދީމީ ލިޔުމަކުން އަކުރުތަކެއް ލިޔެވެމުންދިޔައެވެ. ކަޅުދެލީގެ ކުލަ ފާޅުވަމުންނެވެ. މުލައްދަނޑި އެކުގައި ވަށައިގެން ލިޔެވި ނިމުމާއެކު ޔޫރާ ބޯޖަހާލިއެވެ. ދެން ފެނުނީ ވައިސިންނީގެ ތިންތާޖު އެއްވެ އެންމެ ތާޖަކަށް ބަދަލުވިތަނެވެ. މަޑުމަޑުން އޭތި އައިސް އީޝަލްގެ ކަނާތު ކުޑަހުޅުގައި ރަނުގެ އުޅާގަނޑެއް ފަދައިން އޮޅުނެވެ. އެވަގުތު ބޭރީތުގެ ހަނގުރާމަވެރީންގެ ބަޔަކު ކަސްދިޔާގެ ގޮވާލުމަށް ރައުލްއާ ދިމާކުރަން އުޅުނެވެ.\n"ލުގަލް..." އީޝަލް ގޮވާލިއެވެ. އަދި އެ ދެމީހުންގެ ނަޒަރު ސީދާވެ އެކަކުއަނެކަކަށް ބޯޖަހާލިއެވެ. އަލިރޮނގެއް ފަދައިން ލުގަލްބަންދާ ދިޔަތަން ފެނުނެވެ. އީޝަލް ދެން ގޮވާލީ ރައުލްއަށެވެ.\nރައުލްގެ ގާތުގައި މަޑުކޮށްލި ލުގަލްބަންދާ އޮލަ ދުންގަނޑަކަށް ބަދަލުވިއެވެ. އޭނާގެ އެ ސިފަ ރައުލްއަށް ފެނުނު މީ ފުރަތަމަ ފަހަރަށްވާތީ އޭނާ ހުރީ އަޖައިބުވެފައެވެ. ދެވަނަފަހަރަށް އީޝަލްއާ ދިމާއަށް ބަލާލެވުނީ އެހެންވެއެވެ. އީޝަލް ބޯޖަހާލުމުން އޭނާ އެ އެދެނީ ކޮންކަމަކަށްކަން ރައުލް ދެނެގަތެވެ. ޖަވާބުގައި ރައުލް ވެސް ބޯޖަހާލީއެވެ.\n"އަހަރެންނަށް ހުރިހާކަމެއް ދޫކޮށްލާ، ރައުލް!... އީޝަލްއަށް އެމީހުންނާ ކުރިމަތިލެވޭނީ ކަލޭ ފުރިހަމަ ރައްކާތެރިކުރުމަށްފަހު، އެހެންވީމަ ކަލޭގެ އަނބިމީހާއަށް އިތުބާރުކުރޭ، އެއީ ކަލޭ ވަކިވިއިރުގެ އީޝަލްއެއްނޫން، އެކަން މިހާރު ކޮންމެވެސް ވަރަކަށް ކަލެއަށް އެނގޭނެކަންނޭނގެ... އަހަރެންނަށް ހުއްދަދީ... މިކަމުން ކަލޭގެ ބުއްދިއަށް އެއްވެސް އަސަރެއްނުކުރާނެ" ލުގަލްބަންދާ ވާހަކަދެއްކީ ހަމައެކަނި ރައުލްއާއެވެ. ޖެހިލުންވެފައި ހުރެ ވެސް ރައުލް ބޯޖަހާލީ ލުގަލްބަންދާއަށް ހުއްދަދެމުންނެވެ. ދެންފެނުނީ ރައުލްގެ ގައިތެރެއަށް ލުގަލްބަންދާ ވަންތަނެވެ.


ޕްރިޔަންކާ ޗޯޕްޅާ އިންޑިއަން ރެސްޓޯރެންޓެއް ނިއުޔޯކުގައި ހުޅުވަނީ | Sandhaanu\nޕްރިޔަންކާ ޗޯޕްޅާ އިންޑިއަން ރެސްޓޯރެންޓެއް ނިއުޔޯކުގައި ހުޅުވަނީ\nއިންޑިއާގެ މަޝްހޫރު ފިލްމީ ތަރި ޕްރިޔަންކާ ޗޯޕްޅާ، އެމެރިކާގެ ނިއުޔޯކުގައި އިންޑިއަން ރެސްޓޯރެންޓެއް ހުޅުވަން ނިންމައި އެކަމާގުޅޭ މަސައްކަތް ކުރަމުން އެބަދެއެވެ.\nޕްރިޔަންކާ ބުނިގޮތުގައި އެ ރެސްޓޯ ރެންޓު ހުޅުވާނީ މި މާޗު މަހުގެ ފަހުކޮޅުގައެވެ. އެތަން ހުޅުވާނެ ވަކި ދުވަހެއް އޭނާ ނުބުނެއެވެ. އެ ރެސްޓޯރެންޓަށް ކިޔާނީ “ސޯނާ” އެވެ.\nޕްރިޔަންކާގެ ފިރިމީހާ، ނިކް ޖޯނަސްއަކީ އެމެރިކާގެ މީހެކެވެ. ލަވަކިއުންތެރިއެކެވެ. ލަވަހަދާ މީހެކެވެ. ޕްރިޔަންކާއަށްވުރެ 12 އަހަރު ހަނގު ފިރިހެނެކެވެ.\nޕްރިޔަންކާގެ އަމިއްލަ ހަޔާތާ ބެހޭ ފޮތެއް ލިއުމުން އޭނާ އަކީ މިހާރު ލިއުންތެރިއެކެވެ. ފިލްމު އުފައްދާ މީހެކެވެ. ވިޔަފާރިވެރިއެކެވެ. އަދި ލަވަކިއުންތެރިއެއްވެސް މެއެވެ. ދާދިފަހުން އޭނާ ވަނީ އިސްތަށިގަނޑު ރީތިކޮށް، ފަރުވާދޭ ތަނެއް ހަދައި އެ ވިޔަފާރީގެ ތެރެއަށް ވެސް ވަދެފައެވެ.\nޕްރިޔަންކާއަކީީ ބޮމްބޭގައި ވެސް ރެސްޓޯރެންޓުގެ ވިޔަފާރި ހިންގާ އަންހެނެކެވެ.\n“މިސް ވޯލްޑް”ގެ ފަޚުރުވެރި މަގާމު ހޯދާފައިވާ، ޕްރިންޔާ ބުނިގޮތުގައި އޭނާގެ ރެސްޓޯރެންޓުގެ ބޮޑު ކައްކާއަކީ މަޝްހޫރު ކެއްކުންތެރިއެއް ކަމުގައިވާ ހަރީނަޔަކުއެވެ.\nރެސްޓޯރެންޓު ހުޅުވުމުން އެތަނުގެ ހުރި ވަރެއްވެސް އެނގިދާނެތާއެވެ!


ކ.ތުލުސްދޫ ސްޕޯޓްސް އެރީނާ ފުޓްސަލްދަނޑު ހުޅުވުމުގެ ރަސްމިއްޔާތު މިނިސްޓަރ އޮފް ޔޫތު އެންޑް ސްޕޯޓްސް އިރުތިޝާމް އާދަމްގެ ވާހަކަފުޅު\nއާދެ! މިއަދު މިހުޅުވޭ ފުޓްސަލް ދަނޑަކީ އެންމެ ޒަމާނީ ފެންވަރެއްގައި ރޭގަނޑާއި ދުވާލުވެސް ކުޅެވޭނެ ގޮތަށް ލައިޓިން ސިސްޓަމް ހަރުކުރެވި ޓާފް އެޅިފައިވާ ދަނޑެއް.\nމިދަނޑަކީ ދައުލަތުގެ ބަޖެޓުން 1.8 މިލިޔަނަށްވުރެ ގިނަ ރުދިޔާ ޚަރަދުކޮށްގެން ގާއިމްކުރެވިފައިވާ ދަނޑެއް.\nފުޓްސަލް ދަނޑުގެ އިތުރުން މިރަށުގައި ވާނީ އަންހެން ކަނބަލުންނަށް ހާއްސަކުރެވިގެން ބަށި ކޯޓެއް ގާއިމް ކުރެވިފަ.\nމިރަށުގައި އިތުރު2ވޮލީ ކޯޓާއި ނެޓްބޯޅަ ކޯޓެއް އެޅުމަށް ބިޑްތައް ދަނީ އިވެލުއޭޓް ކުރެވެމުން. މިމަސައްކަތް ކުރުމަށް ވަރަށް އަވަހަށް ބަޔަކާއި ހަވާލު ކުރެވިގެންދާނެ.\nމިރަށުގައި ގާއިމްކުރެވިފައިވާ ކުޅިވަރުގެ ވަސީލަތްތަކަށް މިހާތަނަށް ދައުލަތުގެ ބަޖެޓުން2މިލިޔަނަށްވުރެ ގިނަ ރުފިޔާ ވަނީ ޚަރަދުކޮށްފަ.\nކ. އަތޮޅަކީވެސް ސްޕޯޓްސް އެރީނާ މަޝްރޫޢު ބާރު ސްޕީޑެއްގައި ކުރިއަށްދާ އަތޮޅެއް.\nމިއަތޮޅުގައި މިހާތަނަށް5ރަށެއްގައި ފުޓްސަލް ދަނޑު ވަނީ ގާއިމް ކުރެވިފަ. އަދި4ރަށެއްގައި ފުޓްސަލް ދަނޑު އެޅުމުގެ މަސައްކަތް ދަނީ ކުރެވެމުން.\nމިއަތޮޅުގައި ގާއިމްކުރެވިފައިވާ ކުޅިވަރުގެ ވަސީލަތްތައް ގާއިމް ކުރުމަށް ދައުލަތުގެ ބަޖެޓުން 12 މިލިޔަނަށްވުރެ ގިނަ ރުފިޔާ މިހާތަނަށް ވަނީ ޚަރަދު ކުރެވިފަ.\nސްޕޯޓްސް އެރީނާ މަޝްރޫޢުގެ ރަށުން ހިންގޭ މިފަދަ މަޝްރޫޢުތަކަށް ރަށުގެ ކައުންސިލާއި ޒުވާނުންގެ ފަރާތުން ބޮޑު އެއްބާރުލުމެއް މިހާރަށްވުރެވެސް ބޮޑަށް ބޭނުންވޭ.\nމިއަތޮޅުގެވެސް ބައެއް ރަށްތަކުގައި މިފަދަ މައްސަލަތަކެއް ދިމާވެފައިވާކަމީ ހިތާމަކުރާކަމެއް.\nސަރުކާރުން އެއްވެސް ފީއެއް ނެގުމެއްނެތި ޒުވާނުންނަށް ގެނެސްދޭ މިފަދަ ތަރައްގީތައް ބަލައި ގަތުމަކީ ރައްޔިތުންނަށްޓަކައިވެސް ކުރަންޖެހޭ ކަމެއް.\nއާދެ! ކުރިއަށް އޮތީ ބަރަކާތްތެރި އަޟްހާ އީދު. އީދާއި ދިމާކޮށް ޒުވާނުންށް ލިބޭ އެންމެ ބޮޑު ހިންހަމަ ޖެހުމަކީ އަމިއްލަ ރަށުގައި ތިބެ އެންމެ ޒަމާނީ ފެންވަރެއްގެ ފުޓްސަލަ ދަނޑުތަކާއި އެނޫންވެސް ވަސީލަތްތަތަކުގައި ވާދަވެރި މުބާރާތްތައް ބާއްވައި ކުޅިވަރުގެ ރޫހު އާލާ ކުރުމުގެ ފުރުސަތު ތަނަވަސް ވެފައިވުން.\nރައީސް ޔާމީން ޒުވާނުންގެ ކުޅިވަރުގެ އިންފްރާސްޓްރަކްޗަރ ތަރައްގީ ކުރުމަށް ކުރައްވާ މަސައްކަތްތަކުގެ ތެެރެއިން މިހާތަނަށް ރާއްޖޭގެ 70 ރަށެއްގައި ފުޓްސަލް ދަނޑު ވަނީ ގާއިމް ކުރެވިފަ. މި ދަނޑުތައް ގާއިމްކުރުމަށް ދައުލަތުގެ ބަޖެޓުން 200 މިލިޔަނަށްވުރެ ގިނަ ރުފިޔާ ވަނީ ޚަރަދު ކުރެވިފަ.\nހަމަ އެހެންމެ 101 ދަނޑެއްގެ މަސައްކަތްވެސް މިހާރުވެސް ކުރެވެމުންދާއިރު 26 ދަނޑެއްގެ މަސައްކަތް އަންނަ އަހަރު ފެށުމަށް ވަނީ ޕްލެއިން ކުރެވިފަ.\nމިފުރުސަތުތަކަކީ އަދުގެ ރައީސުލް ޖުމްހޫރިއްޔާގެ އިސްނެންގެވުމުގެ މަތީން ޒުވާނުންނަށް ހާއްސަ ކުރައްވައިގެން ގެނެސްދެއްވާފައިވާ ތަރައްގީ. އެހެންކަމުން މިފުރުސަތުގައި އެމަނިކުފާނަށް ނުހަނު އިހުލާސްތެރި ކަމާއިއެކު ޝުކުރު ދަންނަވަން.\nއާދެ! ޒުވާނުން އެކި ދާއިރާތަކުން ގައުމަށް ކޮށްދެއްވާ ޙިދުމަތްތަކުގެ އަގުވަޒަން ކުރުމަކީ މުހިންމު ކަމެއް ކަމުގައި ދެކި އެފަރާތްތަކުގެ އަގު ނުހަނު މަތީފެންވަރެއްގައި ސަރުކާރުން ދަނީ ފާހަނގަކުރަމުން.\nއިރާދަ ކުރެއްވިއްޔާ މިއަހަރުގެ ނޮވެމްބަރު މަހުގެ 17 ވަނަ ދުވަހަކީ ދިވެހި ޒުވާނުންނަށް ހާއްސަ ކުރެވިފައިވާ ޒުވާނުންގެ ދުވަހަށް ވާއިރު އެދުވަހު ގިނަ ހަރަކާތްތަކެއް ރާވައި ހިންގުމަށް ވަނީ ޕްލައި ކުރެވިފަ.\nއެކި ދާއިރާތަކުން ޒުވާނުން ކުރައްވާފައިވާ ހިދުމަތްތައް ފާހަގަކޮށް ދެވޭ ޒުވާނުންގެ އިނާމަށް ކުރިމަތި ލުމުގެ ފުރުސަތު އީދު ބަންދަށްފަހު ސެޕްޓެމްބަރު މަހުގެ ތެރޭގައި ކުރުމަށް ދަނީ މަސައްކަތް ކުރެވެމުން.\nއަޅުގަނޑުގެ ވާހަކަ ނިންމާލުމުގެ ކުރިންވެސް ދިވެހި ޒުވާނުންނަށް، ރާއްޖޭގެ މުސްތަގުބަލަށް ރައީސުލް ޖުމްހޫރިއްޔާ ގެނެސްދެއްވާ ތަރައްގީއަށްޓަކައި ނުހަނު އިހުލާސްތެރިކަމާއިއެކު ޝުކުރު ދަންނަވަން. އަދި ރާއްޖޭގެ ކުޅިވަރުގެ ދާއިރާއަށް މިވީ ކުރު މުއްދަތުގެ ތެރޭގައި ގެނެސްދެއްވި އިންގިލާބީ ހެޔޮ ބަދަލުތަކަށްޓަކައި އެމަނިކުފާނަށް ކުޅިވަރުގެ އައިލާގެ ނަމުގައާއި އަޅުގަނޑުގެ އަމިއްލަ ނަމުގައި ނުހަނު އިހުލާސްތެރިކަމާއިއެކު ޝުކުރު ދަންނަވަން. އަޅުގަނޑުގެ ވާހަކަ ނިންމާލާނީ މިއަތޮޅުގެ ޒުވާނުންނަށް، މިއަތޮޅުގެ ރަށްޔިތުންނަށް އަދި މިރަށާއި، ރާއްޖޭގެ އެންމެހާ ޒުވާނުންނާއި ރައްޔިތުންނަށް އުފާފާގަތި ދުވަސްތަކަކަށް އެދެމުން. އެންމެހާ ބޭފުޅުންނަށްވެސް ބާއްޖަވެރި ދުވަހަކަށް އެދެމުން ވަކިވެލަން.


Miskithakah Gehllun Dhee, Namaadhu Kuran Thibi Meehunnah Maruge Inzaaru Dheefi - Vaguthu\nމިސްކިތަކަށް ގެއްލުން ދީ، ނަމާދުކުރަން ތިބި މީހުންނަށް މަރުގެ އިންޒާރު ދީފި\nއިންޑިޔާގެ މިސްކިތަކަށް ބަޔަކު ގެއްލުންދީ، ނަމާދުކުރަން ތިބި މީހުންނަށް މަރުގެ އިންޒާރު ދީފިއެވެ. މިކަން ހިނގާފައިވަނީ އިއްޔެގެ ނަމާދު ވަގުތެއްގައި، ހަރިޔާނާ ސްޓޭޓުގެ ކަރުނަލްގައެވެ.\nއެވަގުތު ނަމާދަށް ތިބި ބައެއް ފަރާތްތައް، ނޫސްތަކަށް ކިޔައިދީފައިވާ ގޮތުގައި މިސްކިތަށް ގެއްލުން ދޭން އައީ 20 ނޫނީ 25 މީހުންނެވެ. އަދި، އެމީހުން އައިގޮތަށް އައިސް މިސްކިތަށް ވަދެ، މިސްކިތުގެ ހުރުމަތް ކަނޑާލުމަށްފަހު މިސްކިތުގައި ހުރި މައިކާއި ސްޕީކަރު އަދި އެނޫންވެސް ތަކެއްޗަށްވަނީ ގެއްލުން ދީފައެވެ. އެމީހުން ދަމުން، މުސްލިމުން މަރާލާނެކަމުގެ އިންޒާރުވެސް ވަނީ ދީފައެވެ.\nމިކަމާ ގުޅިގެން، ނަމާދުކުރަން ހުރި އެހެން މީހަކު ބުނެފައިވަނީ އެމީހުން ތިބީ ކޮންމެ ދުވަހަކުވެސް އަދާކުރަން ޖެހޭ ފަރުޟު ނަމާދެއް އަދާކުރަންކަމަށާއި، މިފަދަ ކަންކަމަށް އިންސާފު ލިބެން ޖެހޭނެކަމަށެވެ.\nއެސަރަޙައްދުގައި ހުންނަ ޕޮލިސް ސްޓޭޝަނުގައި މަސައްކަތް ކުރާ ސްޓޭޝަން އިންސްޕެކްޓަރަކު، ނޫސްވެރިންނަށް މައުލޫމާތު ދެމުން ބުނެފައިވަނީ މިފަދަ ކަމެއް ކުރިކަމުގެ މައުލޫމާތު ލިބިފައިވާކަމަށާއި އަދި އެކަން ކުރި ބައެއް މީހުންގެ މައުލޫމާތުވެސް ލިބިފައިވާ ކަމަށެވެ. ހަމައެހެންމެ، މައްސަލަ ތަޙުޤީޤު ކުރަމުންދާކަމަށާއި ދެންވެސް އަންގަން ޖެހޭ ފަރާތްތަކަށް މައްސަލަ އަންގާފައިވާކަމަށްވެސް ބުނެފައިވެއެވެ.\nއިންޑިޔާގައި މުސްލިމުންނަށް ދެމުންދާ އަނިޔާތަކާއި، ކުރަމުންދާ ދުއްތުރާތައް ދުވަހެއް ދުވަހަކަށް އިތުރުވަމުންދާއިރު، އެޤައުމުގެ ސަރުކާރާއި އެނޫންވެސް މަސްއޫލުވެރި ފަރާތްތަކުން، މިކަމަށް މާ އެދެވޭ ފިޔަވަޅެއް އަޅަމަކުން ނުދެއެވެ.\nޖޫން 4, 2018 00:00\nއެހެން ވީމާތާ ނަސީދުގެ އެހާ ތާއީދު މި ގެރިމޯދީ އަށް އޮންނަނީ!!\nޖޫން 4, 2018 11:07\nކޮންމެކަމެއް ނަޝީދު ބޮލުގައި.. ތިޔަހެން އުޅެގެން ޔާމީނަށް ލިބެން ހުރި ތާއީދުވެސް ދާނީ ދަށަށް.\nޖޫން 5, 2018 04:55\nމުރުތައްދު ނަސީދުގެ ބެސްޓްފުރެންޑް ގެރިމޯދީ.


Ehen grade thakah ves mi hafthaagai kiyavaidheyn fashanee | Mihaaru\nކަލާފާނު ސްކޫލުގެ ދަރިވަރުންތަކެއް، މީގެ ކުރިން ބޭއްވި އެސެމްބްލީއެއްގައި ބައިވެރިވަނީ.-- ފޮޓޯ: ނިޝާން އަލީ/ މިހާރު\nއެހެން ގްރޭޑްތަކަށް ވެސް މި ހަފުތާގައި ކިޔަވައިދޭން ފަށަނީ\n05 އެޕްރީލް 2020 - 11:50 22 comments\nއެހެން ގްރޭޑްތަކަށް ވެސް މި ހަފުތާގައި ޓީވީ ޗެނަލްތައް މެދުވެރިކޮށް ކިޔަވައިދޭން ފަށާނެ ކަމަށް އެޑިއުކޭޝަން މިނިސްޓްރީން މިއަދު ބުނެފި އެވެ.\nއެޑިއުކޭޝަން މިނިސްޓްރީގެ ޑެޕިއުޓީ މިނިސްޓަރު މުހައްމަދު އިހުސާން ވިދާޅުވީ ފައުންޑޭޝަނުން ފަށައިގެން ގްރޭޑް 8އާ ހަމައަށް، އެކި ޗެނަލްތަކުން ފިލާވަޅުތައް ދައްކައި ކިޔަވައިދޭނެ ކަމަށެވެ. ފައުންޑޭޝަންގެ ދަރިވަރުންނަށް ކިޔަވައިދޭނީ ކުޅިވަރު ހިމެނޭ ހަރަކާތްތަކެކެވެ. އެ ފިލާވަޅުތައް ދައްކާނެ ޗެނަލެއް އަދި ނުނިމެ އެވެ.\nއިހުސާން ވިދާޅުވީ ކީ ސްޓޭޖް 1 އަދި2(ގްރޭޑު 1-6) ގެ ދަރިވަރުންގެ ފިލާވަޅުތައް ހާއްސަކުރާނީ ލިޓްރަސީ އާއި ނިއުމަރަސީ އަށް ކަމަށެވެ. ކޮންމެ ކީ ސްޓޭޖަކަށް، މުންނާރު ޗެނަލް އިން ހަވީރުު 4-6 އަށް ފިލާވަޅުތައް ދައްކާނެ ކަމަށް ވިދާޅުވި އެވެ.\n"ކޮންމެ ކީ ސްޓޭޖަކަށް، ކޮންމެ ދުވަހެއްގެ ހަވީރު އެއްގަޑިއިރު މި އޮތީ ހާއްސަކޮށްފައި. އެ ފިލާވަޅުތައް ދައްކާނެ ދުވަހެއް ފައިނަލެއް ނުވޭ. އެކަމަކު މި ހަފުތާގައި ކިޔަވައިދޭން ފަށާނެ،" އިހުސާން ވިދާޅުވި އެވެ.\nގްރޭޑު 7-8 ގައި ކިޔަވާ ދަރިވަރުންގެ ފިލާވަޅުތައް ދައްކަން ހަމަޖައްސާފައިވަނީ ދިވެހި ޗެނަލް އިންނެވެ. ނަމަވެސް އިހުސާން ވިދާޅުވި ގޮތުގައި، އެ ގްރޭޑުތަކުން ދައްކާނީ ވަކި ހާއްސަ މާއްދާތަކެވެ.\nދުނިޔޭގައި ފެތުރެމުންދާ ބަލިމަޑުކަމެއްގެ ގޮތުގައި ކަނޑައަޅާފައިވާ ކޮވިޑް-19 ގެ ސަބަބުން ސްކޫލުތައް ބަންދުކޮށްފައިވާ މުއްދަތު ދިގުލައިގެން ދާތީ އެޑިއުކޭޝަނުން ވަނީ މިދިޔަ ހަފުތާގައި ގްރޭޑް 9-11 ގެ ދަރިވަރުންނަށް ޓެލެކިލާސް މެދުވެރިކޮށް ކިޔަވައިދޭން ފަށައިފަ އެވެ. ގްރޭޑު 9ގެ އާ ފިލާވަޅުތައް މުންނާރު ޗެނަލްއިން، ހެނދުނު 10-12 އަށް އަދި މެންދުރުފަހު 2-3 އަށް ދައްކާނެ އެވެ. މި އަހަރު އޯ ލެވެލް އިމްތިހާނު ހަދާ ދަރިވަރުންގެ އާ ފިލާވަޅުތައް ހެނދުނު 8-10 އިން ޔެސް ޗެނަލް އިން ދައްކާނެ އެވެ.\nއިހުސާން ވިދާޅުވީ މީގެ ކުރިން 10 ގެ ދަރިވަރުންނަށް ހާއްސަކުރި ޕެނަލް ޑިސްކަޝަންގައި ވެސް ގްރޭޑް 9ގެ ދަރިވަރުންނަށް ބައިވެރިވެވޭނެ ކަމަށެވެ.\nދިރާސީ އަހަރު ބަދަލުކުރިއަސް ފިލާވަޅު ރިޕީޓެއް ނުވާނެ\nއެންމެ އަވަހަށް ވެސް ސްކޫލްތައް ހުޅުވޭނީ އަންނަ މަހުގެ 14 ގައި\nއޯލެވެލް، އަންނަ މެއި/ޖޫންގައި ބާއްވަން މަޝްވަރާކުރަނީ\nނޫން! ނޫން! މިއީ އެންމެންގެ ލޮކްޑައުންއެއް!


Dollar ge mahsalaige hahlakee koba?\nޑޮލަރުގެ މައްސަލައިގެ ހައްލަކީ ކޮބާ؟\n31 އޮކްޓޯބަރ 2020 - 09:52:48\nރާއްޖޭގެ އިގްތިސާދު ބައްޓަންވެފައި މިވަނީ ފަތުރުވެރިކަމަށް ވަރަށް ބޮޑަށް ބަރޯސާވެގެންނެވެ. ފަތުރުވެރިކަމުން ލިބޭ އާމްދަނީއިން ސަރުކާރުގެ ހަރަދުތައް ހަމަޖެއްސުމެއް އެކަށީގެންވާ މިންވަރެއް ކޮންމެ އަހަރަކުވެސް ލިބިގެންދެއެވެ. މީގެ ތެރެއިން ޓޫރިޒަމް ޖީއެސްޓީ އަދި ބިމު ކުލި ލިބިގެންދަނީ ސީދާ ޑޮލަރުންނެވެ. މި ޑޮލަރު މީރާއަށް ބަލައިގަތުމަށް ފަހު، މާރުކުރެވެނީ އެމްއެމްއޭ އަށެވެ. އެމްއެމްއޭ އިން ސަރުކާރުގެ އެކައުންޓަށް ރުފިޔާ ޖަމާކޮށްދިނުމުން، ކޮންމެ މަހަކަވެސް ސަރުކާރުގެ ހަރަދުތައް ހަމަޖެއްސުމަށްޓަކައި ބޮޑު އަދަދެއް ލިބިގެންދެއެވެ.\nސަރުކާރުގެ މުވައްޒިފުންނަށް ލިބޭ މުސާރައިން ދިރިއުޅުމުގެ ހަރަދުތައް ކުރަމުންދާއިރު، މިފައިސާ ލިބިގެން ދަނީ ވިޔަފާރިތަކަށެވެ. ވިޔަފާރިވެރިންނަށް ރުފިޔާއިން ލިބޭ ވިކުރާއިން، މުދާ އެތެރެކުރުމަށްޓަކައި ޑޮލަރު ގަންނަންޖެހެއެވެ. ބޭންކުތައް މެދުވެރިކޮށް ޓީޓީ ހެދުމަށް ނުވަތަ އެލްސީ ހުޅުވައިގެން މުދާ އެތެރެކުރުމަށް ބޭންކުތަކުން ބައެއް ފަހަރު ޑޮލަރު ފޯރުކޮށްދެއެވެ. ބޭންކުތަކުން މި ޑޮލަރު ގަންނަނީ އެމްއެމްއޭ އިން ނުވަތަ ޑޮލަރުން އާމްދަނީ ލިބޭ ކުންފުނިތަކުންނެވެ.\nރާއްޖެއަށް އަހަރެއްގެ މައްޗަށް ފަތުރުވެރިކަމުގެ ސިނާއަތުން ތިން ބިލިއަން ޑޮލަރުގެ އާމްދަނީއެއް ލިބެއެވެ. މީގެ ތެރެއިން ވަރަށް ބޮޑު ބައެއް އަނެއްކާ ގައުމުން ބޭރުވެގެންދެއެވެ. އެއީ މުވައްޒިފުންގެ މުސާރައަށް ކުރާ ހޭދައިގެ ބޮޑުބައެއް ކުރެވެނީ ބޭރު މީހުންނަށް ކަމުގައިވާތީއެވެ. ތަފާސް ހިސާބުގެ މައި އިދާރާއިން މިއަހަރުތެރޭގައި ނެރެފައިވާ ރިޕޯޓަކުން އެގޭ ގޮތުގައި 2019 ވަނަ އަހަރު ރާއްޖޭގެ ހުރިހާ ރިސޯޓްތަކުގައި ޖުމްލަ 23،622 ބިދޭސީ މުވައްޒިފުން މަސައްކަތް ކުރަމުން ގެންދިޔައެވެ. މީގެ ތެރޭގައި ވަރަށް ބޮޑެތި މުސާރަ ލިބޭ ސީނިއަ މުވައްޒިފުންވެސް ހިމެނެއެވެ. މިހެންކަމުން، ފަތުރުވެރިކަމުން ގައުމަށް ލިބޭ އާމްދަނީގެ ވަރަށް ބޮޑު ބައެއް އެދަނީ ސީދާ ގައުމުން ބޭރުވެގެންނެވެ.\nމީގެ އިތުރުން، ރިސޯޓްތައް ހިންގުމަށް ބޭނުންވާ ކަރަންޓު އުފެއްދުމަށް އެތެރެކުރެވޭ ތެލާއި، މަރާމާތަށް އެތެރެކުރެވޭ އާލާތްތަކާއި، އަދި ކެއުމަށް ބޭނުންކުރެވޭ ހުރިހާ ބާވަތެއް ކަހަލަ ގޮތަކަށް މިޖެހެނީ އިމްޕޯޓްކުރާށެވެ.\nރިސޯޓްތަކަށް ބޭނުންވާ އިމްޕޯޓްތަކަށް އެކަނިވެސް މަހެއްގެ މައްޗަށް 100 މިލިއަން ޑޮލަރު ގައުމުން ބޭރުވެގެންދާކަމަށް އަންދާޒާ ކުރެވެއެވެ. އެއީ އަހަރަކަށް 1.4 ބިލިއަން ޑޮލަރެވެ. ލިބޭ ޖުމްލަ އާމްދަނީގެ ދެބައިކުޅަ އެއްބައި މިހާރުވެސް އެއޮތީ ބޭރަށް ގޮސްފައެވެ.\nރާއްޖޭގެ ރިސޯޓުތަކުގެ ތެރެއިން ވަރަށް ގިނަ ރަށްތައް މިހާރު ހިންގަމުންދަނީ ބޭރުގެ ބްރޭންޑުތަކާއި ކުންފުނިތަކުންނެވެ. އަދި ބައެއް ރަށްރަށުގެ ހެޑް ލީސް އަދި ސަބްލީސްވެސް ބޭރު ކުންފުނިތަކުގެ އަތްމަތީގައި އެބައޮތެވެ. މިހެންކަމުން ރިސޯޓުން ލިބޭ ފައިދާ (އަރަނި) ވެސް ދަނީ ހަމަ ގައުމުން ބޭރުވެގެންނެވެ.\nމިހާތަނަށް މި ލިސްޓުކޮށްލެވުނީ ހަމައެކަނި ފަތުރުވެރިކަމުގެ ސިނާއަތުގެ ތެރެއިން ބޭރުވެގެންދާ ފައިސާއެވެ. މީގެ އިތުރުން، ދިވެހި ރައްޔިތުންގެ ކަރަންޓާއި ފެން އުފެއްދުމަށް އެތެރެކުރެވޭ ތެލުގެ ހަރަދާއި، އޮޑިދޯނިފަހަރާއި، ކަނޑު އުޅަނދުތަކާއި، އެއްގަމު އުޅަނދުތަކަށް ބޭނުންވާ ތެލުގެ ހަރަދާއި، އަދި ކެއުން ބުއިމާއި، އަންނައުނާއި، އިމާރާތް ކުރުމަށް އެތެރެކުރެވޭ ސާމާނާއި، ބޭހާއި، އެހެނިހެން މުދަލެއް އެތެރެކުރުމަށް ކޮންމެ މަހަކު ގާތްގަޑަކަށް 140 މިލިއަން ޑޮލަރު ގައުމުން ބޭރުވެގެންދެއެވެ. މީގެ އިތުރުން، ފަތުރުވެރިކަމުގެ ސިނާއަތުން ބޭރުން، ރާއްޖޭގައި ދިރިއުޅޭ ބިދޭސީ މަސައްކަތްތެރިން އެތައް މިލިއަން ޑޮލަރެއް ކޮންމެ އަހަރަކު އެމީހުންގެ ގައުމަށް ފޮނުވައެވެ.\nކޮވިޑުގެ ހާލަތުގެ ކުރިން ދިވެހިން ބޭރު ގައުމުތަކަށް ބޭސް ފަރުވާއަށާއި، ޗުއްޓީއަށް، އަދި ތައުލީމް ހާސިލްކުރުމަށް ކުރާ ދަތުރުތަކަށްވެސް ގިނަ އަދަދެއްގެ ފައިސާ ގައުމުން ބޭރުވެގެންދެއެވެ. އުމްރާ އަށާއި ހައްޖު ދަތުރުތަކާއި ދިމާކޮށް ޑޮލަރުގެ ޑިމާންޑު އިތުރުވެ، ގައުމުން ގިނަ އަދަދެއްގެ ފައިސާ ބޭރުވެގެންދެއެވެ.\nކޮންމެއަކަސް، ފަތުރުވެރިކަމުންނާއި މަހުގެ ބާވަތްތައް އެކްސްޕޯޓްކޮށްގެން ގައުމަށް ލިބޭ އާމްދަނީ އެއްކޮށް ހުސްވެގެންދަނީ މިދެންނެވި އެކި ގޮތްގޮތުން ގައުމުން ބޭރުވެގެންނެވެ. މިހެންކަމާއިއެކު، ޑޮލަރުގެ އެކްސްޗޭންޖް ރޭޓް އެއްހަމައެއްގައި ހިފެހެއްޓުމަށްޓަކައި، ދެކަމެއް ފުރިހަމަވާންޖެހެއެވެ.\nއެއްކަމަކީ ދައުރުވާ ރުފިޔާގެ މިންވަރު އިތުރުނުވެ ހިފެހެއްޓުމެވެ. އަނެއްކަމަކީ ލޯނުގެ ގޮތުގައި ނުވަތަ ހިލޭ އެހީގެ ގޮތުގައި ޑޮލަރު ގައުމަށް އެތެރެވަމުން ދިއުމެވެ.\nވޭތުވެދިޔަ އަހަރުތަކުގައި ކަން ހިނގަމުން ދިޔައީ މިފަދައިންނެވެ. ކޮންމެ އަހަރަކުވެސް ގައުމަށް އާމްދަނީގެ ގޮތުގައި ލިބޭ ޑޮލަރަށްވުރެ ހަރަދުގެ ގޮތުގައި ބޭރުވެގެންދާ ޑޮލަރުގެ އަދަދު އިތުރެވެ. އެހެން ނަމަވެސް ހިލޭ އެހީއާއި ލޯނުގެ ގޮތުގައި ކޮންމެ އަހަރަކުވެސް ޑޮލަރު ލިބެއެވެ. ސަރުކާރުން ކޮންމެ އަހަރަކު އެތައް މިލިއަން ޑޮލަރެއް ލޯނުގެ ގޮތުގައި ހޯދާއިރު، ޕްރައިވެޓް ސެކްޓަރުންވެސް ބޭރުން ލޯނުތައް ނަގައެވެ. އެކި އެކި ރިސޯޓް އިންވެސްޓްމަންޓްތަކާއި، އެހެނިހެން ވިޔަފާރިތަކަށް ދިވެހި ވިޔަފާރިވެރިން ބޭރުގެ ބޭންކުތަކުން ލޯނު ނަގައެވެ. އެކުވެރި ދައުލަތްތަކުން ހިލޭއެހީގެ ގޮތުގައިވެސް ސަރުކާރަށް ޑޮލަރު ލިބެއެވެ.\nކޮވިޑްގެ ސަބަބުން މިހާރު ގައުމުގެ އިގްތިސާދަށް ދިމާވެފައިވާ ހާލަތަށް ބަލާއިރު، އޭޕްރީލް، މެއި، ޖޫން، އަދި ޖުލައި މަހުގެ އެއްބައި ހޭދަވެގެން ގޮސްފައިމިވަނީ ހުރިހާ ރިސޯޓަކާއި، ފަތުރުވެރިކަމުގެ މުޅި ސިނާއަތް ހުއްޓިފައި އޮވެގެންނެވެ. ފަތުރުވެރިކަމުން އެއްވެސް އާމްދަނީއެއް ޑޮލަރެއް ގައުމަށް ނުވަދެއެވެ. އެހެން ނަމަވެސް، ހަމައެއާ އެކު، ރިސޯޓުތަކަށް ކުރިން ކުރަމުން އައި އިމްޕޯޓްތައްވެސް ހުއްޓުނެވެ. އަދި ވަރަށް ގިނަ ކޮންސްޓްރަކްޝަން ޕްރޮޖެކްޓްތައް މަޑުޖެހުމުގެ ސަބަބުންވެސް އިމްޕޯޓް ދަށްވެގެން ދިޔައެވެ. ކަސްޓަމްސްގެ ހިސާބުތަކަށް ބަލާއިރު ގާތްގަޑަކަށް މަހެއްގެ މައްޗަށް 100 މިލިއަން ޑޮލަރު މަދުވެގެން ދިޔައެވެ.\nމީގެ އިތުރުން، ދިވެހިން ބޭރުގައުމުތަކަށް ދަތުރުކުރުންވެސް މިއޮތީ މަޑުޖެހިފައެވެ. އެހެނިހެން ގައުމުތަކުގެ ބޯޑަރު ބަންދުކޮށްފައި އޮތުމުގެ ސަބަބަނުންނާއި، އެއާލައިންތައް އޮޕަރޭޓް ނުކުރުމުގެ ސަބަބުން ކުރިން ދަތުރުކުރި މިންވަރާ ގާތަށްވެސް ދިވެހިންނަށް ދަތުރެއް ނުކުރެވެއެވެ. އަދި އުމްރާ ދަތުރުތައްވެސް މިވަނީ ހުއްޓިފައެވެ. ކޮވިޑާއިއެކު ރިސޯޓުތަކާއި ވިޔަފާރިތައް މަޑުޖެހުމާއިއެކު، ބިދޭސީ މަސައްކަތްތެރިން ބޭރުކުރާ ޑޮލަރުގެ އަދަދުވެސް މިވަނީ ދަށްވެފައެވެ.\nކޮންމެއަކަސް ދަންނަވަން މިއުޅޭ ވާހަކައަކީ، ލިބޭ މަދުވެ މަޑުޖެހިފައި އޮތް ކަމުގައި ވިޔަސް، ކުރަންޖެހޭ ހަރަދުތައް ވެސް މިވަނީ މަޑުޖެހިފައެވެ. ޑޮލަރު ބޭރުވާ މިންވަރު މިވަނީ މަދުވެފައެވެ. ރިސޯޓުތައް ޖުލައި 15 ގައި ހުޅުވާލެވި، ފަތުރުވެރިން ޒިޔާރަތްކުރާ މިންވަރުވެސް މިހާރުމިވަނީ އިތުރުވާންފަށާ ފައެވެ. އެހެން ނަމަވެސް ޑޮލަރުގެ އަގު ކަޅު ބާޒާރުގައި އިތުރުވެގެން، އަދި ދަށަށް ނުދަނީ ކީއްވެގެންތޯއެވެ؟\nއެންމެ މައިގަޑު އެއް ސަބަބަކީ ސަރުކާރުގެ އެދުމަށް، މަޖިލީހުން ރުހުން ލިބިގެން އެމްއެމްއޭ އިން އަލަށް ޗާޕްކޮށްގެން މިއަހަރުގެ ތެރޭގައި ނެރެފައިވާ ހަތަރު ބިލިއަން ރުފިޔާއެވެ. އިގްތިސާދުގައި ދައުރުވަމުންދާ ރުފިޔާގެ އަދަދު ކުއްލިއަކަށް ވަރަށް ބޮޑު މިންވަރަކުން މިވަނީ އިތުރުވެފައެވެ. މިހުރިހާ ރުފިޔާއެއް އާހިރުގައި ފަހާ ދުވާނީ ޑޮލަރު ހޯދާށެވެ. އިމްޕޯޓްކުރާ މުދަލަށާއި، އެހެނިހެން ހިދުމަތްތަކަށް ބޭނުންވާ ޑޮލަރު ހޯދުމަށެވެ. ޑޮލަރުގެ ޑިމާންޑް އިތުރުވެގެން ގޮސްފައިމިވަނީ ރުފިޔާގެ މިންވަރު އިތުރުވުމުގެ ސަބަބުންނެވެ.\nއިގްތިސާދުގައި ރުފިޔާގެ މިންވަރު އިތުރު ކުރަންޖެހޭނީ އިގްތިސާދީ ހަރަކާތްތައް އިތުރުވާ މިންވަރަކުންނެވެ. އޭގެން ބޭރުން ރުފިޔާ ޗާޕްކޮށްގެން ނެރޭ ކޮންމެ ފަހަރަކު މި މައްސަލަ ކުރިމަތިވާނެއެވެ. މިކަމުގެ ހައްލަކީ ޑޮލަރުގެ ބަދަލުގައި އެހެން ފައިސާއެއް ބޭނުންކުރުމެއް ނޫނެވެ. ރުޕީސް އަކަސް ޔުއާންއަކަސް، އާހިރުގައި ގައުމުން ބޭރުވަނީ ފައިސާއެވެ. ކޮންމެ ފައިސާއެއް ގަތުމަށްވެސް އާހިރުގައި ބޭނުންކުރަނީ ދިވެހި ރުފިޔާއެވެ. މިހެންކަމުން ހައްލު އޮތީ ރުފިޔާގެ މިންވަރު މަދުކުރުމާއިއެކު، ގައުމަށް ލިބޭ ބޭރުފައިސާގެ އާމްދަނީ އިތުރުކުރުމެވެ. ގައުމުން ފައިސާ ބޭރުވާ މިންވަރު ދަށްކުރުމެވެ.\nޕޭމަންޓް ހިދުމަތްދިނުމުގެ ލައިސަންސް ހަތަރުފަރާތަކަށް\n"ދިވެހި ޅެމުގެ އެންވަށި" މަޖިލީހަށް\nމަޖިލީހުން ދެ ސަފީރަކަށް ރުހުންދީފި


SunOnline: Whistle-blow ah ''Fashaakurun'' kiyan kamaku nudhiya!\nވިސްލްބްލޯއަށް "ފަށާކުރުން" ކިޔަން ކަމަކު ނުދިޔަ!\nފާތިމަތު ސައީދު 01 Jul 2019, 14:10\n19 ވަނަ ރައްޔިތުންގެ މަޖިލީހުގެ ޖަލްސާއެއްގެ ތެރެއިން -- ފޮޓޯ/މަޖިލިސް\nވިސްލްބްލޯއަށް ބަސް ކޮމިޓީއިން އުފެއްދި އާ ދިވެހި ބަސް "ފާށާކުރުން" ރައްޔިތުންގެ މަޖިލީހަށް ހުށަހެޅި ނަމަވެސް އެ ބަސް ކަމު ނުދާ ކަމަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެ އެވެ.\n"ވިސްލްބްލޯ ކުރާ ފަރާތްތަކަށް ރައްކާތެރިކަން ފޯރުކޮށްދިނުން" މި ނަމުގައި ރައްޔިތުންގެ މަޖިލީހަށް ވަނީ ބިލެއް ވަނީ ހުށަހަޅައިފަ އެވެ. އެ ބިލުގައި ހުރިހާ ތަނެއްގައިވެސް ބޭނުންކޮށްފައިވަނީ "ވިސްލްބްލޯކުރުން" މި ބަހެވެ.\nމަޖިލީހުގެ ރައީސް، ރައީސް މުހައްމަދު ނަޝީދު މިއަދު ރިޔާސަތުގައި އިންނަވާ ވާހަކަފުޅު ދައްކަވަމުން ވިދާޅުވީ ވިސްލްބްލޯއަށް ބަސް ކޮމިޓީން ދިވެހި ބަހެއް ހަދާފައި މަޖިލީހަށް ފޮނުވާފައިވާ ކަމަށެވެ. މަޖިލީހުގެ މެމްބަރުންނަށް އެ ބަސް ބޭނުން ކުރަން ފެނިވަޑައިގަންނަވާ ނަމަ ބޭނުން ކުރަންވީ ކަމަށް ރައީސް ނަޝީދު ވިދާޅުވި އެވެ.\n"އެ ބަހަކީ ފާށާކުރުން. އަޅުގަނޑުމެން އެހެން ނަމަވެސް މަޖިލީހުން ބަސް ކޮމިޓީގައި ދަންނަވަން ބޭނުން ވިސްލްބްލޯ ކުރުމުގެ އެންމެ މައިގަނޑު އަސާސަކީ ވަރަށް ފައްކާ ސާދާ ދިވެހި ބަހެއް އޮތް ކަމެއް. އެއީ ބޭޒާރު ކުރުން." މަޖިލީހުގެ ރައީސް، ރައީސް ނަޝީދު ވިދާޅުވި އެވެ.\nރައީސް ނަޝީދު ވިދާޅުވީ ބޭޒާރު ކުރުން އެބަހަށް ބަދަލެއް ގެނެސްގެން ބަހެއް އުފަންވުން އެއީ ބުއްދިވެރި ކަމެއް ކަމަށް މަޖިލީހުގެ ރިޔާސަތަށް ފެންނަ ކަމަށެވެ.\nބަސް ކޮމިޓީން އުފައްދާ ބައެއް ބަސްތައް މުޖުތަމައުއާ ގުޅުން ނެތް ކަމަށް ބުނެ އާންމުން ދަނީ ފާޑު ކިޔަމުންނެވެ. އަދި ބަސް އުފެއްދުމުގައި ބަސް ކޮމިޓީން ގެންގުޅޭ އުސޫލަކީ ކޮބާތޯ މީހުން ސުވާލުކުރެ އެވެ.


Kessaali thanun anga ah aee fuppameyge thangandeh | Mihaaru\nކެއްސާލި ތަނުން އަނގަޔަށް އައީ ފުއްޕާމޭގެ ތަންގަނޑެއް\n07 ޑިސެމްބަރ 2018 - 08:543comments\nހިތުގެ ބޮޑު އޮޕަރޭޝަނަކަށް ފަހު ފަރުވާ ހޯދަމުން ގެންދަނިކޮށް ކެއްސައިގަތްލެއް ބާރުކަމުން، ފުއްޕާމޭގައި ލޭ ގަނޑުވެފައި ހުރި ބައެއް އިރައިގެން ގޮސް އަނގަ އަށް އައި ބަލިމީހެއްގެ ވާހަކަ ނިއު އިންގްލެންޑް ޖާނަލް އޮފް މެޑިސިންގައި ޝާއިއުކޮށްފި އެވެ. އެމެރިކާގެ މަސަޗޫސެޓްސްގެ މެޑިކަލް ސޮސައިޓީން ނެރޭ އެ ޖާނަލްގައި އެ ބަލިމީހާއާ ބެހޭގޮތުން ހަމައެކަނި ބުނެފައި ވަނީ އެއީ 36 އަހަރުގެ ފިރިހެނެއް ކަމަށެވެ. އޭނާ ފަހުން ވަނީ މަރުވެފަ އެވެ.\nއުފެދުމުގައި ހިތުގައި އުނިކަން ހުރި އަދި ހިތުގެ ބޮޑެތި މައްސަލަތަކެއް ދިމާވެގެން އެކި ފަހަރު މަތިން ފަރުވާ ހޯދާފައިވާ އެ މީހާގެ ހާލު މާ ބޮޑަށް ދެރަވީ ހިތުން ލޭ ޕަމްޕުކުރާ ވަރު އިތުރުކުރަން އޮޕަރޭޝަނެއް ކުރި ފަހުންނެވެ. އޭނާގެ ހަށިގަނޑަށް އޮކްސިޖަން ފޮނުވަން ޖެހޭ މިންވަރު އިތުރުވަމުން ގޮސް ކެއްސާ އިރު ލޭ އަންނަން ފެށި އެވެ. އަދި ނޭވާލާން ދަތިވަމުން ދިޔަ އެވެ. އަދި އެންމެ ފަހުން ބޮޑު ކެއްސުންގަނޑެއް އައިސް، ފުއްޕާމޭގެ ކަނާތްފަޅީގައި ގަނޑުވެފައި އިން ލޭގަނޑެއް ނައްޓައިގެން އަނގަ އަށް އަ އެވެ. ނައްޓައިގެން އައި ބައި އޮތީ ފުއްޕާމޭގެ ގޮފިތަކާ އެއް ބައްޓަމެއްގަ އެވެ. މިއީ ޑޮކްޓަރުން ވަރަށް ހައިރާންކުރުވި ކަމެކެވެ. ޑޮކްޓަރުން ބުނާގޮތުގައި މިއީ ވަރަށް ނާދިރު ކަމެކެވެ.\nކެއްސާފައި ލޭ އައުން އޭގެ ދެ ދުވަސް ފަހުން ހުއްޓުނު ނަމަވެސް ހަފްތާއެއް ފަހުން އެ މީހާ މަރުވީ އެވެ. އެކަމަކު އޭނާ މަރުވީ ފުއްޕާމޭގައި އިން ލޭގަނޑު އިރައިގެން ދިޔައިމެއް ނޫނެވެ. މަރުވި ސަބަބެއް ކަމަށް ޑޮކްޓަރުން ބުނީ ހިތް ފެއިލްވުމެވެ. ބޭނުންވާ މިންވަރަށް ލޭ ޕަމްޕު ނުކުރެވުމުގެ ސަބަބުން ހިތުގައި ފެން ހެދިގެން ދިމާވި މައްސަލަތަކާ އެކު ހިތް ހުއްޓުނީ އެވެ.\nއިތުރު ލިޔުންތައް ސިއްހަތު ކެއްސުން އެމެރިކާ


Breaking News: Covid-19 Aa Gulhigen Italy In Raajje Ah Meehun Aun Vaguthee Gothun Manaa Koffi | Hathaavees\nކޮވިޑް-19 އާ ގުޅިގެން އިޓަލީން ރާއްޖެއަށް މީހުން އައުން ވަގުތީ ގޮތުން މަނާކޮށްފި\n6 މާރޗް 2020\nވީއައިއޭ އެއާޕޯޓުގައި ފަތުރުވެރިންތަކެއް: ފޮޓޯ / އަވަސް\nކޮވިޑް-19 އާ ގުޅިގެން އިޓަލީގެ ފަތުރުވެރިން ރާއްޖެއަށް އައުން ވަގުތީ ގޮތުން ސަރުކާރުން މަނާކޮށްފިއެވެ.\nދަރުބާރުގޭގައި މިރޭ ބޭއްވި ނޫސްވެރިންގެ ބައްދަލުވުުމުގައި ވާހަކަދައްކަވަމުން ޓޫރިޒަމް މިނިސްޓަރު އަލީ ވަހީދު ވިދާޅުވީ މާދަމާ ރޭ މެންދަމު 12:00 އިން ފެށިގެން އިޓަލީން ރާއްޖެ އަށް މީހުން އައުން މަނާކުރަން ސަރުކާރުން ނިންމާފައިވާ ކަމަށެވެ.\n"މާދަމާ ރޭގެ ދަންވަރު ބާރަ ޖަހާއިރުން ފެށިގެން އިޓަލީ ވިލާތުން ވަގުތީ ގޮތުން ދިވެހިރާއްޖެއަށް ފަތުރުވެރިންނަށް ނާދެވޭ ގޮތަށް ސަރުކާރުން ކަނޑައަޅާފައި މިވަނީ،" މިނިސްޓަރު އަލީ ވަހީދު ވިދާޅުވިއެވެ.\nމިނިސްޓަރު އަލީ ވަހީދު ވިދާޅުވީ މުޅި ދުނިޔޭގައިވެސް އިޓަލީގެ ރައްޔިތުން އެހެން ގައުމުތަކަށް ވަގުތީ ގޮތުން މަނާ ކޮށްފައި ވަނީ 12 ގައުމަކުން ކަމަށެވެ. އަދި ވިދާޅުވީ ޔޫރަޕްގެ އެކި ގައުމުތަކަށް ކޮވިޑް-19 ފެތުރެމުން ދަނީ އިޓަލީން ކަމަށެވެ. އަލީ ވަހީދު ވިދާޅުވީ ސަރުކާރުން އިޓަލީގެ ފަތުރުވެރިން ރާއްޖެ އައުން މެދުކަނޑާލީ އެ ހުރިހާ ކަމަކަށްވެސް ބެލުމަށްފަހު ކަމަށެވެ. އޭނާ ވިދާޅުވީ ސަރުކާރަށް އިގްތިސޯދު އަންނާނީ ވެސް ދިވެހި ރައްޔިތުންގެ ސަލާމަތާއި ރައްކާތެރިކަމަށް ފަހު ކަމަށެވެ. އެގޮތުން މިފަދަ އިތުރު ނިންމުމެއް އެހެން ގައުމަކަށް ނަގަން ޖެހިއްޖެ ނަމަވެސް ސަރުކާރުން ނެގުމަށް ތައްޔާރަށް ހުންނެވި ކަމަށް އަލީ ވަހީދު ވިދާޅުވިއެވެ.\n"ތަފާސް ހިސާބުތަކަށް ބަލާއިރު ލޮމްބާޑީ އޮމަންޔާ އަދި ވެނުއެޓޯ މި ތިން ސަރަހައްދުގައި އެންމެ ބޮޑަށް ފެތުރިފައިވަނީ [ކޮވިޑް-19]. މި ސަރަހައްދުގެ ގިނަ ޓައުންތައް މިވީ ދުވަސްތަކުގައި ވަނީ ބަންދުވެސް ކުރެވިފައި. މި ޑިސިޝަން އަޅުގަނޑުމެން މި ނެގީ ބަންދުކުރެވިފައި އޮތް ކަމުގައިވިއަސް ޔޫރަޕްގެ އެހެން ގައުމުތަކަށް ހުއްޓުމެއް ނެތި ފެތުރެމުންދާ މެއިން ހަބެއްގެ ގޮތުގައި އިޓަލީ ފާހަގަކުރެވިފައިވާތީ،" އަލީ ވަހީދު ވިދާޅުވިއެވެ.\nމިނިސްޓަރު ވިދާޅުވީ މިހާރު ރާއްޖެއަށް އިޓަލީން އައިސްފައި ތިބި ފަތުރުވެރިންނަށް ދަތި ނުވާނެ ގޮތަށް ސަރުކާރުން ކަންކަން އިންތިޒާމު ކުރަމުން ގެންދާނެ ކަމަށެވެ.\nމީގެކުރިންވެސް ސަރުކާރުން ވަނީ މިފަދަ ފިޔަވަޅުތަކެއް އަޅާފައެވެ. އެގޮތުން އެންމެ ފުރަތަމަވެސް މަނާ ކުރީ މި ބަލި އެންމެ ފުރަތަމަ ފެނުނު ޗައިނާގެ ފަތުރުވެރިން ރާއްޖެ އައުމެވެ. އަދި ހާލަތު އިތުރަށް ގޯސްވެ ޗައިނާގެ މެއިން ލޭންޑުން އަންނަ އެއްވެސް މީހަކަށް ރާއްޖެ އެތެރެވެވޭނީ ހަދަންޖެހޭ ސްކްރީނިންތައް ހެދުމަށް ފަހު ކަމަށް ސަރުކާރުން ނިންމިއެވެ. ކިރިޔާވެސް ބައްޔަށް ޝައްކު ކުރެވޭ ނަމަ އެމީހަކު އެކަހެރި ކުރެއެވެ. އަދި އޭގެފަހުން ސައުތު ކޮރެއާގެ ވަކި ސަރަހައްދުތަކަކުން ފަތުރުވެރިން ރާއްޖެ އައުން މަނާ ކުރިއެވެ.\nދުނިޔޭގައި ހަލުވިކަމާއެކު ފެތުރެމުންދާ ނުރައްކާތެރި ކޮވިޑް-19 އެއްލައްކަ އަށްވުރެ ގިނަ މީހުންނަށް މިހާރު ވަނީ ޖެހިފައެވެ. ވައިރަސް ފެނުނު ޤައުމުތަކުގެ އަދަދު މިހާތަނަށް ވަނީ 94 އަށް އަރާފައެވެ. މިހާތަނަށް މި ވައިރަސް ޖެހިގެން 3408 މީހަކު ވަނީ މަރުވެފައެވެ. އަދި ވައިރަސް ޖެހިގެން މަރުވާ މީހުންގެ ނިސްބަތް ދަނީ ދުވަހެއް ދުވަހަކަށް އިތުރުވަމުންނެވެ.


Mask elhun huttaalan Azim govaalaifi\nމާސްކު އެޅުން ހުއްޓާލަން އާޒިމް ގޮވާލައިފި\nއެމްޑީޕީގެ ކުރީގެ ޕީޖީ ގުރޫޕްގެ ލީޑަރު އަލީ އާޒިމް: މާސްކު އެޅުން ހުއްޓާލަން ގޮވާލެއްވި-- ފޮޓޯ/ މަޖިލިސް\nކޮވިޑްގެ ހަލާތާ ގުޅިގެން އެޅި ފިޔަވަޅުތައް އުވާލައި މާސްކު އެޅުން ނިމުމަކަށް ގެންނަން އެމްޑީޕީގެ ކުރީގެ ޕީޖީ ލީޑަރު އަދި މެދު ހެންވޭރު ދާއިރާގެ މެމްބަރު އަލީ އާޒިމް ގޮވާލައްވައިފި އެވެ.\nއާޒިމް މިހެން ގޮވާލެއްވީ ޅ. ނައިފަރު މަދްރަސަތުލް އިފްތިތާހަށް ދިމާވެފައިވާ ދަތިތައް ފިލުވަން ނައިފަރު ދާއިރާގެ މެންބަރު އަހްމަދު ޝިޔާމް ހުށަހެޅުއްވި ގަރާރުގެ ބަހުސްގައި ވާހަކަ ދައްކަވަމުން ނެވެ.\nއާޒިމް ވިދާޅުވީ ރާއްޖޭގައި ތައުލީމަށް މިވަގުތު އެޅިފައިވާ އެންމެ ބޮޑު ހުރަހަކީ ކޮވިޑުގެ ސަބަބުން އެޅިފައިވާ ހުރަސް ކަމަށެވެ. އަދި މި ހުރަސްތަކުން އަރައި ގަންނަން މިހާރު ކޮންމެހެން ވެސް ޖެހިފައިވާ ކަމަށެވެ.\nއެގޮތުން ފާއިތުވި ދެ އަހަރު ދަރިވަރުންނަށް ބޮޑެތި ގޮން ޖެހުންތައް ކުރިމަތިވެ ދަރިވަރުންނަށް އެއްގޮތަކަށް ވެސް ތައުލީމީ ނުދެވުނު ކަމަށެވެ. އެހެންކަމުން ތައުލީމަ ކުރިމަތިވެފައިވާ ހުރަސްތައް ނައްތާލަން ޖެހޭ ކަމަށެވެ.\nއާޒިމް ވިދާޅުވީ ޔޫރަޕްގެ ގިނަ ގައުމުތަކުން ވެސް ކޮވިޑަކީ އާދައިގެ ރޯގާއެއްގެ ގޮތުގައި މިހާރު ބަލަން ފަށައިފައިވާ ކަމަށެވެ. އަދި އަނބުރާ ކުރީގެ ހާލަތަށް އަޅުގަނޑުމެން މިހާރު އަންނަން ޖެހިފައިވާ ކަމަށެވެ. އެހެން ނަމަވެސް ރާއްޖޭގައި ކުއްލި ނުރައްކަލުގެ ހާލަތަށް އަދިވެސް އަަމަލު ކުރަމުން ދަނީ ކޮން ވިސްނުމެއްގައި ކަމެއް އެނގިވަޑައި ނުގަންނަވާ ކަމަށެވެ.\n"އަޅުގަނޑުމެން އެބަ ޖެހޭ އަނބުރާ ކުރީގެ ހާލަތަށް އަންނަން. ތައުލީމީ ނިޒާމް ކުރީގެ ގޮތަށް އަނބުރާ ރުޖޫއަ ކުރަން ޖެހިއްޖެޔޭ. އަޅުގަނޑުމެން މާސްކް އެޅުން ހުއްޓާލަން އެބަ ޖެހޭ، މި މަޖިލިހުން ސަރުކާރަށް އެބަ ގޮވާލަން ޖެހޭ، މާސްކް އެޅުން ހުއްޓާލަން ޖެހެއޭ" އާޒިމް ވިދާޅުވި އެވެ.\nރައްޔިތުންގެ މަޖިލިސް އަލީ އާޒިމް ކޮވިޑް-19 + ކޮވިޑް-19 އިގެ ބަލާއާފާތް


Yemenah dhin hamalaagai aammun maruvefaivaa kamah America in ebbasvejje | Mihaaru\nދުނިޔެ / ޔަމަން\nޔަމަނަށް ދިން ހަމަލާގައި އާއްމުން މަރުވެފައިވާ ކަމަށް އެމެރިކާ އިން އެއްބަސްވެއްޖެ\nޔަމަނުގެ އަލް ގައިދާ އަށް ދިން ހަމަލާގައި އަޕާޗޭ ހެލިކޮޕްޓަރު ވަނީ ބޭނުންކޮށްފައި.\nވޮޝިންޓަން (ފެބްރުއަރީ 2) - ޔަމަނުގައި ހަރަކާތްތެރިވާ އަލްގައިދާ އަށް އެމެރިކާގެ ކޮމާންޑޯ އިން އާދިއްތަ ދުވަހު ދިން ހަމަލާގައި އާއްމުން މަރުވެފައިވާނެ ކަމަށް އެމެރިކާ ސިފައިން އެއްބަސްވެއްޖެ އެވެ.\nއެމެރިކާގެ ސެންޓްރަލް ކޮމާންޑުން ނެރުނު ބަޔާނެއްގައި ބުނީ މަރުވި އާއްމުންގެ ތެރޭގައި ކުޑަ ކުދިން ވެސް ހިމެނޭ ކަމަށެވެ. ބައިދާ ޕްރޮވިންސަށް އެމެރިކާ އިން ދިން ހަމަލާގައި އާއްމުންގެ 16 މީހުން މަރުވެފައިވާ ކަމަށް ޔަމަނުން ވަނީ ބުނެފަ އެވެ. އޭގެ ތެރޭގައި އަށް އަހަރުގެ އަންހެން ކުއްޖެއް ހިމެނޭ ކަމަށް ވެސް ބުނެފައިވެ އެވެ.\nޔަމަނަށް ދިން ހަމަލާ އަކީ އެމެރިކާގެ އާ ރައީސް ޑޮނަލްޑް ޓްރަމްޕުގެ ސަރުކާރުން ހުއްދަ ދީގެން ހިންގި ފުރަތަމަ އޮޕަރޭޝަނެވެ. އެމެރިކާ ސިފައިން ކުރިން ބުނެފައި ވަނީ ޔަމަނުގެ ޔަކްލާ އަވަށަށް ދިން ހަމަލާގައި ނޭވީ ސީލުގެ މީހަކު މަރުވެ ތިން މީހުން ޒަޚަމްވެފައިވާ ކަމަށެވެ. ހަމަލާ ދިނުމުގައި އަޕާޗޭ ހެލިކޮޕްޓަރުތައް ވެސް ވަނީ ބޭނުންކޮށްފަ އެވެ.\nއެމެރިކާ ސިފައިން ބުނެފައި ވަނީ 45 މިނިޓުގެ ބަޑީގެ ހަމަލާގައި މަރުވި 14 މީހުންގެ ތެރޭގައި އަލްގައިދާގެ ތިން ލީޑަރުން ވެސް ހިމެނޭ ކަމަށެވެ.\nޔަމަނުގެ ދާޚިލީ ހަނގުރާމައިގެ ފައިދާ ނަގައި އަލް ގައިދާ އިން ވަނީ އެ ގައުމުގެ ދެކުނާއި އިރު ދެކުނުގައި ބާރުގަދަކޮށްފަ އެވެ. ވޭތުވެދިޔަ ދެ އަހަރެއްހާ ދުވަހު ޔަމަނުގައި ވަނީ ރައީސް އަބްދުލް ހާދީ މަންސޫރަށް ވަފާތެރި ސިފައިންނާއި ޝިއައީ ހޫތީންނާ ދެމެދު ހަނގުރާމަ ހޫނުވެފަ އެވެ.\nއަލްގާއިދާ ޔަމަން އެމެރިކާ\nތިއީ އޮބާމާ ވަގުވަގަށް މުސްލިމުންނާ ދެކޮޅަށް ހިންގާފަ ހުންނަ ޖަރީމާތައް،\nނޭގެއެއް ނޫން ދޯ ތީގައި އަލްގައިދާ މީހުން އާންމުން އައްޑަނަ އަކަށް ބޭނުން ކުރީ ކަމަށްވެސް އެމެން ފިލަން ވެގެން. ތިޔާ އަލްގައިދާ އަކީ އެއީ މިގައުމުގެ ރަންރީނދުލޭ މެން ފަދަ ކްރޭޒީ ބަޔެކެވެ. ތިޔާއީ މިދުނިޔެ އިން ނައްތާލަން ޖެހޭނެ ބަޔެކެވެ. ޔަމަން ހުރިހާ ރައްޔިތުން ނިކުމެ އަލްގައިދާ އެއްޗެހި ތައް ހިފާ ހައްޔަރު ކޮށް ޔޫއެސް އާއި ހަވާލު ކުރަން އުޅެގަ. އެއިރުން މަމެން އެމެން ގުއަންޓަނާމޯ ބޭ އަށް ގެންގޮސްގެން ވޯޓަރ ބޯރޑިންގް ހަދާނަމެވެ. ޔަމަންގެ ކުޑަ ކުދިންނާއި އާންމުން މަރާލީ އަލްގައިދާ ކަމަށް ވުމަކީ އެއީ ކައިރި ކަމެކެވެ.


Ooredoo group ah enme gina aanmudhanee libey qaumu thakuge thereyga Raajje - vNews.mv\nއުރީދޫ ގުރޫޕަށް އެންމެ ގިނަ އާމްދަނީ ލިބޭ ގައުމުތަކުގެ ތެރޭގައި ރާއްޖެ\n08 March 2016, 09:48\nމުއާސަލާތީ ހިދުމަތްދޭ ބައިނަލްއަގްވާމީ ކުންފުނި އުރީދޫ ގްރޫޕަށް މިދިޔަ އަހަރު އެންމެ ގިނައިން އާމްދަނީ ލިބުނު ގައުމުތަކުގެ ތެރޭގައި ދިވެހިރާއްޖެ ހިމެނިއްޖެ އެވެ.\nދުނިޔޭގެ އެކި ހިސާބުތަކުގައި 117 މިލިއަނަށް ވުރެ ގިނަ ކަސްޓަމަރުންނަށް ހިދުމަތް ދެމުންގެންދާ އުރީދޫ ގުރޫޕްގެ މިދިޔަ އަހަރުގެ މާލީ ހިސާބުތަކަށް ބަލާއިރު އެކުންފުންޏަށް މިދިޔަ އަހަރު 23 ބިލިއަން ޑޮލަރު ލިބިފައިވެ އެވެ. އެއީ 2014 ވަނަ އަހަރު އެކުންފުންޏަށް ލިބުނު އަދަދަށް ވުރެ ނުވަ ޕަސެންޓް އިތުރު އަދަދެކެވެ.\nދުނިޔޭގެ އެކި ގައުމުތަކުގައި ހިދުމަތް ދެމުންގެންދާ އުރީދޫ ގުރޫޕަށް މިދިޔަ އަހަރު އެންމެ ގިނަ އާމްދަނީ ހޯދައިދިން ގައުމުތަކުގެ ތެރޭގައި ރާއްޖޭގެ އިތުރުން އަލްޖީރިއާ، ކުވެއިތު، ގަތަރު، އޮމާން އަދި މިޔަންމާ ހިމެނެ އެވެ.\nއުރީދޫ ގުރޫޕަށް ލިބުނު އާމްދަނީ އިތުރުވުމާއި ގުޅިގެން އެކުންފުނީގެ ޗެއާމަން ޝައިހް އަބްދުﷲ ބިން މުހައްމަދު ބިން ސައުދު އަލް ތާނީ ވިދާޅުވީ މިއީ އެކުންފުންޏަށް ލިބުނު ވަރަށް ބޮޑު ކާމިޔާބެއް ކަމަށެވެ. އަދި ވިދާޅުވީ މިދިޔަ އަހަރު 9.5 މިލިއަން ކަސްޓަމަރުން އެކުންފުންޏަށް އިތުރަށް ލިބިފައިވާ ކަމަށެވެ.\nއުރީދޫ ގުރޫޕަށް މިދިޔަ އަހަރު އެންމެ ގިނަ އާމްދަނީ ލިބުނު ގައުމުތަކުގެ ތެރޭގައި ރާއްޖެ ހިމެނޭއިރު އުރީދޫ މޯލްޑިވްސް އިން ގެންދަނީ ރާއްޖެއަށް އާ ހިދުމަތްތައް ތައާރަފްކޮށް ރާއްޖޭގައި ބޮޑެތި އިންވެސްޓްމަންޓް ތަކެއް ކުރަމުންނެވެ.


DR , Abdul Majeedh Abdul Baaree Avahaara vejje\nޑރ. މަޖީދުގެ ޖަނާޒާ މިއަދު ލަންކާގައި ...\nދިވެހިންގެ ތެރެއިން ގިނަ ބައެއްގެ އިޚްތިރާމާއި ލޯބި ހޯއްދަވާފައިވާ ކުރީގެ ރައީސް މުހައްމަދު ނަޝީދު ސަރުކާރުގެ އިސްލާމިކް މިނިސްޓަރުކަންވެސް ކުރައްވާފައިވާ މަޝްހޫރު ދީނީ ޢިލްމުވެރިޔާ ޑރ. ޢަބުދުލް މަޖީދު ޢަބުދުލް ބާރީ އަވަހާރަވެއްޖެއެވެ.\nއަބްދުލް މަޖީދު އަވަހާރަވެފައި ވަނީ މިދިޔަ ހުކުރު ދުވަހު ލަންކާގައި ހުންނަވަނިކޮށް ސްޓްރޯކެއް ޖެހިގެން ލަންކާ ހޮސްޕިޓަލްގެ އައިސީޔޫގައި ފަރުވާ ދެމުންދަނިކޮށް މިމަހުގެ 22 ވީ އަންގާރަ ދުވަހުއެވެ.\nގުރުއާން ތަފްސީރުން ޕީއެޗްޑީ ހާސިލް ކުރައްވައިގެން ހުންނެވި ޑރ. މަޖީދަކީ ރާއްޖޭގައި އުފެދުނު އެންމެ މޮޅު އެއް އިލްމުވެރިޔާއެވެ.\nމަރްހޫމް ޑރ.އަބްދުލް މަޖީދު އަބްދުލްބާރީއަށް ސުވަރުގޭގެ މަތިވެރި ނިޢުމަތް މިންވަރު ކުރައްވައި، މަރްހޫމްގެ އާއިލާއަށް ކެތްތެރިކަން ދެއްވާށި – އާމީން